Dho?! Loabin 10 aharu, kaivenyyan emme fas minute!\nލޯބިން 10 އަހަރު، ކައިވެންޏަށް އެންމެ ފަސް މިނިޓް!\nކައިވެންޏެއް ކާމިޔާބުވާނީ އެކުގައި ގިނަ ދުވަހު އުޅެ އެކަކު އަނެކަކު ދަސްވާން ފުރުސަތު ލިބިގެން ކަމަށް ބުނާ ނަމަ މިއީ އޭގެ ދިމާ އިދިކޮޅު\nBy: Niumathullah Idhurees\nވަރި ކައިވެންޏާ ބެހޭ ގޮތުން ރާއްޖޭގައި ނުހިނގާ ކަމެއް އޮވެދާނެ ކަމަށް ބަލާކަށް ނުވާނެ އެވެ. އަދި އަމުދުން ވަރީގަ އެވެ. ކޫސަނި ކަންކަމުގައި ކައިވެނި ރޫޅާލާ ވާހަކަ ދައްކާއިރު ހަމަ އެއްވެސް ކަމަކާ ނުލައި ވެސް ވަރިކުރެ އެވެ. އެކަމަކު ލޯބީގެ ގޮތުން ގުޅި 10 ވަރަކަށް އަހަރު އެކުގައި އުޅެފައި ކައިވެނިކުރިތާ އެންމެ ފަސް މިނިޓް ތެރޭ ވަރިކުރުމަކީ އާދައިގެ ކަމެއް ނޫނެވެ.\nއެއީ ރާއްޖޭގައި ހިނގި ހާދިސާއެކެވެ.\nމީގެ އަހަރުތަކެއް ކުރިން ވެސް އެ ކައިވެނީގެ ވާހަކަ ނޫހުގައި ލިޔުނީމެވެ. އެކަމަކު ލޯތްބާއި ކައިވެނީގެ ގުޅުންތަކުގެ ވާހަކަ ދައްކަން ޖެހުމުން އެ ރެކޯޑް ވަރީގެ ވާހަކަ މިހާރުގެ ކުދިންނަށް ވެސް މި ކިޔާލަދެނީ އެވެ. ނަމަވެސް މި ކައިވެނީގައި ހިމެނޭ މީހުންނާ ހިސާބަށް ދާން ކުރި މަސައްކަތް ނާކާމިބު ވުމުން އެ މީހުންގެ ރުހުމެއް ނެތި ނަންތަކާއި އިތުރު ތަފްސީލުތައް ދެވެން ނެތުމުން މި ކިޔައިދެނީ މަތިމަތިންނެވެ. އެ ބަޔަކަށް މި ލިޔުން ފެނި، އެ ވާހަކަ ކިޔައިދޭން އަންނާނެ ނަމަ ވަރަށް ރަނގަޅެވެ.\nއެއީ ހަމަ ނުލާހިކު ލޯބިން އުޅުނު ދެ ޒުވާނުންނެވެ. ނިކަން ގަދަޔަށެވެ. އަންހެން ކުއްޖާގެ އާއިލާއިން މި ގުޅުމަށް ދެކޮޅުހެދުމުން ވެސް ގަދަ ދައްކާފައި ގެންދިޔައީ ކުރިއަށެވެ. މިކަން ހުއްޓުވަން އާއިލާއިން ކުރި އެއްވެސް ކަމެއް ކާމިޔާބެއް ނުވި އެވެ. ކުރިމަތިވި ހުރިހާ ހުރަސްތަކާ އެކު ކައިވެންޏާ ހިސާބަށް ދިޔައީ ނިކަން ލޯބިން އެކުގައި ދިހަ ވަރަކަށް އަހަރު އުޅެފަ އެވެ.\nކައިވެންޏެއް ކާމިޔާބުވާނީ އެކުގައި ގިނަ ދުވަހު އުޅެ އެކަކު އަނެކަކު ދަސްވާން ފުރުސަތު ލިބިގެން ކަމަށް ބުނާ ނަމަ މިއީ އޭގެ ދިމާ އިދިކޮޅެވެ.\nމާލޭގައި އުޅުނު މި ދެ މީހުން ކައިވެންޏަކާ ހިސާބަށް ދިޔައިރު ދިރިއުޅެމުން އައީ އެއް ގެއެއްގަ އެވެ. ބައްދަލުނުވާ ދުވަހެއް، ވާހަކަ ނުދެކެވޭ ދުވަހެއް ނެތެވެ. އެހެންވީމާ ހުންނާނީ ރަނގަޅަށް ދަސްވެފައި ކަމަށް ބަލަން ހިނގާށެވެ. އެހެންވެ ދެން އައީ ކައިވެންޏެވެ.\nއަންހެން މީހާގެ އާއިލާއިން މި ކައިވެންޏާ ދެކޮޅުހެދި ނަމަވެސް މިއީ ހުއްޓުވެން އޮތް ކަމެއް ނޫނެވެ. ބޮޑު ރަސްމިއްޔާތެއްގައި ކައިވެނިކުރުމުގެ ބަދަލުގައި އެކަން އޮތީ ކޯޓުގަ އެވެ. އެތަނުގައި އެ އޮންނަ ކަންކަން ފުރިހަމަކޮށް އަނބި ގަބޫލުކޮށްގެން ފިރިމީހާ ނިކަން އުފަލުން ހުރެ އޭނާގެ އަލަތު އަނބިމީހާ ގޮވައިގެން ނިކުމެ ޓެކްސީއެއްގައި ދިޔައީ އެވެ.\nކައިވެނި އަގުދުކޮށްދެއްވި ގާޒީއަށް ހަމަޖެހިވަޑައިނުގެންނެވި އުޅެނިކޮށް އެއްކަލަ ދެ މީހުން އަނެއްކާ ކޯޓަށް ހިނގައްޖެ އެވެ. ފަސް މިނެޓެއްހާއިރު ކުރިން އުފަލުން ފޮޅިފައި ހުރި އަންހެން ކުއްޖާ ގިސްލާ ރޮނީ އެވެ. އޭނާ ބުނީ "ވަރިކުރީ" ކަމަށެވެ. ވަރިކޮށްފީމޭ ބުނީ ކައިވެންޏަށް ފަހު ގެޔަށް ދިޔަ މަގުމަތީ ޓެކްސީ ތެރޭގައި އިނދެފަ އެވެ.\nގާޒީއަށް ވެސް ލިބިވަޑައިގަތީ ހައިރާންކަމެވެ. ވަރިކުރުމުގައި ދިވެހިންނަށް ރެކޯޑް އޮތަސް މިވަރުގެ ކަމެއް ފެނިވަޑައިގެންފައި ނެތީމަ އެވެ.\nމިވީ ކިހިނެއްތޯ ގާޒީ ސުވާލުކުރެއްވުމުން ފިރިހެން މީހާ ދިނީ ފަސޭހަ އެކަމަކު ޖަވާބަކަށް ނުވާ ޖަވާބެކެވެ. އޭނާ ބުނީ ލޯބި ނުވަނީ ކަމަށެވެ. ދެން މި ހުރިހާ ދުވަހަކު އެކުގައި އުޅުނު އިރު ވެސް ލޯބި ނުވާކަން އެނގުނީ އަދި ކިރިޔާތޯ އެހުމުން ވެސް ދިނީ ހަމަ އެ ޖަވާބެވެ. ކައިވެނި ރުޖޫއަ ކުރާކަށް ވެސް އޭނާ ބޭނުމެއް ނުވި އެވެ. އެ ހިސާބުން އެ ނިމުނީ އެވެ.\nވަރަށް ހުތުރެވެ. މި ދެ މީހުންނާ ގުޅޭ ގޮތުން ހިނގާފައިވާ ހުރި ކަންކަމަށް ބަލާއިރު މިއީ އަންހެން މީހާގެ އާއިލާގެ ކިބައިން ބަދަލެއް ހިފުމަށް ކުރި ކައިވެންޏެއް ކަމަށް ވެދާނެ އެވެ. އެކަމަކު އެހާ ދުވަހު އެކުގައި އުޅުނު ބައިވެރިޔާ އަކީ ބަދަލު ހިފުމުގެ ހަތިޔާރަކަށް ހަދައި ރޮއްވާލުމަކީ އަނިޔާ އެވެ. އަދި ރާއްޖޭގައި ކިތައްމެ ވަރި ގިނަ ނަމަވެސް މިފަދަ ގޮތަކަށް ރޫޅޭ ކައިވަނިތަކުން އެންމެންނަށް ވެސް ލިބެނީ ޝޮކެވެ.\nރިސޯޓްތަކުން ނޫނެކޭ ބުނި މަލް ފްރާންސަށް!\n"މޫދު ބުޅާ": ޒޫނާގެ ކަނޑުއަޑީގެ ފަހު މަންޒިލް\nމުރާކި: ތިޔަ ރަށު މީހުން މިއަށް ކިޔަނީ ކީކޭ؟\nލޯތްބާއެކު: މީރާގެ ތަރިއޮއްސިއްޖެ ދޯ؟\nCopyright © 2018 Dho.mv


Thauleemaai Gulhey2Bill Akah Aammunge Hiyaalu Hoadhanee - Vaguthu\nތައުލީމާއި ގުޅޭ ދެ ބިލަކަށް އާއްމުންގެ ހިޔާލު ހޯދަނީ\nތައުލީމީ ބިލާއި މަތީ ތައުލީމުގެ ބިލަށް އާންމުންގެ ހިޔާލު ހޯދުމަށް ރައްޔިތުންގެ މަޖިލީސް އިދާރާއިން ހުޅުވާލައިފިއެެވެ.\nމި ދެ ބިލާއި ގުޅޭގޮތުން މިހާރު ދަނީ ރައްޔިތުންގެ މަޖިލީހުގެ ގައުމީ ތަރައްގީއާއި ތަރިކައިގެ ކޮމިޓީގައި ދިރާސާކުރަމުންނެވެ.\nރައްޔިތުންގެ މަޖިލީހުން މިއަދު ކުރި އިއުލާނެެއްގައި ބުނެފައި ވަނީ މި ދެ ބިލާ ގުޅޭގޮތުން އެއްވެސް ފަރާތެއްގެ ހިޔާލެއް ނުވަތަ ކޮމެންޓެއް އޮތް ނަމަ، މި މަހުގެ 18 ވާ އާދީއްތަ ދުވަހުގެ 14:00ގެ ކުރިން ކޮމިޓީގެ އީމެއިލް އެޑްރެސް، [email protected] އަށް ނުވަތަ ރައްޔިތުންގެ މަޖިލީހުގެ އިދާރާއަށް ލިޔުމުން ފޮނުވުމުގެ ފުރުސަތު ހުޅުވާލާފައިވާ ކަމަށެވެ.\nމަޖިލީހަށް މަތީ ތައުލީމުގެ ބިލް ހުށަހަޅާފައި ވަނީ ސަރުކާރުގެ ފަރާތުން ވެލިދޫ ދާއިރާގެ މެމްބަރު އަހުމަދު ޝަފީގް މޫސާއެވެ. ތައުލީމުގެ ބިލް މަޖިލީހަށް ހުށަހަޅާފައި ވަނީ ފުވައްމުލަކު މެދު ދާއިރާގެ މެމްބަރު މުހައްމަދު މުހްތާޒެވެ.\nމަތީ ތައުލީމާއި ގުޅޭ ބިލުގައިވާގޮތުން މަތީ ތައުލީމު ދޭ މަރުކަޒުތައް މޮނީޓާކޮށް އެ ތަންތަނުގެ ފެންވަރު ހިފެހެއްޓުމަށް ކުރިއަށްދާނެ ގޮތްތައް ބަޔާންކޮށްފައި ވެއެވެ.\nތައުލީމާ ބެހޭ ބިލުގައި ރާއްޖޭގެ ތައުލީމީ ނިޒާމުގެ މައްޗަށް ބިނާވެގެންވާ އަސާސުތަކާއި، އުނގެނުމާ ގުޅޭގޮތުން ދަރިވަރުންނަށް ލިބިދޭ ހައްގުތަކާއި، ދައުލަތާއި ބެލެނިވެރިންނާއި ޓީޗަރުންގެ ޒިންމާތައް ކަނޑައަޅައި، ހަމަތަކާއި އުސޫލުތައް ބަޔާންކޮށްފައިވެއެވެ.


SunOnline: Rocket launch kuran hadhaafaivaa bodu mathindhaaboatuge furathama dhathurkoffi\nރޮކެޓް ލޯންޗު ކުރަން ހަދާފައިވާ ބޮޑު މަތިންދާބޯޓުގެ ފުރަތަމަ ދަތުރުކޮށްފި\nރުގިއްޔާ މުހައްމަދު މޫސާ 14 Apr 2019, 11:38\nސްޓެރެޓޯލޯންޗުން އުފައްދާފައިވާ ބޯޓުގެ ފިޔަގަނޑުގެ ދިގުމިނުގައި 117 މީޓަރު ހުރޭ -- ފޮޓޯ: ގެޓީ\nވައިގެ ތެރޭގައި ރޮކެޓު ލޯންޗު ކުރަން ހަދާފައިވާ ދުނިޔޭގެ އެންމެ ބޮޑު މަތިންދާބޯޓު އޭގެ އެންމެ ފުރަތަމަ ދަތުރު ކާމިޔާބުކަމާ އެކު ނިންމާލައިފި އެވެ.\nމައިކްރޯސޮފްޓުގެ ކޯފައުންޑާ ޕޯލް އެލެންގެ ކުންފުންޏެއް ކަމަށްވާ ސްޓްރެޓޯލޯންޗުން އުފެއްދި އެމަތިންދާބޯޓުގެ ފިޔަގަނޑުގެ ދިގުމިނުގައި 117 މީޓަރު ހުންނަ އިރު އޭގައި ބޯއިން 747ގައި ބޭނުން ކުރާ ބާވަތުގެ ހަ އިންޖީނު ހުރެ އެވެ.\nއެމެރިކާގެ ކެލިފޯނިއާއިން އެބޯޓު ފެށި ފުރަތަމަ ދަތުރު ދެމިގެންދިޔައީ ދެ ގަޑިއިރަށެވެ. އަދި އެބޯޓަށް ގަޑިއަކު 189 މޭލު ބާރު މިނުގައި ދަތުރުކުރެވުނު ކަމަށް ބޯޓުގެ ޕައިލެޓު ބުންޏެވެ.\nސްޓްރެޓޯލޯންޗުން އުފެއްދި ބޯޓުން ވަނީ އޭގެ ފުރަތަމަ ދަތުރުކޮށްފަ -- ފޮޓޯ: ރޮއިޓާސް\nސްޓްރެޓޯލޯންޗް ކުންފުނިން ބުނާ ގޮތުގައި އެ ބޯޓު ބޭނުން ކުރާނީ ރޮކެޓް ލޯންޗު ކުރާ ޕްލެޓްފޯމެއްގެ ގޮތުގަ އެވެ. ރިޕޯޓުތަކުގައިވާ ގޮތުން ބިންމަތީގައި ހުންނަ ޕްލެޓްފޯމަކުން ރޮކެޓް ލޯންޗު ކުރުމަށްވުރެ ވައިމަތިން ރޮކެޓެއް ލޯންޗު ކުރުމަކީ ހަރަދު ކުޑަ ގޮތެކެވެ. އަދި ސްޓްރެޓޯލޯންޗުން ބޭނުން ވަނީ ޖައްވަށް އުޅަނދުތައް ފޮނުވުމަކީ ވައިގެ ދަތުރުހާ ފަސޭހަ ކަމަކަށް ހެދުން ކަމަށް އެކުންފުނިން ބުންޏެވެ.\nސްޓްރެޓޯލޯންޗުން އެއީ ދުނިޔޭގެ އެންމެ ބޮޑު މަތިންދާބޯޓު ކަމަށް ބުނަނީ އެބޯޓުގެ ފިޔަގަނޑުގެ ދިގުމިނަށް ބަލާފަ އެވެ. މީގެ ކުރިން އެލަގަބު ލިބިފައި އޮތީ ދެވަނަ ބޮޑު ހަނގުރާމައިގައި ބޭނުން ކުރަން ޑިޒައިން ކުރި އެޗް-4 ހާކިއުލެސްއަށެވެ. އެބޯޓުގެ ފިޔަގަނޑުގެ ދިގުމިނުގައި 97.5 މީޓަރު ހުރެ އެވެ.\nއުފަންވި އިރު ބަރުދަނުގައި 245ގްރާމް ހުރި ކުއްޖާ ގެޔަށް!\nއަަދިވެސް ކަމުދަނީ ގުޅަ ބަޖިޔާ ބޯކިބާތަ؟


ނުފިލާނޭ މިހިތަކުން… 16 – Esfiya\nއަބަދު ތިޔަ ލޯބި ކަލާ ވާނަންހޭ\nއަބަދު ތިޔަހެން ހުރެދޭނަންހޭ\nލަސްލަހުން އިސްއުފުލާލާ އޭނާގެ ފިނިވެފައިވާ ދެއަތުން މާކިންގެ ދެއަތުގައި ހިފާ އޭނާގެ މޫނުގައި ބާރަށް ހިފެހެއްޓުވިއެވެ. އަދި އެސްފިޔަތައް ތަޅުވާލަމުން މާކިންއާއި ހަތަރުކަޅި ހަމަކޮށްލިއެވެ. މެހެކްގެ އެހަރަކާތުގެ ސަބަބުން ހައިރާންވެފައި ވީ ނަމަވެސް އޭނާގެ ބޮޑު ބޮޑު ދެލޮލަށް ނަޒަރު ހުއްޓާލައިގެން އިނދެ އެ މައުސޫމް މޫނު މާކިންގެ ދެއަތުގެ ތެރޭގައި ރަނގަޅަށް ހައްޔަރުކޮށްލިއެވެ. އޭރު އެގާތްކަމުގެ ސަބަބުން ދެހިތުގެ ތެޅުންވެސް އިންތިހާއަށް ބާރުވެއްޖެއެވެ. އެސްފިޔަ ޖަހާލުމެއްނެތި އެކަކު އަނެކަކަށް ބަލަހައްޓައިގެން ތިބިއިރު އެދެހިތުގެ ތެޅުމުގެ އަޑު އެކަކު އަނެކަކަށް އިވޭ ފަދައެވެ.\n“ނެވަރ ލީވް މީ އެލޯން” މާކިންގެ ތޫނު ދެލޮލުން ނަޒަރު ވަކިކޮށްލުމެއްނެތި އޭނާގެ އަތުގައި ބާރަށް ހިފަހައްޓާލަމުން މެހެކްގެ ތުންފަތް ލަސްލަހުން ހަރަކާތްކޮށްލިއެވެ. އެ ހަރަކާތުގެ ސަބަބުން މާކިންގެ އަވަސްވެފައިވާ ހިތް ލޯބިން ފުރިގެން ދިޔައެވެ.\n“ނެވަރ.. އެވަރ..” މެހެކް ކޯތާފަތުގައި ހިފަހައްޓައިގެން އިނދެ ބޮޑުވައި އިނގިލިން އެ ކޮލުގައި ފިރުމާލަމުން ވާހަކަ ދެއްކި މާކިންގެ އަޑު ނުކުތީ ސިއްރުސިއްރުންނެވެ. މެހެކްގެ ހިތް ދަތިވާ ފަދަ ކޮންމެވެސް ކަމެއް ވެއްޖެކަން ޔަގީންވަމުން ދިޔައިރު މާކިންގެ ބޭޤަރާރުވެފައިވާ ހިތް އެދެމުން ދިޔައީ މެހެކް ގެނެސް އޭނާގެ އަތުގެ ތެރޭގައި ބޮނޑިކޮށްލުމަށެވެ. އެހިތް ފުރިގެން ބަންޑުން ވަންދެން ލޯބި ދޭށެވެ. އެހެން ނަމަވެސް އެކަމަށް ހުއްދަ އޮތްކަމުގެ އިޝާރާތެއް މެހެކްގެ ފަރާތުން ނުލިބެނީސް އެ ގުޅުމުގައި އިތުރަށް އެންމެ ފިޔަވަޅެއްވެސް ނޭޅުމަށް މާކިން ވަނީ އަމިއްލަ ނަފްސަށް ވަޢުދުވެފައެވެ.\nހިނދުކޮޅެއްގައި އެހެން އިނުމަށްފަހު ކުއްލިއަކަށް ގެނައި ހަރަކާތަކާއިއެކު މެހެކް އޭނާގެ މޫނު މާކިންގެ ކޮނޑުގައި ފޮރުވާލިއެވެ. ލަސް ނޭވާތަކަކާއިއެކު އޭނާގެ ލޮލުގައިވާ ކަރުނަތަކުން މާކިންގެ ކޮނޑުމަތި ތެމެމުން ދިޔައިރު މާކިންގެ އަނގައިން އެންމެ ބަހެއްވެސް ބޭރުނުވެއެވެ. މެހެކް ބޭނުންވާހާ އިރަކު އޭނާ އެހެން އިންނާނެއެވެ. މެހެކްއަށް ވަގުތު ދޭނެއެވެ. އޭނާއަށްޓަކައި ކިތަންމެ އިރަކު އިންތިޒާރު ކުރަން ޖެހުނަސް އެކަން ކުރާނެއެވެ. އެއްއަތުން މެހެކްގެ ބޮލުގައި މަޑުމަޑުން ފިރުމާލަ ފިރުމާލާ އިން އިރު މާކިންގެ އަނެއް އަތް އޮތީ އޭނާގެ އުނގަނޑުގައި ވަށާލެވިފައެވެ.\nއެތައް އިރަކު އެގޮތުގައި އޮތުމަށްފަހު އެންމެފަހުން މެހެކް ވެގެން އުޅޭ ގޮތް މާކިންއަށް ކިޔައިދިނެވެ. ނުހައިކްގެ ސަބަބުން ހިތުގައި ޖެހުނުކަމާއި، ހަގީގަތުގައި މާ ބޮޑު ކަމަށް ނުވިޔަސް އޭނާއަށް ބޮޑު ކަމަކަށް ހަދާލެވުނީ ކަމުގައި ބުންޏެވެ. އެފަދަ ވަގުތު ތަކުގައި މާކިންގެ ފަރާތުން ލިބޭ ގާތްކަން އޭނާ ބަލައިގަންނަ ކަމަށާއި އެކަމަށް ޝުކުރުވެރިވާކަމަށްވެސް މެހެކް ބުނެލީ މާކިންގެ ހިތަށް ބުނެދޭން ނޭނގޭ މިންވަރަށް އުފާވެރިކަން ގެނުވައިދެމުންނެވެ.\nއެދުވަހުގެ ފަހުން މެހެކްގެ ފަރާތުން މާކިންއަށް ފެންނަމުން ދިޔައީ ހިތްހަމަޖެހޭފަދަ ތަފާތު ކަންތައްތަކެކެވެ. މެހެކްގެ ބަލާލުންތަކުގައި ވަނީ ތަފާތު ނަޒަރެކެވެ. ވާހަކަ ދެއްކުމުގައި ވަނީ ކުރިން ނުހުންނަ ފަދަ ލަދުވެތިކަމެކެވެ. ހިނިތުންވާލެއް ގިނައެވެ. އޭނާގެ ކަންތައްތަކާއި ސުވާލު ކުރާ މިންވަރު އިތުރެވެ. މާކިން ފެންނައިރަށް އެމޫނުގައި ހުންނަ ނުތަނަވަސްކަން ފިލާދެއެވެ. މާކިން ބޭނުންވާ ވަރަކަށް އޭނާއަށް އަޅާލުން ދިނުމަށް ފުރުސަތުދެއެވެ. މެހެކްގެ ފަރާތުން ފެންނަން ފެށި މި ކަންތައްތަކުގެ ސަބަބުން މާކިންގެ ހިތުގައިވާ ލޯބި ވަނީ ފުންވެފައެވެ. އުންމީދު ވަނީ ވަރުގަދަވެފައެވެ. ދުލުން ނުބުނި ކަމުގައިވިޔަސް މެހެކްގެ ހިތުގައި އޭނާއަށްޓަކައި އުފެދެމުން ދިޔަ ލޯބި އެދެލޮލުން ރަނގަޅަށް ފާޅުވެއެވެ. އޭނާގެ ކޮންމެ ހަރަކާތެއްގެ ފަހަތުގައި ފޮރުވިފައި އެލޯބި ކަމުގައި މާކިން ޔަގީންކުރެއެވެ.\nތަފާތު އިހުސާސްތަކާއި، ގާތްކަމާއި، ގުޅުންތަކުގައި ދުވަސްތައް ހޭދަވަމުން ދިޔައިރު މެހެކްއާއި މާކިންގެ ބަދަހިވަމުންދިޔަ ގުޅުމުގެ އިތުރުން ޝުބާއާއި އިޝާންގެ ދިރިއުޅުންވެސް ހޭދަވަމުން ދިޔައީ ހިތްހަމަޖެހުމާއި އުފާވެރި ކަމާއިއެކުއެވެ. ޝުބާގެ އާއިލާގެ އެއްބަސްވުން ލިބުމާއިއެކު، ދެއާއިލާއިން ވާހަކަ ދައްކައިގެން އެމީހުން އެންމެ ފުރަތަމަ ނިންމީ ސެމެސްޓަރ ޗުއްޓީގައި ކައިވެނި ކުރުމަށެވެ. އެހެން ނަމަވެސް މެހެކްގެ ކޮއްކޮގެ ކައިވެނި އެދުވަސްވަރާއި ދިމާވެފައިވާތީ، ކައިވެނީގެ ހަފްލާގައި މެހެކް ބަހައްޓަން ބޭނުންވާލެއް ބޮޑުކަމުން ޝުބާގެ އާދޭހާއިއެކު އެދެމީހުންގެ ކައިވެނި ތަންކޮޅެއް އަވަސްކުރީއެވެ. ސެމެސްޓާގެ އިމްތިހާން ދުވަސްވަރާއި ދިމާވެފައިވިޔަސް މާ ބޮޑުކޮށް ޕާޓީއެއް ބާއްވަން ގަސްދު ނުކުރާތީ އެކަން މާބޮޑު ކަމަކަށް އެމީހުންނަކަށް ނުވިއެވެ. ކައިވެނީގެ ކުދި ކުދި ތައްޔާރީތައް ވަމުން، އިމްތިހާނަށް ތައްޔާރު ވަމުން، ހަލުވިކަމާއިއެކު ދުވަސްތައް ހޭދަވެގެން ގޮސް ޝުބާއާއި އިޝާންގެ ކައިވެނީގެ ތާރީޚް ޖެހުނީ ހީނުކުރާހާ އަވަހަށެވެ.\nއިމްތިހާނުގެ މެދުތެރެއިން ކަމުގައިވިޔަސް ދެއާއިލާއިން ބޭނުންވީ ވަރަށް ހަފްލާއަށް ތައްޔާރު ވެވުނެވެ. ހަމަ އެކަނި ގާތްތިމާގެ މީހުންނާއި ގާތް ރަޙްމަތްތެރިންނަށް ދަޢުވަތު ދެވުނު އެ ހަފްލާ ބާއްވަން އެމީހުން ގަސްދުކުރީ އިޝާންމެން ގޭގެ ޓެރަސް މަތީގައެވެ. ކަން ދިމާކުރި ގޮތުން ރެއަކީ ހަނދުވަރުގެ ހިތްގައިމުކަން ވެރިވެފައިވާ، މޫސުން ރީތި ރެއެކެވެ. ހުދު ފޮތީގެ އެކި ޑިޒައިނުން މުޅި ޓެރަސްމަތި ޒީނަތްތެރިކޮށްލާފައި ވާއިރު ނިވިދިއްލޭ ބޮކިފަތީގެ ސަބަބުން ތަނަށް އާދަޔާ ޚިލާފު ދިރުމެއް ވެރިވެފައިވެއެވެ. ހުދު ފޮތީގެ ޑިޒައިނުގެ ސަބަބުން މާހައުލަށް ގެނެސްދީފައިވާ ސާދާ ރީތިކަން އިތުރަށް ފަޅުފިލާފައިވަނީ އަލަތު ކައިވެނީގެ ދެމަފިރިންނަށް ރަތް ފިނިފެންމާ ބޭނުންކޮށްގެން ތައްޔާރުކޮށްފައިވާ ޖަގަހައިގެ ސަބަބުންނެވެ. ރަތް ފިނިފެންމާބޮނޑި ތަކުންނާއި އަދި ރަތް ފިނިފެންމަލުގެ ފިޔައިން އެތަން ޖަރީވެފައި ވާއިރު މުޅި މާހައުލުންވެސް އެތަން ޚާއްސަކަމަށް ދައްކައެވެ.\nކައިވެނީގެ ދަރުބާރު ބޭއްވުނީ ގޭގެ ސިޓިންގް ރޫމުގައި ކަމަށްވާތީ، ދަރުބާރަށް ހާޟިރުވާންޖެހޭ މަދު މީހަކު ފިޔަވައި އެހެން އެންމެންވެސް އަލަތު ކައިވެނީގެ ޖޯޑުގެ އިންތިޒާރުގައި މަޑުކޮށްލައިގެން ތިބީ ޓެރަސްމަތީގައެވެ.\nދަރުބާރު ނިމި އަލަތު ދެމަފިރިން ހަފްލާއަށް އަންނާނެ އިރެއްގެ އިންތިޒާރުގައި ކެތްތެރި ކަމެއްނެތި ޓެރަސްމަތީގައި މަޑުކޮށްލައިގެން ތިބި މީހުންތަކުގެ ތެރެއިން މެހެކްއަށް ޓެރަސްގެ ދޮރާއި ދިމައަށް ބަލާލެވުނީ އޭނާގެ ފޯނަށް އައި މާކިންގެ މެސެޖް ކިޔާލެވުމުންނެވެ. ކައިވެނީގެ ދަރުބާރުގައި ބައިވެރިވި މާކިން މެސެޖެއްގެ އެހީގައި ޝުބާމެން އަންނަކަށް މެހެކްއަށް އަންގާލަދިނީ މެހެކް އެގޮތަށް އެދިފައި އޮތުމުންނެވެ.\nކުޑަ ވަގުތުކޮޅެއްގެ ތެރޭގައި ޝުބާއާއި އިޝާންގެ ދެމަފިރިން ޓެރަސްގެ ދޮރުމައްޗަށް އެރުމާއިއެކު ތަން އަތްތިލަބަޑިއާއި، މަރުހަބާ ކިޔުމުގެ އަޑުން ގުގުމާލިއެވެ. ޝުބާ ލައިގެން ހުރި ހުދުކުލައިގެ ޝިފޮން ފޮތީގެ ވެޑިން ޑްރެސްގައި މާ ގިނަ ޑިޒައިންތަކެއް ނެތެވެ. ތަނބިކައްޓަށްވުރެ ތިރިއަށް ދެމިފައިވާ ހެދުމުގެ ބަންދު ވަށައިގެން އަޅާލެވިފައިވާ ރިހިކުލައިގެ ފުޅާ ރޭނދާފަށް ފިޔަވައި އިތުރު ޖަރީކުރުމެއް ހެދުމުގައި ފެންނާކަށް ނެތެވެ. ދެއަތް އެއްކޮށްލައިގެން ހިފަހައްޓާލައިގެން ހުރި ރަތް ފިނިފެންމާ ބޮނޑިއާއިއެކު، ކުދި ކުދި ހުދު ދަތްތައް ދައްކާލާފައި ހީނލަމުން، އަނދުނުން ފަވާލެވިފައިވާ އުފާވެރި ހިމަ ދެލޮލުން އޭނާގެ ފިރިމީހާއަށް ބަލާލާ ލަދުރަކި ނަޒަރުވެސް މަންޒަރުގެ ރީތިކަން އިތުރުކޮށްދެއެވެ. ހަމަ އެއާއިއެކު ޝުބާގެ ހިމަ އުނަގަނޑުގައި އެއް އަތުން ހިފަހައްޓާލައިގެން ޝުބާއާއި ދާދި އެއްވަރުގެ އިސްކޮޅަކަށް ހަށިގަނޑު ސީދާކޮށްލައިގެން ހުރި އިޝާންގެ މޫނުމަތީގައިވެސް ވަނީ ބަޔާންކޮށްދޭން ނޭނގޭ ފަދަ އުފާވެރިކަމެކެވެ. ދަށަށް ޖަހާފައިވާ އަތްދިގު ހުދު ގަމީހަކާއި ކަޅު ފަޓްލޫނުގައި ހުރިއިރު އޭނާ ގައިން ފެންނަނީ ނުހަނު ފިރހެންވަންތަ، ޒިންމާދާރު ގޮތެކެވެ. ޖީބުގައި ހަރުކޮށްލާފައިވާ ނުފޮޅޭ ރަތް ފިނިފެންމަލުގެ އިތުރަށް އެއްވެސް ޒީނަތްތެރިކަމެއް ނުވާއިރު ޝުބާގެ ސާދާކަމާއި އޭނާ ނުހަނު ގުޅެއެވެ.\nޝުބާއާއި އިޝާންގެ މި އުފާވެރި، ޒުވާން ޖޯޑު ދޮރުން ވަދެގެން އައިސް އެމީހުންނަށް ޚާއްސަ ކުރެވިފައިވާ ޖާގައިގައި މަޑުކޮށްލިތަން ބަލަން ހިނިތުންވެފައި ހުރި މެހެކްގެ ލޮލުގައި ދެން އަޅައިގަތީ އެމީހުންގެ ފަސްފަހަތުން ކަހަލަ ގޮތަކަށް އައި ހައެއްކަ މީހުންގެ ތެރޭގައި ހުރި މާކިންއެވެ. “ޑަސްޓީ ބްލޫ” ކުލައިގެ އަތްދިގު ކެޝުއަލް ގަމީހަކާއި، ކަޅު ޖީންސެއް ލާފައި ހުރިއިރު ނުހަނު ރީއްޗަށް ތަރުތީބުކޮށްލާފައިވާ ފަން އިސްތަށިކޮޅުން އޭނާގެ ގައިގައި އަބަދުވެސް ހުންނަ ފިރިހެންވަންތަ، ރަސްމީ ގޮތްގަނޑު ފާޅުވާން ހުއްޓެވެ. ދޮރުން ވަންގޮތަށް ޖީންސްގެ ޖީބަށް އަތްޖަހާލުމަށްފަހު، ހަށިގަނޑު ތެދުކޮށްލާ ފަރާތް ފަރާތް ހޯދާލި ގޮތުން މެހެކްގެ ހިތަށް ބުނެދެން ނޭނގޭފަދަ އުފާވެރި ލަދުވެތިކަމެއް އިހުސާސް ކުރެވުނެވެ. މާކިންގެ ލޯ ހޯދަމުން އެދަނީ އޭނާ ހެއްޔެވެ؟\nޝުބާއާއި އިޝާންގެ ކައިވެނީގެ ހެކިވެރިއެއްގޮތުގައި ބައިވެރިވުމަށްފަހު މާކިން ޓެރަސްއަށް އައީ އެދެމަފިރިންގެ ފަހަތުންނެވެ. އެރޭގެ އެ މުނާސަބާ ފެށުނީއްސުރެ އޭނާގެ ހިތް ކެތްތެރިކަމެއް ނެތި އިންތިޒާރު ކުރަމުން ދިޔައީ އެތަނަށް އާދެވޭނޭ ވަގުތަކަށެވެ. އޭނާގެ ދެލޯ ބޭޤަރާރު ވެފައިވަނީ އޭނާގެ ހިތުގެ ރާނީ ދެކެލުމަށެވެ. ޓެރަސްގެ ދޮރުން ވަންގޮތަށް ތަނުގައި ތިބި އެންމެންވެސް ފެންނަގޮތަށް ހުއްޓިލުމަށްފަހު މީހުންތަކުގެ ތެރެއިން އޭނާގެ ލޯބިވާ މެހެކްގެ މޫނު ފެނިލުމަށް އެދި ފަރާތް ފަރާތް ހޯދާލިއެވެ. އެވަގުތު، އިޝާންމެން ތިބި ތަނާއި ނުހަނު ކައިރީގައި ޓެރަސްގެ ރެއިލިންގައި ހިފަހައްޓާލައިގެން އޭނާއާއި ދިމާއަށް ބަލަހައްޓައިގެން ހިނިތުންވެފައި ހުރި މެހެކް ފެނުނެވެ. އޭނާ ފެނުމުން ބޭ އިޚްތިޔާރުގައި ޖީންސްގެ ކަނާތު ޖީބުގައި އަތްލަމުން ތުންފަތުގައި ދުވެލި ހިނިތުންވުމާއިއެކު ލަސް ފިޔަވަޅުތަކެއްގައި އެދިމާއަށް ދިއުމަށް މާކިން ހިނގައިގަތެވެ. ޖީބުގައި މެހެކްއަށްޓަކައި ރައްކާ ކޮށްފައި އޮތް ހަދިޔާ މެހެކްއަށް ދޭހިތުން އޭނާ ވަނީ ކެތްމަދުވެފައެވެ. އެމުނި ލައްވައިގެން ހަށިގަނޑުގެ މެދު ފާހަގަ ކޮށްލާފައި ހުރި ކަކުލާއި ހަމައަށް އަންނަ “ޑަސްޓީ ބްލޫ” ކުލައިގެ ހެދުމާއި، ހަމަ އެކުލައިގެ ލޫސް ހަރުވާޅާއި ޝޯލްގައި މެހެކް ފެންނަނީ ސަމާލުކަން ލިބޭފަދަ ގޮތަކަށެވެ. އެހެންޏާ ނުހުންނަހާ ކުޑަކޮށް ޝޯލް އަޅާފައި ހުރުމުން، އޭނާގެ ތުނި ހަށިގަނޑުގެ ބައްޓަން މާކިންގެ ލޮލުގައި އަޅައިގަތް ނަމަވެސް، އެރީތިކަން އެހެން މީހެއްގެ ސަމާލުކަން އަތުލަފާނެތީ އޭނާގެ ހިތުގައި ނުރައްކާތެރި ޖެހިލުންވުމެއް އުފެދުނެވެ. ޕާޓީއަށްޓަކައި ލުއި މޭކަޕެއް ކޮށްލާފައި ވުމުގެ ސަބަބުން މެހެކްގެ ހުދު މޫނަށް އަރާފައިވާ ރަތްކަންވެސް މާކިންއަށް ފާހަގަ ކުރެވުނީ ހިތްދަމައިގަންނަ ފަދަ ރީތިކަމެއްގެ ގޮތުގައެވެ. މެހެކްގެ ހިނިތުންވެފައިވާ މޫނުން ނަޒަރު ވަކިކޮށްލުމެއްނެތި މާކިން ލަސްލަހުން ހިނގާފައި ގޮސް އޭނާގެ ކުރިމަތީގައި ހުއްޓިލީ ދެޖީބަށް އަތްޖަހާލައިގެން ހުރެއެވެ. އެވަގުތު ދެމީހުންގެ ހިތުގެ ތެޅުމަށްވެސް އަސަރުކޮށްލިއެވެ.\n“ހެއި ކޫ.. ޔޫ ލުކް.. ޕްރެޓީ…” ތޫނު ނަޒަރަކުން މެހެކްއާއި ހަތަރުކަޅި ހަމަކޮށްލި މާކިންގެ އަޑުގައި ވަނީ ކުރިން ނުހުންނަ ފަދަ ތަފާތު ގޮތެކެވެ. ހިނިތުންވެލައިގެން ހުރި ނަމަވެސް އޭނާގެ މޫނުމަތީގައި ކޮންމެވެސް ނުތަނަވަސްކަމެއް ވާކަމުގައި ބާރަށް ތެޅެމުން ދިޔަ މެހެކްގެ ހިތް ބުނެލިއެވެ.\nHere’s the 16th part of Maakin and Mahek’s love story. Do leaveacomment about what you think ❤\nFollow my Facebook page https://www.facebook.com/Laya-109143580845940/ for all the updates about my stories.\nSis mi part vess varah varah reeth\nSis ge age bunedhevi dhaanetha\nHama ahaaly higey\nCoz i want to be ur friend\nVrh reethi. Masha Allah.❤❤❤\nHaadha lahey up vaaleh… so sad😭😭😭 but story vrh reethi…❤❤❤\nLayaa koba mext part … keyvetha comment thakah reply nukuraney?\nsorry dear, varah busy koh ulheythy nukuruveny hama 😞\nހިތާމަ އެހެނިހެން ލޯބި March 7, 2019\nދުރުގައިވިޔަސް…. 12 ވަނަ ބައި


Inthihaabeh neh: Thaareeheh nudhee, Dhakkanee bahanaa!\nވޯޓް ފޮއްޓެއް އުފުލަނީ: ކައުންސިލް އިންތިހާބު ބޭއްވުން ފަސްވަމުން ގޮސް މިހާރު ވަނީ ވާނުވާގެ ތެރެއަށް ގޮސްފައި\nކޮވިޑް-19 އިގެ ބަލާއާފަތް ރާއްޖެއަށް ކުރިމަތިވުމާއެކު 2020 ގެ އޭޕްރީލްގައި ބާއްވަން ތާވަލުކުރި ލޯކަލް ކައުންސިލް އިންތިހާބު ފަސްކުރަން ޖެހުނެވެ. ބަލިމަޑުކަން ބޮޑުވެ ފަސްކުރި ތާރީހުގައި ވެސް އިންތިހާބު ނުބޭއްވި ގާނޫނީ މައްސަލަތަކެއް ކުރިމަތިވުމުން ރައްޔިތުންގެ މަޖިލީހަށް ޖެހުނީ ސަންސެޓް ގާނޫނެއް ގެންނާށެވެ. އެ ގާނޫނު ގެނެސް 2021 ގެ މެއި މަހުގެ ނުވަ ވަނަ ދުވަހުގެ ކުރިން އިންތިހާބު ބާއްވަން މަގު ހޯދައި ދިނެވެ. އެކަމަކު އެ ތާރީހުގައި ވެސް އިންތިހާބު ބޭއްވުމުގެ ފުރުސަތު މި ވަނީ ހަނިވެފަ އެވެ. އަހަރު މެދުން ޖުލައިގެ މިއަތަކު އިންތިހާބު ބޭއްވިދާނެ ހެނެއް ހީއެއް ނުވެއެވެ.\nސަންސެޓް ގާނޫނު ބުނާ ގޮތުން އާންމު ސިއްހައްތުގެ ކުއްލި ނުރައްކަލުގެ ހާލަތު އިއުލާނު ކޮށްފައި ވަނިކޮށް އިންތިހާބާބެހޭ އެއްވެސް މަސައްކަތެއް ކުރުން މަނަލެވެ. އެހެން ކަމުން އިންތިހާބުގެ ތައްޔާރީތައް އެއްވެސް ސިފައެއްގައި އެއްވެސް ފަރާތަކަށް ފެށޭނީ ރާއްޖޭގައި މި ވަގުތު އިއުލާން ކޮށްފައިވާ ސިއްހީ ކުއްލި ނުރައްކާލުގެ ހާލަތު ނަގައި އެފަދަ ހާލަތެއް މިހާރު ނެތް ކަމަށް އެޗްޕީއޭއިން ރަސްމީކޮށް އިއުލާނު ކުރުމުންނެވެ.\nރާއްޖޭގައި އިއުލާނު ކޮށްފައި އޮތް ސިއްހީ ކުއްލި ނުރައްކަލުގެ ހާލަތު މަހުން މަހަށް ދަނީ އިތުުރު ކުރަމުންނެވެ. އެގޮތުން 10 ވަނަ ފަހަރަށް އިތުރުކުރި އެ ހާލަތު އަންނަ މަހުގެ ތިންވަނަ ދުވަހަށް މިހާރު ވަނީ ގިދުދަންމާއެވެ. އެ ނިންމުން އައީ އިއްޔެވެ.\nހެލްތު މިނިސްޓަރު ކެރެފާ އަހުމަދު ނަސީމް ސޮއި ކުރައްވާ ނެރުއްވި ގަރާރުގެ ސަބަބުން އަންނަ މާޗް މަހުގެ ހަވަނަ ދުވަހު އިންތިހާބު ބޭއްވޭނެ ކަމަށް ކުރި ހުރިހާ އުންމީދެއް ވަނީ ފެނަށްވެ، ނިމުން އައިސްފަ އެވެ. މިހާރު އިލެކްޝަނުން ވެސް ވަނީ އެ ކޮމިޝަނުން އުންމީދުކުރި ތާރީހުގައި އެ އިންތިހާބު ނުބޭއްވޭނެ ކަމަށް އިއުލާން ކޮށްފައެވެ. ކަންކަން ކުރިއަށްދާ ގޮތުން ސަންސެޓް ގާނޫނުގައި ބުނާ މުއްދަތުގެ ކުރިން ވެސް އިންތިހާބު ބޭއްވިދާނެތޯ މިހާރު ވަނީ ސުވާލު އުފެދިފަ އެވެ.\nސަންސެޓް ގާނޫނުގައި އޮންނަ ގޮތުން އެ ގާނޫނުގައި ބުނާ މުއްދަތުގައި ކައުންސިލް އިންތިހާބު ނުބޭއްވިދާނެތީ އޭގެ ކުރިން ހައްލެއް ހޯދަން ރައްޔިތުންގެ މަޖިލީހާއި ސަރުކާރުގައި ވެސް އިލެކްޝަނުން ވަނީ އެދިފައެވެ. އެންމެ ފަހުން މަޖިލީހުގެ މިނިވަން މުއައްސަސާތަކުގެ ކޮމެޓީއަށް އެ ކޮމިޝަން ހާޒިރުކުރި ދުވަހު މެންބަރުން ވަނީ ސިއްހީ ކުއްލި ނުރައްކަލުގެ ހާލަތު އޮއްވާ އިންތިހާބުގެ އެއްވެސް ކަމެއް ނުކުރެވޭ ގޮތަށް އޮތް އޮތުން ބަދަލު ކުރަން އެދިވަޑައިގެންފަ އެވެ. އެ ހާލަތު އޮތް ނަމަވެސް އެޗްޕީއޭގެ ހާއްސަ ހުއްދައެއްގެ ދަށުން އިންތިހާބު ބޭއްވޭނެ މަގު ފަހިކޮށް ދޭން ވެގެނެވެ.\nނަމަވެސް މަޖިލީހުގެ މަސައްކަތް މި އަހަރަށް ނިންމާ ޗުއްޓީއަށް ދިޔައީ ކޮމިޝަންގެ އެ އެދުމަށް ގޮތްތަކެއް ހަމަޖައްސައި ނުދީ އެވެ. އެކަމަކު މަޖިލީހުން ވަނީ އިންތިހާބު ބޭއްވުމުގައި ކޮމިޝަނަށް އެއްބާރުލުން ދޭން ދައުލަތުގެ އިދާރާތަކަށް އަންގާފައެވެ.\nއިއްޔެއާ ހަމައަށް އިލެކްޝަނުން ބަލައިގެން އޮތީ އިންތިހާބު ބޭއްވުމުގެ ފުރުސަތު ތަނަވަސް ވާނެ ކަމަށެވެ. ސިއްހީ ކުއްލި ނުރައްކަލުގެ ހާލަތު އުވާލާނެ ކަމަށް ކޮމިޝަނުން ބެލި އެވެ. ނޫނީ އިންތިހާބުގެ ތައްޔާރީތައް ފެށުމުގެ ހުއްދައެއް ދޭނެ ކަމަށް ގަބޫލު ކުރިއެވެ. އެ މަޝްވަރާތައް ވެސް ހިނގި އެވެ.\nއިންތިހާބު ފަސްވުމަކީ ކަންބޮޑުވުމެއް\nލޯކަލް ކައުންސިލް އިންތިހާބު ފަސްވުމަކީ މައްސަލައެއް އަދި ކަންބޮޑުވުމެކެވެ. ރައްޔިތުންނާއި އިލެކްޝަނާއި ސަރުކާރާއި މަޖިލީހާއި ސިޔާސީ ޕާޓީތަކުގެ ވެސް ކަންބޮޑުވުމެކެވެ. ރައްޔިތުންގެ މަޖިލީހުގެ މެންބަރުން ދެކެވަޑައިގަންނަވާ ގޮތް ކުރިން ވިދާޅުވަމުން ގެންދެވި އިރު އިންތިހާބު މާޗް މަހު ބާއްވަން ޖެހޭނެ އެވެ. މަޖިލީހުގެ ރައީސް އަދި ސަރުކާރު ހިންގާ މައި ޕާޓީގެ ރައީސް މުހައްމަދު ނަޝީދުވެސް އެހެން ވިދާޅުވެފައި ވެއެވެ.\nއިންތިހާބަށް ތާރީހެއް ވެސް އެމަނިކުފާނު ދެއްވިއެވެ. އަދި މާޗުގެ ކުރީކޮޅު އިންތިހާބު ނުބޭއްވޭނެ އެއްވެސް ސަބަބެއް ނެތް ކަމަށްވެސް ވެސް ވިދާޅުވެފައި ވެއެވެ. މުޅި އެމްޑީޕީންވެސް ވާހަކަ ދެއްކީ އެ މޭރުމުންނެވެ. ޕާޓީގެ އެކި ލެވެލްގަ އެވެ. ރޭވެސް ރައީސް ނަޝީދު ވަނީ އެ މޭރުމުން ވާހަކަފުޅު ދައްކަވާފައެވެ.\nރޭ ވިދާޅުވި ގޮތުގައި ވީހާވެސް އަވަހަށް ކައުންސިލް އިންތިހާބު ބާއްވަން ޖެހެ އެވެ. އެކަމަށް ކުރާންޖެހޭ ކަމަަކީ ގާނޫނަށް ބަދަލު ގެނައުން ކަމަަށްވާނަމަ އެކަންވެސް ކުރަންޖެހެ އެވެ.\nރައީސް އިބްރާހިމް މުހައްމަދު ސޯލިހް އާއި ރައީސް މުހައްމަދު ނަޝީދު އެމްޑީޕީގެ ކެމްޕެއިން ޕޯސްޓާ ހަރު ކުރުމުގެ ހަރަކާތުގެ ތެރެއިން --\nލޯކަލް ކައުންސިލް އިންތިހާބު ވީހާވެސް އަވަހަށް ބޭއްވުން ވަރަށް މުހިންމު. މިކަން ކުުރުމަށް ގާނޫނަށް ބަދަލު ގެންނަން ޖެހޭނަމަ އެކަންވެސް ކުރުން މުހިންމު ކަމުގައި އަޅުގަނޑު ދެކެން\nއިދިކޮޅު ކޯލިޝަނުން ބުނާ ގޮތުގައި އިންތިހާބު ނުބޭއްވި ފަސް ކުރުމަކީ ވަރަށް ގޯހެއް އަދި ކަންބޮޑުވުމެކެވެ. އިންތިހާބު ފަސް ކުރަނީ ކޮވިޑާ ގުޅިގެން ކަމަކަށް އިދިކޮޅު ގަބޫލެއް ނުކުރެ އެވެ. އެ މީހުންގެ ނަޒަރުގައި ސަރުކާރާއި އެމްޑީޕީން ގަސްދުގައި އިންތިހާބު ފަސްކުރަނީއެވެ. ކައުންސިލް އިންތިހާބު ނުބާއްވަން ބަހާނާ ދައްކައި އެކަން "ކޮވިޑް ބަލަށް ޖެހީ" އެވެ.\nޖަލުގައި ހުންނެވި ކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ އިދިކޮޅު ލީޑުކުރައްވާ ޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވި ގޮތުގައި އިންތިހާބަށް ނުކުންނަން ސަރުކާރުން ޖެހިލުންވެ އެވެ. އެހެން ވެގެން ވައުދުތައް ނުފުއްދި ރައްޔިތުންގެ އިތުބާރު ސަރުކާރަށް ގެއްލުމުން ލިބިދާނެ ދެރަ ނަތީޖާއަކަށްޓަކައި ގަސްތުގައި އިންތިހާބު ފަސްކުރަނީ އެވެ.\n"ހަމައެކަނި ދިމާވެގެން މި އުޅޭ މައްސަލައަކީ ސަރުކާރުން ވެފައިވާ ވައުދުތައް ނުފުއްދި އޮތުމާއި ކަމެއް ކޮށްދެވިފައި ނެތުގެ މައްސަލަ. އެހެންވީމަ ރައްޔިތުން ދެކެ ގަންނަ ބިރު މިއީ. އިންތިހާބު ނުބާއްވަން ދެއްކޭނެ އެއްވެސް ހުއްޖަތެއް ނެތް މިހާރު. މިހާރު އަޅުގަނޑުމެން ގަބޫލެއް ނުކުރަން އިންތިހާބު ދެން ބާއްވާނެ ކަމަކަށް ވެސް،" އަބްދުއް ރަހީމް ވިދާޅުވި އެވެ.\nއަބްދުއްރަހީމް އަބްދުﷲ --\nދިމާވެގެން މި އުޅޭ މައްސަލައަކީ ސަރުކާރުން ވެފައިވާ ވައުދުތައް ނުފުއްދި އޮތުމާއި ކަމެއް ކޮށްދެވިފައި ނެތުގެ މައްސަލަ. އެހެންވީމަ ރައްޔިތުން ދެކެ ގަންނަ ބިރު މިއީ. އިންތިހާބު ނުބާއްވަން ދެއްކޭނެ އެއްވެސް ހުއްޖަތެއް ނެތް މިހާރު. އަޅުގަނޑުމެން ގަބޫލެއް ނުކުރަން އިންތިހާބު ދެން ބާއްވާނެ ކަމަކަށް\nޕީޕީއެމްގެ ނާއިބު ރައީސް އަހުމަދު ޝިޔާމް ވިދާޅުވި ގޮތުގައި ކައުންސިލް އިންތިހާބު ނުބާއްވާ ފަސް ކުރަނީ އިލެކްޝަނަކުން ނޫނެވެ. އެކަން ކުރަނީ ރައީސް އިބްރާހިމް މުހައްމަދު ސޯލިހުގެ ސަރުކާރު އަޑީގައި އޮވެގެނެވެ. އޭ ގަބޫލުފުޅު ކުރައްވާ ގޮތުގައި ސަރުކާރުން އެކަން އެގޮތަށް ކުރީ މިހާތަނާ ޖެހެން އިދިކޮޅު "ރަށު ބަންދު" ގައި ބާއްވައި ސަރުކާރައި އެމްޑީޕީން ރަށްރަށައް ކުރި ދަތުރުތަކުން ވެސް އިންތިހާބުގައި އަދި ކާމިޔާބު ނުލިބޭނެ ކަން ޔަގީންވެގެނެވެ.\nގާނޫނީ ދައުރު ހަމަވެފައިވާ މިހާރު އޮތް ކައުންސިލްތަކުގެ 74 ޕަސެންޓް ކޮންޓްރޯލް ކުރަނީ ސަރުކާރު ކޯލިޝަންގައި ހިމެނޭ ޕާޓީތަކުންނެވެ. ހާއްސަކޮށް އެމްޑީޕީ އެވެ. އިދިކޮޅުގެ ބައެއް ބޭފުޅުންގެ ނަޒަރުގައި ކައުންސިލް އިންތިހާބު ނުބާއްވަން ސަރުކާރުން ބަހަނާ ދައްކަނީ އެވެ. އެއީ މިހާރު އޮތް ބާރު ގެއްލިދާނެ ކަމުގެ ޔަގީންކަން އޮތުމުންނެވެ. އަދި ބޭނުންވަނީ މިހާރު އޮތް ބާރު ދެމެހެއްޓޭ ގޮތަށް ދިގު ދަންމާލާށެވެ.\n"ދަންނަވަންތޯ، ސަރުކާރުގެ އެއްވެސް ވިސްނުމެއް ނެތް ކައުންސިލް އިންތިހާބު ބާއްވާކަށް. ސަރުކާރަށް އެނގޭ އިންތިހާބު ބާއްވައިފިނަމަ ފެއިލްވާނެ ކަން. އަޅުގަނޑުމެން ރަށުގައި ބަންދުކޮށް ރަށްރަށައް ކުރި ދަތުރުތަކުން ވެސް ބުނެދިނީ ސަރުކާރު ފެއިލްވާނެ މިންވަރު. އެހެންވީމަ އިންތިހާބު ބޭއްވުމުގެ ވިސްނުމެއް ނެތް މި މީހުންގެ،" ޝިޔާމް ވިދާޅުވި އެވެ.\nއޭނާ ވިދާޅުވި ގޮތުގައި ކައުންސިލް އިންތިހާބު ފަސްކުރަން މަޖިލީހުން ފާސްކުރި ސަންސެޓް ގާނޫނަކީ ގާނޫނު އަސާސީގެ އަށް ވަނަ ބާބާ ހިލާފު ގާނޫނެވެ. އެކަމުގައި މިހާރުވެސް މަޖިލިސް އޮތީ ގޯސް ހަދާފަ އެވެ. ގޯސް އުސޫލަކުން ވުޖޫދުކުރި ގާނޫނަކަށް ގެނެވޭނެ ބަދަލެއް ވެސް ނެތެވެ. ބަދަލު ގެނެސްގެން އިންތިހާބު ފަސްކުރާނަމަ އެ ހަދަނީ އަދި މާ ބޮޑު ގޯހެވެ.\n"ގާނޫނު އަސާސީއާ ހިލާފަށް ކޮށްފައި އޮތް ކަމެއްގެ މަތީގައި މި ތިބީ. އޭގެ މައްޗަށް އަނެއްކާވެސް އިތުރު ކަންތައްތަކެއް ކުރަން މި ރާވަނީ،" ޝިޔާމް ވިދާޅުވި އެވެ.\nހުރިހާ އިދާރާއަކަށް ސަރުކާރުގެ ނުފޫޒު\nއަބްދުއްރަހީމް ވިދާޅުވި ގޮތުގައި ކައުންސިލް އިންތިހާބު ފަސްވުމަކީ އިއްތިފާގެއް ނޫނެވެ. އަދި އެއީ ކޮވިޑްގެ ބަލާއާފާތާ ވެސް ގުޅުމެއް އޮތް ކަމެއް ނޫނެވެ. އިންތިހާބަށް ދާން ސަރުކާރުން ބޭނުން ނުވަނީ އެވެ. ބަލިވާނެ ކަން އެނގޭތީ ފަސްޖެހެނީ އެވެ. އެހެންވީމަ އިދާރާތަކަށް އެކި ނުފޫޒު ފޯރުވައިގެން އިންތިހާބު ފަސް ކުރެވެން އޮތް ހުރިހާ މަގެއް ހޯދަނީ އެވެ. އަދި އިންތިހާބަށް ފުރުސަތު ހަނިވާނެ ކޮންމެ މަގެއް ކޮށަނީ އެވެ.\nއޭނާ ވިދާޅުވި ގޮތުގައި އިލެކްޝަނުން އިންތިހާބު ބޭއްވުމުގެ ކުލަ ވަރެއް ދައްކާލާއިރަށް އެޗްޕީއޭއިން ހުރަސް އަޅަނީ އެހެން ވެގެނެވެ. މަޖިލީހުން ގޮތެއް ހޯދާއިރަށް ބަޖެޓްގެ ޝަކުވާ ބޮޑުކޮށްލަނީ އެހެން ވެގެނެވެ. އޭނާ ވިދާޅުވި ގޮތުގައި ބަހަނާ ދައްކަނީ ރާވައިގެނެވެ. އިދާރާތައް ގުޅިގެންނެވެ. އެކަން އެހެން ވަނީ ސަރުކާރުގެ ނުފޫޒު އެ އިދާރާތަކަށް މިއަދު ވެދެފައި އޮތް މިންވަރުންނެވެ.\n"މިއަދު ރާއްޖޭގައި މި އޮތީ ތިންބާރު ވަކިވެފައި އޮތް ވެރިކަމެއް ނޫން. މިހާރު މި އޮތީ މިރާއްޖެ މިފަހުން ދެކޭނެ އެންމެ ހުދުމުހުތާރު ވެރިކަމުގައި. އެއްވެސް މުއައްސަސާއަކަށް މިނިވަން ކަމެއް ނެތް،" އޭނާ ވިދާޅުވި އެވެ.\nއަބްދުއްރަހީމް ވިދާޅުވި ގޮތުގައި އެޗްޕީއޭގެ އަމިއްލަ މިނިވަން ކަމެއް ނެތެވެ. އެޗްޕީއޭ އޮތީ ރައީސް އޮފީސްތެރޭގަ އެވެ. އެކަން ދާދި ފަހުން އެޗްޕީއޭގެ އިސްވެރިންނާއެކު އިދިކޮޅުން ބޭއްވި ބައްދަލުވުމުން ސާފު ވި އެވެ.\nމަޖިލީހުގެ ޖަލްސާއެއްގައި ނައިފަރު ދާއިރާގެ އިދިކޮޅު މެންބަރު އަހުމަދު ޝިޔާމް މަޖިލީހުގެ ޖަލްސާއެއްގައި ވާހަކަ ދައްކަވަނީ. -- ފޮޓޯ: މަޖިލިސް\nސަރުކާރުން ބުނާހާ ގޮތަކަށް އިދާރާތަކުން ވެސް މަސައްކަތް ކުރަމުން ގެންދަނީ. ދެން ކިހިނެތްތޯ އިންތިހާބު ބާއްވާނީ. އެއް އިދާރާއަކުން މަގުފަހި ކުރާނަަމަ އަނެއް ބަޔަކު މި ފެންނަނީ ހުރަސްއަޅާތަން. މިއީ ރާވައިގެން ސަރުކާރުން އިސްވެ ކުރާ ކަންކަން\nއަހުމަދު ޝިޔާމް | ޕީޕީއެމްގެ ނާއިބް ރައީސް\nކޮވިޑްގެ ބަލާއާފާތުގެ ތެރޭގައި އިންތިހާބެއް ބާއްވަން މަސައްކަތް ކުރި ހަމައެކަނި ގައުމީ ރާއްޖެއެއް ނޫނެވެ. ބޮޑެތި އިންތިހާބުތައް އެތައް ހާސް ބަޔަކު ނުކުމެ ވޯޓްލައިގެން އެތަށް ގައުމަކުން ބާއްވައިފި އެވެ. އެއް ގައުމަކީ ދުނިޔޭގެ އެންމެ ބޮޑު ޑިމޮކްރަސީ އޮތް އެމެރިކާއެވެ. އެއީ ކޮވިޑްގެ އެންމެ ބޮޑުވަރުވި ގައުމެވެ. އެންމެ ގިނަ ބަޔަކަށް ބަލި ޖެހި އެންމެ ގިނަ މީހުން އެ ބަލީގައި މަރުވި ގައުމެވެ. ނަމަވެސް ރައްކާތެރިކަމުގެ ފިޔަވަޅުތަކާއެކު އެތައް މިލިއަން ބަޔަކު ވޯޓްލީ އިންތިހާބެއް ނިންމާލައިފި އެވެ. ދެން އޮތީ ރާއްޖެއާ އެންމެ ކައިރިން ސްރީލަންކާ އެވެ. އެ ގައުމުގެ އެންމެ ބޮޑު އިންތިހާބު އޮތީވެސް ދުނިޔެ ކޮވިޑާ ހަނގުރާމަކުރި އެންމެ ނުރައްކާތެރި ދުވަސްވަރު އެވެ. އެ ގައުމުންވެސް ތާރީހުގައި ބޭއްވި އެންމެ ބޮޑު އިންތިހާބު އެ ނިންމާލީ އެވެ.\nޝިޔާމް ވިދާޅުވި ގޮތުގައި މި ހުރިހާ ކަމަކަށް ބަލާއިރު ރާއްޖޭގައި އިންތިހާބު ނުބާއްވަން ދައްކާނެ ހުއްޖަތެއް ނެތެވެ. މިދިޔަ ޖުލައި މަހުން ފެށިގެން ރާއްޖެ ވަނީ ދުނިޔެއަށް ހުޅުވާލާފައިވާއިރު އިންތިހާބެއް ނުބާއްވަން ދައްކާނެ ބަހަނާއެއް ވެސް ނެތެވެ.\n"އިންތިހާބު ނުބޭއްވެންވީ އެއްވެސް ހާލަތެއް މިތާނގައި ނެތް،"\nއިދިކޮޅުގެ މެންބަތަކު ވިދާޅުވި ގޮތުގައި ސަރުކާރުގެ އިދާރާތަކުން ހަދާ ގޯސް ކުޑައެއް ނޫނެވެ. މި ހާލަތުގައި އިންތިހާބު ބޭއްވުމަށް މަގުފަހިކޮށް ދިނުމުގައި އެޗްޕީއޭގެ ދައުރުވެސް ބޮޑެވެ. މުހިންމެވެ. ނަމަވެސް އެ ދައުރު އެޗްޕީއޭއިން އަދައެއް ނުކުރެއެވެ. އެހެން ވަނީ ސަރުކާރުގެ ނުފޫޒާ ހެދި އެވެ.\nއާއިލާއެއް އެކުގައި ވޯޓްލާން ދަނީ: ކައުންސިލް އިންތިހާބަށް ތާރީހެއް ނެތް --\nއާ އިންތިހާބަކަށް މަގު ހުޅުވާލުން\nއިދިކޮޅުން ގެންދަނީ އިންތިހާބާ ގުޅުންހުރި ގިނަ މައްސަލަތަކެއް ހައިކޯޓަށް ހުހަޅަން ތައްޔާރުވަމުންނެވެ. އޭގެ ތެރޭގައި އިންތިހާބު އެކަށީގެންވާ ސަބަބެއް ނެތި ފަސް ކުުރަމުން ދިއުމާއި ކެންޕޭން ކުުރަންށް ހަމަހަމަ ފުރުސަތެއް ނެތުން ހިމެނެ އެވެ. އަދި މިހާރު ހަމަޖެހިފައިވާ ގޮތަށް އިންތިހާބު ބޭއްވިދާނެތޯ ވެސް އިދިކޮޅުން ސުވާލު އުފައްދައެވެ.\nއަބްދުއްރަހީމް ވިދާޅުވި ގޮތުގައި މިހާރު އޮތްގޮތުން އަންނަ އަހަރު ބާއްވަން މަސައްކަތް ކުރި އިންތިހާބެއް ދެން ނުބޭއްވޭނެ އެވެ. މިހާރުވެސް މުއްދަތު މާބޮޑަށް ފަސްވެއްޖެ އެވެ. އެހެންވެ ދެން އޮތީ އާ އިންތިހާބަކަށް ގޮވާލައި އަލުން ފުރުސަތު ހުޅުވާލުމެވެ. އޭގެ ސަބަބުތައް ވެސް އޭނާ ވިދާޅުވެ ދެއްވަ އެވެ.\nއޭނާ ވިދާޅުވާ ގޮތުގައި އިންތިހާބު އަހަރު ދުވަހަށް ފަސްވީއިރު މުޅީން އަލަށް 6،000 ވުރެ ގިނަ މީހުނަށް ވޯޓްލުމުގެ ހައްގު ލިބިފައި ވެއެވެ. އެއީ ވޯޓްލެވޭ އާބާދީގެ ބޮޑު ޕަސެންޓެކެވެ. އޭގެ ތެރޭގައި ކައުންސިލް އިންތިހާބަށް ވާދަކުރަން ބޭނުންވާ މީހުންވެސް ތިބޭނެ އެވެ. އެއީ އެމީހުންނަށް ވެސް ހައްގެއް އޮންނާނެ އެވެ. އެހެންވެ މިހާލަތުގައި އާ އިންތިހާބަކަށް ގޮވާލުން ނޫން ގޮތެއް ނޯންނެ އެވެ.\n"އަޅުގަނޑުމެން ދެކެނީ ދެން ޖެހޭނީ އަލުން އިންތިހާބަށް ހުޅުވާލަން ކަމަށް. މިހާރު ތިިބި ކެންޑިޑޭޓުންނާއެކު އިންތިހާބު ބޭއްވުމަކީ އެންމެ ރަނގަޅު ގޮތެއް ނޫން. މިހާ ދިގު މުއްދަތެއް ހޭދަވީއިރު އިންތިހާބުގައި ވާދަކުރަން ބޭނުންވާ އެހެން ބަޔަކުވެސް ތިބެދާނެ. އެ ފުރުސަތު ދޭން ޖެހޭނެ ކަމަށް އަޅުގަނޑުމެން ދެކެނީ،"\nއެމްޑީޕީ ޕީޕީއެމް އަބްދުއްރަހީމް އަބްދުﷲ + އިލެކްޝަންސް ކޮމިޝަން ލޯކަލް ކައުންސިލްތަކުގެ އިންތިހާބު ޕީޕަލްސް ނޭޝަނަލް ކޮންގްރެސް - ޕީއެންސީ އަހުމަދު ޝިޔާމް އިދިކޮޅު ފަރާތްތައް ޕޮލިޓިކްސް\nކައުންސިލު އިންތިހާބު މިނިވަންވާނެތަ؟


ކޮރޯނާވައިރަސް ފެތުރޭ ވޫހާންގައި ހަ ދިވެއްސަކު ތާށިވެފައި! – Dhen.mv\nކޮރޯނާވައިރަސް ފެތުރޭ ވޫހާންގައި ހަ ދިވެއްސަކު ތާށިވެފައި!\nދެން އެމްވީ January 23, 2020 - 11:57 pm\nކޮރޯނާ ވައިރަސް ހަލުވި ކަމާއި އެކު ފެތުރޭތީ ކަރަންޓީނު ކުރެވިފައިވާ ޗައިނާގެ ވޫހާންގައި ހަ ދިވެއްސަކު ތާށިވެއްޖެއެވެ.\nމައުލޫމާތު ލިބިފައިވާ ގޮތުގައި ތާށިވެފައިވާ މީހުންގެ ތެރޭގައި ދެ އަހަރު ނުފުރޭ ކުޑަ ކުއްޖަކުވެސް ހިމެނެއެވެ. އެމީހުން ވަނީ ކޮރޯނާ ވައިރަސް ފެތެރެން ފެށުމާއި އެކު ޗައިނާގައި ހުންނަ ދިވެހި އެމްބަސީއަށް އެހީއަށް އެދިފައެވެ. ނަމަވެސް އެމްބަސީން އެއްވެސް އެއްބާރުލުމެއް ނުލިބޭކަމަށް މައުލޫމާތު ލިބެއެވެ.\nއެމީހުން ބުނާ ގޮތުގައި ވުހާންގެ ފިހާރަތަކުން ކާބޯތަކެތި ހުސްވެ އެ މީހުން ވަނީ ހާލުގައި ޖެހިފައެވެ. އެނގިފައިވާ ގޮތުގައި ވުހާންގައި ތާށިވި މީހުންގެ ތެރެއިން ތިން މީހުންނަކީ އައްޑޫ އަށް ނިސްބަތްވާ ތިން މީހުނެވެ.\nރާއްޖޭގެ ފޮރިން މިނިސްޓްރީން ބުނީ ޗައިނާގައި ކޮރޯނާ ވައިރަސް ފެެތުރޭތީ، އެ ގައުމުގައި ތިބި ދިވެހިންގެ ހާލު ބެއިޖިންގައި ހުންނަ ރާއްޖޭގެ އެމްބަސީން ގެންދަނީ ވަރަށް ގާތުން ބަލަމުން ކަމަށެވެ. ވައިރަސްގެ އަސަރު އެންމެ ބޮޑަށް ކޮށްފައިވާ ވޫހާން ޕްރޮވިންސްގައި ތިބި ހަ ދިވެހިންނާ އެމްބަސީން ގުޅި ކަމަށް މިނިސްޓްރީން ބުނެ އެވެ. ދިވެހި ސަރުކާރުން ބުނިގޮތުގައި، ޗައިނާގައި ތިބި ދިވެހިންގެ ރައްކާތެރިކަން ކަށަވަރު ކުރުމަށް އެ ގައުމުގެ ފޮރިން މިނިސްޓްރީއާ އެކު ކުރަން ޖެހޭ މަސައްކަތްތައް އަންނަނީ ކުރަމުންނެވެ.\nހަލުވި ކަމާއި އެކު ޗައިނާގައި ފެތުރެމުން އަންނަ ކޮރޯނާ ވައިރަސް އެންމެ ފުރަތަމަ ފެނިފައިވަނީ ވޫހާންއިންނެވެ. މިހާތަަނަށް ވޫހާންއިން އެކަނި 632 މީހަކަށްވަނީ މި ބަލި ޖެހިފައެވެ. އަދި މަރުވި 17 މީހުން މަރުވެފައިވަނީވެސް ވޫހާންއިންނެވެ.\nބަލިފެތުރޭތީ މިހާރު މުޅި ސިޓީ ކަރަންޓީނު ކުރެވިފައިވާއިރު ޗައިނާގެ ނޫސްތަކުން ސިފަކޮށްފައިވާ ގޮތުގައި މުޅި ސިޓީ ވަނީ ފަޅުވެފައެވެ. ފިހާރަތަކާއި، އާއްމު ދަތުރުފަތުރުވަނީ މެދުކަނޑާލާފައެވެ.


ACC in review kuran negi list gai Asaad ah thuhumathu kuri corruption ge massala! | Mihaaru\nއެސެޓް ރިކަވަރީ ކޮމިޝަންގެ ރައީސް އަސްއަދު ނޫސްވެރިންނާ ވާހަކަ ދައްކަވަނީ: އޭސީސީން ރިވިއުކުރަން ނެގި މައްސަލަތަކުގެ ތެރޭގައި އޭނާގެ މައްސަލަ ހިމެނޭ.\nއޭސީސީން ރިވިއުކުރަން ނެގި ލިސްޓުގައި އަސްއަދަށް ތުހުމަތުކުރި ކޮރަޕްޝަންގެ މައްސަަލަ!\n21 އޯގަސްޓް 2020 - 00:17 22 comments\nއެންޓި ކޮރަޕްޝަން ކޮމިޝަން (އޭސީސީ) އިން އަލުން ބެލުމާ މެދު ޕްރޮސިކިއުޓަ ޖެނެރަލް އޮފީހުގެ ލަފާގެ މަތިން ކުރިއަށް ގެންދަން އެކުލަވައިލި ލިސްޓުގައި އެސެޓް ރިކަވަރީ ކޮމިޝަންގެ ރައީސް އަދި ފިނޭންސް މިނިސްޓްރީގެ ކުރީގެ ސްޓޭޓް މިނިސްޓަރު އަހްމަދު އަސްއަދަށް ތުހުމަތުކުރި ކޮރަޕްޝަންގެ މައްސަލަ ހިމަނައިފި އެވެ.\nލިސްޓުގައި ހިމެނުނަސް، އެނގިފައިވާ ގޮތުގައި، އަސްއަދުގެ މައްސަލަ އަލުން ރިވިއުކުރުމާ މެދު އޭސީސީން އަދި ގޮތެއް ނުނިންމަ އެވެ. އެ ކޮމިޝަނުން ބުނީ ރިވިއުކުރަން ނިންމި ވަކިވަކި މައްސަލަތަކުގެ ތަފްސީލު މި ވަގުތު ހާމާކުރެވެން ނެތެ ކަމަށެވެ.\nCorruption balaa commission gai himeney Asad ge dhauvaa anburaa nagaifi\nކްރިމިނަލް ކޯޓުގައި އަސްއަދުގެ މައްޗަށް 2018ގެ މެދުތެރޭގައި ދައުވާ އުފުލީ، ކީރިތި ގުރުއާންގެ ދިވެހި ތަރުޖަމާ ޗާޕްކުރުމަށް ފަހު، ހަމައަށް އެ ފޮތްތައް ނުލިބުމުންނާއި ބައެއް ފޮތްތަކުގައި ކުށްތައް ހުރުމުގެ ސަބަބުން ދައުލަތަށް ގެއްލުނު 30 މިލިއަން ރުފިޔާގެ މައްސަލައިގަ އެވެ. އޭސީސީން ތަހުގީގުކޮށް ދައުވާކޮށްދޭން އެދި ހުށަހެޅި މައްސަލަ ކޯޓަށް ފޮނުވުމަށް ފަހު، 2018 ގައި އަނބުރާ ނެންގެވީ ޕްރޮސިކިއުޓަ ޖެނެރަލަށް އައިޝަތު ބިޝާމް ހުންނަވަނިކޮށެވެ.\nއެ ދައުވާ އަނބުރާ ނެގީ ކުރީގެ ސަރުކާރުގެ ކޮރަޕްޝަން ބަލަން މި ސަރުކާރުން އުފެއްދި އެސެޓް ރިކަވަރީ ކޮމިޝަނަށް އަސްއަދު ހަމަޖެއްސެވި ފަހުންނެވެ.\nޕްރޮސިކިއުޓަ ޖެނެރަލްގެ އޮފީހުގެ އިންފޮމޭޝަން އޮފިސަރު، އަދި ޕަބްލިކް ޕްރޮސިކިއުޓަ އަހުމަދު ޝަފީއު "މިހާރު" އަށް މިރޭ ވިދާޅުވީ ދައުވާކުރާ މައްސަލަތަކުގައި މިހާރަށް ވުރެން ވެސް ބޮޑަށް އޭސީސީ އާއި ޕީޖީ އޮފީސް ގުޅިގެން މަސައްކަތް ކުރުމުގެ ޕްރޮޖެކްޓެއް ފަށާފައިވާ ކަމަށެވެ. އޭގައި ބަލަން ނިންމީ ދެ މުއައްސަސާ އަށް ހެދިފައިވާ ގޯހަކުން އެއްވެސް މައްސަލައެއްގައި ފިޔަވަޅު ނޭޅިވޭތޯ ކަމަށާއި އެ ޕްރޮޖެކްޓުގެ ތެރޭގައި ހިމަނައިގެން އޭސީސީގެ ލިސްޓެއް ލިބުނު ކަމަށެވެ.\nއޭސީސީން އަލުން ރިވިއުކުރުމާ މެދު ޕީޖީގެ ލަފައަކަށް އެދި ހުށަހަަޅަން ނިންމި ލިސްޓުގައި އަސްއަދުގެ މައްސަލަ އޮތް ކަމަށް ޝަފީއު ވިދާޅުވި އެވެ. އެ މައްސަލައިގެ އިތުރުން ވެސް ޕީޖީ އޮފީހުން ކުރިން ފިޔަވަޅު އަޅާފައިވާ ބައެއް މައްސަލަތައް ހިމެނެ އެވެ. އޭގެ ތެރޭގައި ދައުވާ ނުކުރަން ޕީޖީ އޮފީހުން ކުރިން ނިންމާފައިވާ މައްސަލަތައް ވެސް ހިމެނެ އެވެ. މި މައްސަލަތަކުގެ ތެރެއިން އަލުން ރިވިއުކުރާނީ ކޮން މައްސަލަތަކެއްތޯ ނިންމަން ދެ މުއައްސަސާ އިން އެއްބަސްވެފައި އޮތީ ދިރާސާކޮށްފަ އެވެ.\nޝަފީއު ވިދާޅުވި ގޮތުގައި އަސްއަދުގެ މައްސަލައަކީ އޭސީސީން އަލުން ރިވިއުކުރިއަސް ދައުވާކުރުމުގެ ޖާގަ އޮތް މައްސަލައެއް ނޫނެވެ. ލިސްޓުގައި ހިމެނި އެ މައްސަލަ އޭސީސީން ރިވިއުކުރަމުން އަންނަ ކަމަށް ބައެއް މީޑިއާތަކުން ރިޕޯޓްކޮށްފައިވާ އިރު ކޮމިޝަނުން ހުށަހެޅި ލިސްޓުގައި ހިމެނޭ މައްސަލަތައް ރިވިއުކުރަން ޕީޖީން މިހާތަނަށް ލަފާދީފައި ނޯންނާނެ ކަމަށް ޝަފީއު ވިދާޅުވި އެވެ.\nއެހެންކަމުން އެ މައްސަލަ އޭސީސީން ރިވިއު ކުރަން ފެށީތޯ ނޫންތޯ ޕީޖީ އޮފީހަކަށް ވެސް އަދި ސާފެއް ނޫނެވެ.\nއަސްއަދުގެ މައްސަލަ ރިވިއުކުރާ ކަން މި ފެންމަތިވީ، ކުރީގެ ޗީފް އޮފް ޑިފެންސް ފޯސް އަހްމަދު ޝިޔާމްގެ ބައްޕަ ސިފައިންގެ ވީއައިޕީ ގެއެއްގައި ދިރިއުޅުން ހަމަޖެއްސެވުމުގައި ކޮރަޕްޝަނެއް ނެތް ކަަމަށް އޭސީސީން ނިންމި މައްސަލަ އަލުން ރިވިއުކުރަން ޕީޖީ ހުސެއިން ޝަމީމް އަންގަވާފައި ވަނިކޮށެވެ.\nPG angaigen Shiyam ge massala ACC in alun balanee\nއެ އެންގެވުމާ އެއްގޮތަށް އެ މައްސަލަ ރިވިއުކުރާ ކަމަށް އޭސީސީން އޮތީ ބުނެފަ އެވެ.\nއަސްއަދުގެ މައްސަލަ ރިވިއުކުރާ ލިސްޓުގައި ހިމެނިއިރު، އެމްއެމްޕީއާރުސީގެ 1.6 ބިލިއަން ރުފިޔާގެ ޚިޔާނާތް ތަހުގީގު ކުރަމުން އަންނަނީ އެސެޓް ރިކަވަރީ ކޮމިޝަނާއި އޭސީސީގެ އިތުރުން ފުލުހުން ގުޅިގެންނެވެ. ޖޮއިންޓް އިންވެސްޓިގޭޝަނެއްގެ ގޮތުގައި ކުރިއަށް ގެންދާ އެ ތަހުގީގުގެ ބޮޑު ބައި ފުރިހަމަކޮށް، ބައެއް މީހުންގެ މައްޗަށް ދައުވާ އުފުލުމާ ހަމައަށް ހިނގައްޖެ ކަމަށް އެ އިދާރާތަކުން ވަނީ ބުނެފަ އެވެ.\nއެސެޓް ރިކަވަރީ ކޮމިޝަނަށް ބާރުތަކެއް ދީ އެކުލަވާލީ ކުރިން އޭސީސީއަށް އިތުބާރު ގެއްލިފައި އޮތުމުންނެވެ. އެކަމަކު މި ފަހުން ސަރުކާރުގެ ވިސްނުމަކަށް ވީ އެސެޓް ރިކަވަރީ ކޮމިޝަން އުވާލަން ކަމަށްވިޔަސް ރަސްމީކޮށް އެކަން ހާމަކޮށްފައެއް ނުވެ އެވެ.\nއެންޓި ކޮރަޕްޝަން ކޮމިޝަނުން ތަހުގީގު ނިންމައި އަސްއަދުގެ މައްޗަށް ދައުވާ ކޮށްދިނުމަށް އެދި ޕްރޮސިކިއުޓާ ޖެނެރަލްގެ އޮފީހަށް ކުރިން ފޮނުވި މައްސަލައިގައިވާ ގޮތުން، ފޮތްތައް ހަމަޔަށް ނުލިބޭ ކަމަށް ރައީސް އޮފީހުން ބުނެފައި އޮއްވައި ފޮތްތައް ލިބުނު ކަމަށް ބަޔާންކޮށް އިންޓާނަލް މެމޯ ތައްޔާރުކޮށް ފައިސާ ދޫކުރަން އަސްއަދު އެންގެވުމަކީ، ނުލިބޭ މުދަލަކަށް ފައިސާ ދޫކުރަން އެންގެވުމެވެ. އެ ޗާޕްގައި މައްސަލަތައް ހުރެގެން ބޭނުން ނުކުރަން އިސްލާމިކް މިނިސްޓްރީން ދައުލަތަށް އަންގާފައި އޮއްވައި، ފައިސާ ދޫކުރަން އެންގުމަކީ މަގާމުގެ ނުފޫޒު ބޭނުންކޮށްގެން ވަކި ބަޔަކަށް ފައިދާ ހޯދައިދޭން އުޅުން ކަމަށް ވެސް އޭސީސީގެ ރިޕޯޓުގައިވެ އެވެ.\nޕީޖީ އޮފީހުން ކުރިން ބުނެފައި ވަނީ އަސްއަދުގެ މައްސަލަ އަނބުރާ ނެގީ، ފަހުން ލިބުނު ހެކިތަކަކަށް ބަލައި، ބައެއް ކަންކަން، ދައުވާކުރި އަސާސްއާ ފުށުއަރާތީ ކަމަށެވެ. ޗާޕްކުރަން ހަވާލުކުރި ފޮތްތައް ހަމައަށް ނުލިބޭ ކަމަށް ބުނެ ރައީސް އޮފީހުން ފިނޭންސް މިނިސްޓްރީއަށް ފޮނުވި ސިޓީއަކާ ގުޅިގެން މައްސަލަ އުފެދުނުއިރު، އެ ފޮތްތައް ޗާޕްކުރި ނޮވެލްޓީން ބައެއް ފޮތްތައް ބެހުމުގެ ހުއްދަ ރައީސް އޮފީހުން ދީފައިވާ ކަން އޭސީސީން ފަހުން ހުށަހެޅި، ސިޓީއަކުން އެނގޭ ކަމަށް ޕްރޮސިކިއުޓަ ޖެނެރަލްގެ އޮފީހުން ބުނެފައިވެ އެވެ.\nއިތުރު ލިޔުންތައް ޕްރޮސެކިއުޓާ ޖެނެރަލް އެންޓި ކޮރަޕްޝަން ކޮމިޝަން އަހުމަދު އަސްއަދު ނޮވެލްޓީ ބުކްޝޮޕް ޤުރުއާން ޕީޖީ އޮފީސް ކޮމިޝަން އޮން ސްޓޭޓް އެސެޓްސް ރިކަވަރީ ކޮރަޕްޝަން\nމަސްލަހަތު ފުށުއަރާތީ ޝިފާގެ ފައިލެއް ނުބަލަން: ޝަމީމް


Inthihaabakee baathilkuraa ehcheh heyyeve? | Mihaaru\nއިދިކޮޅު ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އިންތިހާބު ކާމިޔާބުކުރެއްވުމުން ސަޕޯޓަރުން އުފާފާޅުކުރަނީ: އިންތިހާބު ބާތިލްކުރަން ޕީޕީއެމުން މިހާރު ވަނީ ސުޕްރީމް ކޯޓަށް ހުށައަޅާފައި -- ފޮޓޯތައް: ނިޝާން އަލީ/ މިހާރު\nއިންތިޚާބަކީ ބާތިލްކުރާ އެއްޗެއް ހެއްޔެވެ؟\nއަހުމަދު ފަޔާޒު ހަސަން\n14 އޮކްޓޯބަރ 2018 - 08:09 19 comments\n"އުންޑައިގެ ބާރަށް ވުރެ ގަދައީ ވޯޓުގެ ބާރު،" އެމެރިކާގެ މަޝްހޫރު ރައީސެއް ކަމަށްވާ އެބްރަހަމަ ލިންކަން އިންތިޚާބާ ގުޅޭ ގޮތުން ވިދާޅުވެފައިވެ އެވެ.\nޑިމޮކްރެޓިކް މުޖުތަމައުތަކުގައި ހުރިހާ ބާރެއް ފެށިގެން އަންނަނީ ރައްޔިތުންގެ ކިބައިންނެވެ. އެބާރު ރައްޔިތުން ދައްކަނީ އިންތިޚާބުގައި އެމީހުން ލާ ވޯޓުންނެވެ. މި ވޯޓުގައި، އެމީހުންގެ މައްޗަށް ވެރިކަން ހިންގާނެ މީހަކު ކަނޑައަޅަ އެވެ. ހަމަ އެގޮތަށް އެމީހުން އެދޭ ސިޔާސަތާއި އުސޫލުތައް ވެސް ވޯޓުން އެމީހުން ކަނޑައަޅަ އެވެ. އެހެންކަމުން ޑިމޮކްރަސީގައި ހަގީގަތުގައި ވެސް އުންޑައަށް ވުރެ ވޯޓުގެ ބާރު ގަދަވެ އެވެ.\nޑިމޮކްރަސީގެ އެންމެ މުހިންމު އަސާސަކީ މިނިވަން، އިންސާފުވެރި އިންތިޚާބެވެ. މިނިވަން، އިންސާފުވެރި އިންތިޚާބުގައި ރައްޔިތުން އެމީހުންނަށް ފެންނަ ގޮތް ބަޔާންކުރެ އެވެ. ނުވަތަ ރައްޔިތުން އެމީހުންގެ އަޑު ވޯޓުން އިއްވަ އެވެ. ޑިމޮކެރެޓިކް ހަމަތަކުން ހިނގާ ގައުމުތަކުގައި އިންތިޚާބު އިންސާފުވެރިކޮށް މިނިވަންކުރާ މައިގަނޑު ބަހާއަކީ އެމީހުންގެ މެދުގައި އޮންނަ އިތުބާރާއި އެމީހުން ޤަބޫލުކުރާ އުސޫލުތަކާއި އާދަތަކެވެ. އެގޮތުން އިންތިޚާބުގެ ނަތީޖާ ބަލައިގަނެ ގަބޫލުކުރުމަކީ އެމީހުންގެ ކިބައިގައިވާ އާދައެކެވެ. ބަލި ގަބޫލުކުރުމަކީ އެމީހުންގެ ސިފައެކެވެ. ނަތީޖާއަކަށް ވަނީ ބާތިލްކުރާ އެއްޗަކަށް އިންތިޚާބު ނުވުމެވެ.\nއެމެރިކާގައި 2000 ވަނަ އަހަރު ބޭއްވި ރިޔާސީ އިންތިޚާބުގައި ފްލޮރިޑާ ސްޓޭޓްގެ ވޯޓު، ޤާނޫނީ ހަމަތަކުގެ މަތިން އަލުން ގުނަން ޖެހުނެވެ. އެއީ އިންތިޚާބު ކާމިޔާބުކުރެއްވި ޖޯޖް ބުޝް އާއި ބަލިވި ކެންޑިޑޭޓް އަލް ގޯގެ ނަތީޖާގައި ހުރި ފަރަގު ކުޑަކަމުންނެވެ. ފްލޮރިޑާގެ އިންތިޚާބުގައި ބުޝް މޮޅުވީ .009 ޕަސެންޓް، (537 ވޯޓު) ގެ ކުޑަ ތަފާތުންނެވެ. މިފަދަ ކުޑަ ތަފާތުވުމެއްގައި އަލުން ވޯޓު ގުނުން ފްލޮރިޑާގެ ގާނޫނު ލާޒިމްކުރެ އެވެ. އެކަމަކު ފްލޮރިޑާގެ ވޯޓު ބޮޑު މައްސަލައަކަށްވެ ސުޕްރީމް ކޯޓަށް ހުށަހެޅި އެވެ. ނަތީޖާއަކަށް ވީ އެ ނަތީޖާ ރަނގަޅު ކަމަށް ސުޕްރީމް ކޯޓުގެ އަގުލަބިއްޔަތުން ނިންމުމެވެ.\nއެމެރިކާގެ މި އިންތިޚާބުން އެނގުނު އެއް ކަމަކީ އިންތިޚާބެއްގައި ސުވާލު އުފެދެނީ ނަތީޖާގައި ހުންނަ ފަރަގު ، ނިހާޔަތަށް ކުޑަވުމުން ކަމެވެ. މިނިވަން، އިންސާފުވެރި އިންތިޚާބެއްގައި ވާދަކުރި ވާދަވެރިންގެ ފަރަގު މާ ބޮޑަށް ކުޑަވުމުން ކަންކުރާ ގޮތަކީ ދެވަނަ ފަހަރު ވޯޓު ގުނުމެވެ. އެވަރުން މީސްތަކުންގެ މެދުގައި ނުތަނަވަސްކަން ކުޑަނުވެއްޖެ ނަމަ މައްސަލަ ކޯޓަށް ހުށަހެޅެ އެވެ. ކޯޓުން އާންމުކޮށް ބަލަނީ މައްސަލަ ޖެހުނު ވޯޓު ފޮށީގެ ނުވަތަ ދާއިރާގެ އިންތިޚާބު ބާއްވަން ޖެހޭ ފަދަ ކަމެއް ހިނގާފައިވޭތޯ އެވެ؟ އެހެންކަމުން ޑިމޮކްރެޓިކް ބީދައިން ހިނގާ ގައުމުތަކުގައި ކޯޓު މަރުހަލާއިން މުޅި އިންތިޚާބު ބާޠިލުކުރުމަކީ ވަރަށް ޚައްސާސް ހާލަތެއްގައި މެނުވީ ކުރާ ކަމެއް ނޫނެވެ.\nޑިމޮކްރެޓިކް ވެއްޓެއްގައި ދުނިޔޭގައި ފުރަތަމަ ފަހަރަށް ރިޔާސީ އިންތިޚާބެއް ބާޠިލްކުރީ 2013 ގައި ރާއްޖޭގަ އެވެ. ރާއްޖޭގައި އެ ނިންމުން އައިއިރު ހައިރާންކުރުވި އެންމެ ބޮޑު ކަމަކީ ބާތިލްކުރި އިންތިޚާބު، އިންތިޚާބުގެ ފުރަތަމަ ބުރަށް ވުމެވެ. މާނަޔަކީ އިންތިޚާބުގެ ފަހު ބުރުގައި ވާދަކުރާ ދެ މީހުންގެ މައްސަލައަކަށް ނުވާހިނދު ވެސް އިންތިޚާބު ބާތިލްވާން ޖެހުމެވެ. އަދި އަލުން އިންތިޚާބު ބޭއްވުމުން، ޝަކުވާ އުފުލި ކެންޑިޑޭޓަށް ލިބުނު ވޯޓު ދެ ޕަސެންޓް ވީ މަދެވެ.\nދުނިޔޭގައި ރިޔާސީ އިންތިޚާބެއް ދެވަނަ ފަހަރަށް ބާތިލްކުރީ 2016 ގައި އޮސްޓްރިއާގަ އެވެ. ގްރީން ޕާޓީގެ ކެންޑިޑޭޓް އެލެގްޒެންޑަ ވެން ޑާ ބެލެން ކާމިޔާބުކުރީ އެއް ޕަސެންޓް (31،026 ވޯޓު) އިންނެވެ. އިންތިޚާބު ބާތިލްކުރަން އޮސްޓްރިއާގެ އެންމެ މަތީ ކޯޓުން ކުރި ހުކުމް ބަޔާންކުރި ގޮތުގައި އިންތިޚާބު ބާތިލްކުރަން ޖެހުނު އަސާސަކީ ގާނޫނީ ޙުކޫމަތާއި ޑިމޮކްރަސީއަށް ރައްޔިތުންގެ އިތުބާރު ކަށަވަރުކުރުމެވެ. އަދި އިންތިޚާބު ބާތިލްކުރުމުގެ މާނަޔަކީ ވާދަކުރި ވަކި ކެންޑިޑޭޓަކު މޮޅުކޮށް އަދި ދެރަކުރުމެއް ނޫނެވެ. އަލުން ބޭއްވި އިންތިޚާބު ވަރަށް ތަނަވަސް އަގުލަބިއްޔަތަކުން ކާމިޔާބުކުރީ ވެސް ކުރިން މޮޅުވި ބެލެން އެވެ.\nމިފަދަ މަދު މިސާލުތަކެއް ހުއްޓަސް ޑިމޮކްރަސީގެ ހަމައިން ހިނގާ މުޖުތަމައުތަކުގައި މުޅި އިންތިޚާބަކީ ބާޠިލުކުރާ އެއްޗެއް ނޫނެވެ. އެހެނީ އެފަދަ ގައުމުތަކުގައި ބާއްވަނީ މިނިވަން، އިންސާފުވެރި އިންތިޚާބަށް ވާތީ އެވެ. މުޅި އިންތިޚާބު ބާތިލްކޮށްފި ނަމަ އެއިން އަންގައިދެނީ އިންތިޚާބަކީ އިންސާފުވެރިކަމެއް ނެތް، މިނިވަންކަމެއް ވެސް ނެތް އެއްޗެއްކަމެވެ. އެފަދަ ހާލަތެއްގައި އަލުން މިނިވަން، އިންސާފުވެރި އިންތިޚާބެއް ކަށަވަރުކުރާނެ ޖާގަ ކުޑަވެ އެވެ. މިފަދަ ހާލަތަކަށް ގައުމު ވެއްޓުމުން ދެން އެކަމުން އަރައިގަންނަން ޒަމާންތަކެއް ނަގަ އެވެ.\nރާއްޖެ މިހާރު އޮތީ މި ހާލަތުގަ އެވެ. ރާއްޖެއަށް ބަލާއިރު 2013 ވަނަ އަހަރު އިންތިޚާބު ބާތިލްކުރުމުގެ ނަތީޖާއަކަށް ވީ މިއަދު އަނެއްކާވެސް ބަޔަކު އެކަން ބޭނުންވުމެވެ. މާދަމާ މިކަން ހިނގުމާއި ނުހިނގުން ބިނާވާނީ މިއަދު ނިކުންނަ ނިންމުމުގެ މައްޗަށެވެ.\nޑިމޮކްރަޓިކް ވެށީގައި އިންތިޚާބަކީ އިރުއިރުކޮޅާ ބާއްވާ އެއްޗެއް ނޫނެވެ. އެއީ އިޖުތިމާއީ ގޮތުންނާއި އިގުތިސާދީ ގޮތުން އިންތިޚާބުގެ އަގުބޮޑުކަމުންނެވެ. މި ބަހުގެ މާނަޔަކީ ފަހަރެއްގައި ވެސް އިންތިޚާބެއް ބާއްވަން ކުރާ ޚަރަދުގެ ވާހަކައެއް ނޫނެވެ. އެކަމަކު އެކަމަށްޓަކައި އިޖުތިމާއީ ގޮތުންނާއި އިގުތިސާދީ ގޮތުން އެ މުޖުތަމައަކުން ވާ ބޮޑު ގުރުބާނީ އެވެ. އިންތިޚާބު ކުޅޭކުޅޭ ކަމަކަށް ވެއްޖެ ނަމަ އެއިން އަންގައިދެނީ އެބައެއްގެ މެދުގައި ޑިމޮކްރަސީ ބީރައްޓެހިވަރެވެ. ގާނޫނީ ޙުކޫމަތާއި ޑިމޮކްރަސީ އާލާވަނީ ގައުމުގެ ހުރިހާ ހިއްސާދާރުން މިނިވަން، އިންސާފުވެރި އިންތިޚާބު ބާއްވަން ޖާގަ ދީގެންނެވެ. ވަކިން ޚާއްސާކޮށް އެވަގުތަކު އޮންނަ ސަރުކާރަކުން އެކަމަށް މަގުފަހިކޮށްގެންނެވެ. އަދި ހުރިހާ ހިއްސާދާރުން އިންތިޚާބުގެ ނަތީޖާއަށް އިހުތިރާމްކޮށް އޭގެ ސައްހަކަން ދިފާއުކުރުމުގައި ދެމިތިބެގެންނެވެ.\nފަޔާޒަކީ 2013 ގެ ރިޔާސީ އިންތިހާބު ބޭއްވިއިރު އިލެކްޝަންސް ކޮމިޝަންގެ ނާއިބު ރައީސް އެވެ. ހިންގުމުގެ ދާއިރާއިން މަތީ ތަޢުލީމް ހާސިލުކުރައްވާފައިވާ ފަޔާޒު މިހާރު ގެންދަވަނީ އެ ރޮނގުން ގްރެޖުއޭޓް އަދި ޕޯސްޓް ގްރެޖުއޭޓް ކޯސްތަކުގައި ލެކްޗަރާއެއްގެ ގޮތުގައި މަސައްކަތް ކުރައްވަމުންނެވެ.\nއިތުރު ލިޔުންތައް ޑިމޮކްރަސީ ޖޯޖް ޑަބްލިޔު ބުޝް ފްލޮރިޑާ އެމެރިކާ ކޮލަމް


SunOnline: Hamala ge zinmaa Raees Nasheed ge bolugai elhuvumakee propaganda eh: MDP\nހަމަލާގެ ޒިންމާ ރައީސް ނަޝީދުގެ ބޮލުގައި އެޅުވުމަކީ ޕްރޮޕަގެންޑާއެއް: އެމްޑީޕީ\nޝަފްނާ ހުސައިން 29 May 2021, 13:02\nމޭ 6، 2021: ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ދިރިއުޅުއްވާ ގޭކައިރީ އެމަނިކުފާނަށް އަމާޒުކޮށް ދިން ޓެރަރިޒަމް ހަމަލާ-- ސަން ފޮޓޯ/ ފަޔާޒު މޫސާ\nމެއި ހަވަނަ ދުވަހު އައިއީޑީއެއް ގޮއްވާލައި، ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް ދިން ހަމަލާގެ ޒިންމާ އެމަނިކުފާނުގެ އިސްތަށިފުޅުގައި އަޅުވައި، ޕްރޮޕަގެންޑާއެއް ފަތުރަން މަސައްކަތް ކުރާ ކަމަށް މޯލްޑިވިއަން ޑިމޮކްރެތިކް ޕާޓީ (އެމްޑީޕީ) އިން ބުނެފި އެވެ.\nއެ ހަމަލާ ދީފައި ވަނީ ރައީސް ނަޝީދު ދިރިއުޅުއްވާ ކެނެރީގެއިން އެމަނިކުފާނު ނުކުމެ ވަޑައިގެން ކާރުކޮޅަށް އަރާ ވަޑައިގަންނަވަނިކޮށެވެ. ހަމަލާގައި ލިބުނު ޒަހަމްތަކަށް މިހާރުވެސް އަންނަނީ ޖަރުމަނު ވިލާތުގައި ފާރުވާ ހޯއްދަވަމުންނެވެ.\nއެ ހަމަލާގެ ޒިންމާ ރައީސް ނަޝީދުގެ އިސްތަށިފުޅުގައި އަޅުވައި ޕްރޮޕަގެންޑާ ފަތުރަން އުޅޭކަމަށް އެމްޑީޕީ އިން ބުނީ އިއްޔެ "މިހާރު" ނޫހުގައި ޝާއިއުކުރި ރިޕޯޓަކާ ގުޅިގެންނެވެ.\nއެމްއެންޑީއެފްގެ އޮފިސަރަކާ ހަވާލާދީ ލިޔެފައިވާ އެ ރިޕޯޓުގައި ބުނެފައި ވަނީ ކެނެރީގޭގައި ސެކިއުރިޓީ ނުދެވޭނެ ކަމަށާއި، ނުރައްކާ އޮތްކަން ނަޝީދަށް އެމްއެންޑީއެފުން އެންގި ކަމަށެވެ.\nއެ ރިޕޯޓުގައިވާ ވާހަކަތައް ކުށްވެރިކޮށް އެމްޑީޕީ އިން ނެރުނު ބަޔާނެއްގައި ބުނެފައި ވަނީ ހަމަލާގައި ލިބުނު ޒަހަމްތަކަށް އެމަނިކުފަނު އަދިވެސް ފަރުވާ ހޯއްދަވަމުން އަންނަ ދަނޑިވަޅެއްގައި، ރައީސް ނަޝީދުގެ ސެކިއުރިޓީއާ ބެހޭގޮތުން ފޮރުވިގެންހުރި ފަރާތަކާ ހަވާލާދީ އެ ނޫހުން އެ މަނިކުފާނަށް އިތުރަށް ފުރައްސާރައަކަށް ވާގޮތަށް ޕްރޮޕަގެންޑާ ފަތުރާފައިވާ ކަމަށެވެ. އަދި އެކަމާ މެދު ޕާޓީން އިންތިހާއަށް ކަންބޮޑުުވާ ކަމަށާއި އެކަން އެންމެ ހަރުއަޑުން ކުށްވެރިކުރާ ކަމަށެވެ.\n"އެ ޓެރަރިޒަމުގެ ހަމަލާ ދިނުމުގައި ފަންޑުކުރި ފަރާތްތަކާއި ނުވަތަ އަޑީގައި ތިބި ފަރާތްތައް، ތަހުގީގުން އަދިވެސް ނުހޯދި ވާއިރު، އެ ހަމަލާ ރައްދުވުމުގައި އެމަނިކުފާނަށް އިލްޒާމުއެޅުވުމަށް މަސައްކަތްކޮށް ޕްރޮޕަގެންޑާ ފަތުރާފައިވެއެވެ. މިގޮތުން އެ ހަމަލާއަކީ އެމަނިކުފާނުގެ މައިންބަފައިންގެ ގެކޮޅުގައި ދިރިއުޅުއްވާތީއާއި އަދި އެމަނިކުފާނުގެ މިޒާޖުފުޅު ހުންނަގޮތުގެ ސަބަބުން ރައްދުވި ހަމަލާއެއްކަމަށް ސިފަކުރުމަށް މަސައްކަތްކޮށް، ފޮރުވިގެންހުރި ފަރާތާ ހަވާލާދީ ޕްރޮޕަގެންޑާ ފަތުރާފައިވެއެވެ." އެމްޑީޕީން ބުންޏެވެ.\nއެމްޑީޕީން ބުނީ ރައީސް ނަޝީދަކީ ކްރިޓިކަލް ލެވެލްގެ ރިސްކް އޮތް ފަރާތެއްކަން ސަލާމަތީ ހިދުމަތްތަކަށް އެނގިފައިވާއިރު، އަދި ގާނޫނުއަސާސީން އެމަނިކުފާނަށް ސަލާމަތާ ރައްކާތެރިކަން ކަށަވަރުކޮށްދޭންޖެހޭކަމަށް ލާޒިމުކޮށްފައިވާއިރު، އެ މަނިކުފާނު އަވަހާރަކޮށްލުމުގެ ޓެރަރިޒަމުގެ ހަމަލާ މަޖީދީމަގުން ރައްދުވުމުން، އެ މަނިކުފާނަށް އެގޮތަށް އިލްޒާމުއެޅުވުމަށް މަސައްކަތްކުރުމަކީ ސިދާ ޕްރޮޕަގެންޑާއެއް ކަމަށެވެ.\nއޭގެ އިތުރުން، އެމަނިކުފާނު ރާއްޖޭގެ ރައީސްކަމުގެ މަގާމުގައާއި، ސިފައިންގެ އެންމެ މަތީ ވެރިޔާކަމުގެ މަގާމުގައި ހުންނަވަނިކޮށް،7ފެބްރުއަރީ 2012 ގައި ސިފައިންގެ މައި މަރުކަޒުގެ ތެރޭގައި ވެސް އެމަނިކުފާނަށް ރައްކާތެރިކަން ފޯރުކޮށްދެވިފައިނުވާކަމަށް ވެސް އެމްޑީޕީގެ ބަޔާނުގައި ބުނެފައިވެ އެވެ.\n"އަދި ޖެހިގެން އައި 8 ފެބްރުއަރީ 2012 ގައި ވެސް، ރައީސުލްޖުމްހޫރިއްޔާކަން ކުރެއްވި މީހަކަށް ކަށަވަރުކޮށްދޭންޖެހޭ ސަލާމަތާ ރައްކާތެރިކަން އެމަނިކުފާނަށް ކަށަވަރުކޮށް ނުދީ، ސަލާމަތީ ހިދުމަތްތަކުން އެމަނިކުފާނު އަނިޔާގެ ތެރެއަށް ދޫކޮށްލާފައިވެއެވެ."\nއެމްޑީޕީން ބުނީ "މިހާރު" ނޫހުގައި ލިޔެފައިވާ ސެކިޔުރިޓީގެ މައްސަލަތަކާ ބެހޭ ވާހަކަ ދެއްކުމުގައި ހަވާލާދީފައިވާ ފަރާތަކީ، އެނޫހަށް ޔަގީންކުރެވޭ ފަރާތެއްކަން އެ ލިޔުމުގައި ބަޔާންކޮށްފައިވާ ކަމަށާއި އަދި އެފަރާތުން އެ ނޫހާ ދައްކާފައިހުރީ ސީދާ ރައީސް ނަޝީދުގެ ސެކިޔުރިޓީ ކަންކަމާ ގުޅޭ ފަރާތެއްގެ ހައިސިއްޔަތުން ދެއްކި ވާހަކަތަކެއްކަން އަންގައިދިނުމުގެ ގޮތުންކަމަށް ދެކޭ ކަމަށެވެ.\nއެހެންކަމުން އެ ވާހަކަ ދައްކާފައިވަނީ ސަލާމަތީ ހިދުމަތްތަކަށް ނިސްބަތްވާ ނުވަތަ ސެކިޔުރިޓީ މައްސަލަތަކުގެ މައުލޫމާތު ރަސްމީ ހައިސިއްޔަތުން ލިބޭ ފަރާތަކުންކަމަށް ގަބޫލުކުރެވޭ ކަމަށެވެ.\nއެމްޑީޕީން ބުނީ އެއީ ވަރަށް ބޮޑަށް ކަންބޮޑުވާ ކަމެއް ކަމަށެވެ. އަދި ސެކިއުރިޓީ ކަންކަމާ ގުޅޭ ފަރާތެއްގެ ހައިސިއްޔަތުން ފޮރުވިގެންހުރެ ސެކިއުރިޓީއާ ބެހޭ މައުލޫމާތު ނޫހަށް ފޯރުކޮށްދިނުމަކީ ނުހަނު ސީރިއަސް މައްސަލައެއްކަމަށް ދެކޭ ކަމަށެވެ.\nއެހެންކަމުން، ފޮރުވިގެންހުރެ ސެކިއުރިޓީއާ ބެހޭ މައުލޫމާތު ނޫހަށްދީ، ރައީސް ނަޝީދާ ދެކޮޅަށް ޕްރޮޕަގެންޑާ ފެތުރުމަށް މަސައްކަތްކުރާ ފަރާތަކީ ސަލާމަތީ ހިދުމަތްތަކަށް ނިސްބަތްވާ ފަރާތެއްތޯ، ނުވަތަ ރަސްމީ ހައިސިއްޔަތަކުން އެފަދަ މައުލޫމާތު ލިބިފައިވާ ފަރާތެއްތޯ ބެލުމުގެ އަވަސް އަދި ފުރިހަމަ ތަހުގީގެއް ކުރުމަށް ސަލާމަތީ ހިދުމަތްތަކަށް އެމްޑީޕީން ވަނީ ގޮވާލައިފަ އެވެ.\n"ރައީސް މުހައްމަދު ނަޝީދު އަވަހާރަކޮށްލުމަށް ދިން ޓެރަރިޒަމުގެ ހަމަލާއަކީ ގައުމީ މަސްލަހަތާ ގުޅިފައިވާ ސީރިއަސް ބޮޑު މައްސަލައަކަށްވާއިރު، އެ ހަމަލާގެ އަޑީގައި ތިބި ފަރާތްތަކާއި ފަންޑުކުރި ފަރާތްތައް އަދި ވެސް ނުހޯދޭއިރު، އެކި ދިމާތަކުން ގުޅިގެން އެމަނިކުފާނާ ދެކޮޅަށް ޕްރޮޕަގެންޑާ ފަތުރައި، އިތުރު ސުވާލުތައް އެފެދޭ މޭރުމުން މަތިމައްޗަށް އިހްމާލުވެ، ފުރައްސާރަކުރުން ހުއްޓާލުމަށް މި ޕާޓީން ގޮވާލަމެވެ." އެމްޑީޕީގެ ބަޔާނުގައި ވެއެވެ.


ޝިރުކުން ބަރީއަވުމުގައި ގެރި ކަތިލީ މީހުންގެ މަންހަޖުން މުސްލިމުން ދުރުވާން ޖެހޭނެއެވެ. (5 ވަނަ ބައި) | #Dhiislam\nޝިރުކުން ބަރީއަވުމުގައި ގެރި ކަތިލީ މީހުންގެ މަންހަޖުން މުސްލިމުން ދުރުވާން ޖެހޭނެއެވެ. (5 ވަނަ ބައި)\n6 years ago |0comment| November 16, 2011 |\nސަލަފުއްޞާލިޙުންގެ މަންހަޖުގައި ހިނގުމަށްޓަކައި އެހެންނަމަވެސް ދެދިމާލަށް ދަތުރުކުރަމުންދާ މުސްލިމުންގެ ދެބައި!\nއަނެއްބަޔަކު ތަޥުޙީދުގެ ނަމުގައި ތިމާމެންނާ އެއްޢަޤީދާއެއް ޤަބޫލުކުރާ މުސްލިމް އަޚުންނާ މެދު ޙައްޤަކާ ނުލައި ޣީބަބުނެ، ތިމާމެންފަދަ އަނެއް މުސްލިމުންނަކީ ކާފަރުންނަށްވުރެ ވެސް ނަފުރަތުކުރާ ބަޔަކަށް ހަދައި އެމީހުންނަށް ސަލާމްގޮވުމީވެސް ފާފައަކަށް ހަދައި، ޤުރްއާނާއި، ސުންނަތާއި، ސަލަފުއްޞާލިޙުންގެ މަތިވެރި މަންހަޖު ފަހަނަޅައިގޮސް ބިދުޢަވެރީންގެ މަންހަޖު އިޚްތިޔާރުކޮށްގެން ޚުދުތިބެގެން، ދެންތިބި މުސްލިމުންގެ ނިޔަތްތަކަށް ޙުކުމްޖަހައި، ﷲ ގެ ދީނުގެ ނަމުގައްޔާއި ޢިލްމުވެރީންގެ ނަމުގައި ދޮގުބުހުތާނު ހަދަމުން، މީސްތަކުންނަށް އޮޅުވަމުން ގެންދަނީއެވެ.\nމިމީހުންގެ ތަޥުޙީދަކީ އެހެން މުސްލިމުންނާ ސަލާމްކުރުން ޙަރާމްކުރުމާއި، އެނޫން މުސްލިމުންނާ މެދު ނިކަމެތިކަމުގެ ލޮލުން ދެކުމާއި، ދީނަށް ޚިދްމަތްކުރާ މީހުންނާ މެދު މީސްތަކުންގެ މެދުގައި ނަފުރަތު އުފައްދައި އެމީހުންގެ މަސްކެއުމެވެ.\nޔަހޫދީންނާއި ނަޞާރާއިން ވެސް މިބައިމީހުންގެ ދުލާއި މުޢާމަލާތުގައި އަމާންކަން ލިބި އެއްފަރާތެއްގައިވާއިރު، މިމީހުންގެ ޝިކާރައަކަށް އަބަދުވެސް ވެފައި އޮންނަނީ އިސްލާމްދީނަށް ޚިދްމަތްކުރާން ނިކުމެތިބި، އެމީހުންނާ އެއްޢަޤީދާއެއްގެ އަޚުންނެވެ. މޫނާއިމޫނުކަނޑައި ބިދުޢަވެރި ޙުކުމްޖަހައި މުސްލިމުންނާ ވާހަކަދެއްކުން ޙަރާމްކޮށްގެންތިބި ސަބަބުތައް ރަނގަޅަށް ހޯދައިލާ، ދެފަރާތް ބަލާލީމާ ފެނި ފާޅުވެގެންދާނީ ޖެހިފައިވާ މައްސަލަތަކަކީ އިސްލާމީ އުއްމަތުގެ އިޖްމާޢު އެކަމަކަށް ވަކިކޮޅަކަށްވެފައި ނެތް، ޢިލްމުވެރީންގެ މެދުގައި ޚިލާފްވެފައި ހުރި އިޖްތިހާދީ މައްސަލަތަކެއް ކަމުގައެވެ.\nޢަޤީދާގެ ބައެއް މައްސަލަތަކަކީ ވެސް އަހުލުއްސުންނަތު ވަލްޖަމާޢަތުގެ ބޮޑެތި ދަންނަބޭކަލުންގެ މެދުގައިވެސް އެކިބޭކަލުންނަށް ޙަދީޘްތައް އެކިމިންވަރަށް ފޯރާފައިހުރުމާއި މާނަކުރުމާއި ޙުއްޖަތް ނެގުމުގެ އުޞޫލު ތަފާތުވުމާއި މިނޫނަސް ތަފާތު އެތައް ސަބަބުތަކަކާ ހުރެ ޙަދީޘްތަކާ މެދު އިޖްތިހާދުތަކުގައި ޚިލާފެއްހުރި ކަންކަމެވެ. ނަމަވެސް ކުރީގެ ސަލަފުއްޞާލިޙުންނާއި، ސުންނަތް ޖަމާޢަތުގެ އިމާމުން މުސްލިމުންނާ މެދު ސުންނަތާއި ބިދްޢައަށް ބައިއަޅާފައި ވަނީ ޙަދީޘުން ވަކިގޮތެއް ޘާބިތުވާން އޮތްކަން އެނގި އެކަން ޤަބޫލުކޮށްފައިމެ، ތިމާ ތަބަޢަވާ އިމާމުގެ ބަސް އެއާ ޚިލާފުވެފައި ވާތީ ސުންނަތް ދޫކޮށް ޤަޞްދުގައި ތަޢައްޞުބުގެ ކަނު ޙުއްޖަތް ދައްކައި ސުންނަތް ރައްދުކުރުމުގެ މައްޗަށެވެ.\nސުންނަތަށް ތަބަޢަވުމަށް މަސައްކަތްކުރަމުންދާ މަގުގައިޖެހޭ ކުށްތަކާއި، އަރާ އޮޅުންތަކަކަކީ ޙައްޤު ފެންނައިރަށް ޤަބޫލުކުރަންހުރި މީހަކުގެ މައްޗަށް ބިދްޢަވެރިއެއް ކަމާއި، އަމިއްލަ އެދުމަށް ތަބަޢަވާ މީހެއްކަމުގެ ޙުކުމް ފަހަރެއްގައިވެސް ޖެހޭނޭ މީހެއްނޫނެވެ. މިފަދައިން މުސްލިމް އަޚާ އަށް ޙުކުމް ޖަހައި އޭނާއާ ދުރުވެ ގުޅުންކަނޑައި މީސްތަކުން އޭނާއާ ރަޙްމަތްތެރިވިޔަނުދޭން ސުންނަތްޖަމާޢަތުގެ އެއްވެސް އިމާމެއް މަންހަޖު އިޚްތިޔާރުކޮށްފައި ނެތެވެ. ޤުރްއާނަކީ މަޚްލޫޤެއް ކަމަށް ބުނަން މަޖްބޫރުކޮށް ބިރުދައްކައި އަނިޔާކޮށް ފަލްސަފާއާއި ބިދްޢައިގެ އަހުލުވެރީންގެ ބުނުމަށް އޭރު ހުންނެވި ޚަލީފާ އަހުލުއްސުންނަތުގެ ގިނަ ޢިލްމުވެރީންތަކެއް އިމްތިޙާންކޮށް ބަންދުކޮށް ބައެއް ޢިލްމުވެރީން މަރަމުންދިޔަ ދުވަސްވަރެއްގައި އިމާމް ބުޚާރީގެ އުސްތާޛް އަލްއިމާމް ޢަލީ ބުނުލް މަދީނީ ވެސް އެމައްސަލައިގައި ޖަވާބުދެއްވުމުގައި ފިތުނަވެރިވެ، ސަރުކާރުގެ އޭރުގެ ޕޮލިސީއާ ޚިލާފަށް ބަސްވިދާޅުނުވެ، ސަރުކާރުން ގެންގުޅެމުން ދިޔަ ބިދުޢަވެރީންގެ ކޮޅަށް ބާރުލިބޭނޭހެން އިޖްތިހާދުކުރައްވާފައިވުމުން ބައެއް ޙަދީޘް ޢިލްމުވެރީން ވަނީ އެބޭފުޅާގެ ޙަދީޘުން ޙުއްޖަތް ނުނެގުމަށް ފާޑުވިދާޅުވެ ލިޔުއްވާފައެވެ. ވެއަތުވެދިޔަ ކަންކަމަށް އިބްނުލްމަދީނީ ފަހުންވަނީ ތަޥުބާވެވަޑައިގެން ފައެވެ.\nކޮންމެއަކަސް މިކަމާގުޅިގެން ޙަދީޘްޢިލްމުވެރީންގެ ތާރީޚުގައި އަލްއިމާމް ޢަލީ ބުނުލް މަދީނީއާ މެދު ބައެއް ބޭފުޅުން ފާޑުކިޔައި އެބޭފުޅާގެ ޙަދީޘް ޤަބޫލުނުކުރާ ގޮތަށް ވާހަކަދައްކަވާފައި ވުމުން އަލް އިމާމުއްޛަހަބީ “މީޒާނުލް އިޢުތިދާލް” އެވެ ކިޔުނު ފޮތުގައި އެމީހުންނަށާއި ޙަޤީޤީ ބިދްޢަވެރީންނަށް ވަރަށް ފާޑުކިޔުއްވައި ވިދާޅުވެފައިވާ ޢިބްރަތްތެރި ބަސްކޮޅު އަޑުއައްސަވާށެވެ.\nއާދެ! އިމާމް ޛަހަބީ ވިދާޅުވިބަސްފުޅުގައި އެކުލެވިގެންވާ މާނައީ: “ޢަލީ ބުނު މަދީނީގެ ކިބައިން އޮޅުމެއްހިގައި ފާޅުވީއެވެ. ދެން އެކަމަށް އެކަލޭގެފާނު ތަޥުބާވެލެއްވިއެވެ. އެހެރަ އަބޫ ޢަބްދުﷲ (އިމާމުލް) ބުޚާރީއަށް ބަލާލަ ބަލާށެވެ. އެމަނިކުފާނަކީ ވާހަކަދެއްކޭ ވަރަށްވުރެ މަތިވެރި މޮޅު ބޭކަލެއްމެއެވެ. އެކަލޭގެފާނުގެ މުޅި ޞަޙީޙުލް ބުޚާރީ ފުރާލައި އެއޮތީ ހުސް ޢަލީބުނުލް މަދީނީގެ ޙަދީޘެވެ. އަދި ބުޚާރީ ވިދާޅުވެފައިވެއެވެ. ޢަލީބުނު މަދީނީ ކައިރީގައި ނޫނީ ޢިލްމީ ގޮތުން ތިމަންނާގެ ނަފްސު ނިކަމެތިވެފައި ނުވާނެއެވެ. އެހެންކަމުން ޢަލީއާއި އޭނާގެ އެކުވެރިޔާ ބުޚާރީ އަދި ބުޚާރީގެ ޝައިޚު ޢަބްދުއްރައްޒާޤާއި، ޢުޘްމާން ބުނު އަބީ ޝައިބާ އާއި، އިބްރާހީމް ބުނު ސަޢުދާއި، ޢައްފާނާއި، އަބާން އާއި، އިބްނު ޔޫނުސް އާއި، އަޒްހަރުއްސައްމާން އާއި، ބަހުޒް އާއި، ޘާބިތުލް ބުނާނީ އާއި ޖަރީރާއި މިއެންމެން (ތަފާތު މީސްމީހުންގެ ވާހަކަތަކާއި އަޑުތަކުގެ މައްޗަށް ބިނާކޮށް) މިމީހުންގެ ކައިރިން ޢިލްމުހޯދުން (ސުންނަތާއި ޙަދީޘް ހޯދުން) ދޫކޮށްލާން ވެއްޖެނަމަ ޢިލްމުގެ ކިއްލާގައި ތަޅުއަޅުވައި، މިމަގު އެއްކޮށް ބަންދުވެ، ސުންނަތްތަށް މަރުވެ، އިސް މަޤާމްތަކަށާއި ޤަވުމުގެ މައްޗަށް ދީނެއްނެތް މީހުން އަރައިގަނެ އަތްގަދަކޮށް ދައްޖާލު ނިކުމެދާ ހުއްޓެވެ”.\nކަންމިހެންހުރިއިރު ތަޥުޙީދަށް ގޮވާލައި، ޝިރުކަށް އިންކާރު ކުރުމަށްވުރެ ބޮޑަށް ސަލަފުއްޞާލިޙުންނަށް ގޮވާލަނީއޭ ބުނެ މުސްލިމް އެހެން އަޚުންނާ މެދު ނުބައި ނިޔަތް ގެންގުޅެމުންދާ ކުރީން ދެންނެވި މީހުންގެ ތަޥުޙީދަކީ ހެޔޮކަންކަމަށް މީސްތަކުންނަށް ގޮވައި މުންކަރާތްތަކުން މަނާކުރާން ގޮވާލާ ބައެއްގެ މަސައްކަތްހުއްޓުވައި އެމީހުންގެ އަގުވައްޓާލުމުގެ މަޤްޞަދުގައި އެއިރެއްގައި އެމީހުން ދިރިއުޅޭ ޤަޥުމެއްގެ ވެރިއަކަށް ކިޔަމަންތެރިވާން ވާނެ ވާހަކަދައްކައި ދެންތިބީންނަކީ ވެރީންނަށް އުރެދޭން ގޮވާލާ ބައެއްކަމުގައި ދައްކައި، ﷲ އަށް އޮންނަންވީ އިޚްލާޞްތެރިކަމާއި، ވަލާއާއި ވަލްބަރާއަތްތެރިކަން ﷲ އަށްވުރެ މަތީން ވެރިމީހާ އަށް ޚާއްޞަކުރުމެވެ. އޭނާއަށް ޚުޝާމަދު ފޯރާނެހައި ގޮތްބަލައި، ތިމާމެންގެ ދުނިޔެވީ ދިރިއުޅުމުގައި ދުނިޔެވީ އެއްވެސް އުނދަގުލެއް ވެރިކަމުގެ ފަރާތުން ވެސް ނާންނާނޭ ފަދަ ގޮތަކަށް ދީނާއި ދުނިޔޭގެ ކަންކަންވެސް ބައްޓަން ކުރުމުގައި ދީނުގެ ހަމަތަކެ އްނުބަލައި، ވިޔަފާރީގައި ރަނގަޅު ނުރަނގަޅު ހޯދުމުގައި ވަރަޢަވެރިކަމެއް ބެލުމެއްނެތި، ﷲ އާއި ރަސޫލާ صلى الله عليه وسلم ގެ ދަރަޖައަށްވުރެ މަތީދަރަޖަ ވެރީންނަށާއި ތިމާމެން ޤާބޫލުކުރާ ވަކި ޢީލްމުވެރިއަކަށް ދީގެން އެކަންކަމުން މީސްތަކުން އިމްތިޙާންކޮށް، އަދި އެއީ ސަލަފުންޞާލިޙުންގެ މަންހަޖުކަމުގައި ދޮގުހަދައިގެން ނިސްބަތްކުރުމެވެ. އިސްލާމްދީނަށްހުރި ހުރަސްތައް ނައްތާލުމަށްޓަކައިކުރެވޭ ޙައްޤު ޖިހާދަށް އިންކާރުކުރުމާއި، މުންކަރާތް މަނާކުރުން އުވާލުމެވެ.\nޚުލާޞާއަކީ މިއީއެވެ. ދަންނައެ، ޔޫސުފް ޢަލައިހިއްސަލާމްގެ ލޭއޮހޮރުވާލިކަމުގެތުހުމަތާއި އިލްޒާމުން މިނިކުއްތާ ބަރީއަވެގެންވާފަދައިން މިބައިމީހުންގެ މިބާތިލް މަންހަޖުން އުއްމަތުގެ ސަލަފުއްޞާލިޙުންވަނީ ބަރީއަވެ ދުރުވެގެންނެވެ.މިފަދަ މީހުންގެ ނުބައި ކަމުންނާއި އަދި އިސްލާމްދީނާއި އިސްލާމުންނަށް ނިކަމެތިކަން ދިނުމުގެ އެންމެހައި ވިސްނުމަކާއި އެފަދަ ވިސްނުން ގެންގުޅޭ އެންމެހާ ބައެއްގެ ނުބައިކަމުން އަހަރެމެން މާތް ﷲ ސަލާމަތް ކުރައްވާށި! އަދި އެ އަޚުންނަށް ހެޔޮވިސްނުން ދެއްވައި، ސަލަފުއްޞާލިޙުންގެ އަޞްލު މަންހަޖު އެއުރެނަށް ދައްކަވައިދެއްވައި އެމީހުންގެ ފުށުން މުސްލިމް އުއްމަތަށް ޚިދުމަތާއި ފައިދާ މިންވަރުވާނެ ގޮތްތަކަށް ތަޥުފީޤު ދެއްވާށި! އަދި އެންމެހައި މުސްލިމުންނަކީ ﷲ އެއްކައުވަންތަކުރުމުގެ ޢަޤީދާގެ މައްޗަށް އެކުވެރިކުރައްވައި ބާރުވެރިކުރައްވައި، ކާފަރުންގެ މައްޗަށް އެއުރެންނަށް ނަޞްރާއި ގަދަކަން ދެއްވާށި! އާމީން.


Covid19 nei rah rahthakugai Miskithah hulhuvaalan Sarukaarun ninmmaifi | Dhiislam\nކޮވިޑް19 ނެތް ރަށްތަކުގެ މިސްކިތްތައް ހުޅުވާލަން ސަރުކާރުން ނިންމައިފި\nމާލޭގެ މިސްކިތެއް | ދިއިސްލާމް ފޮޓޯ: އަލީ އަހްސަން\nކޮވިޑް19 ނެތް ރަށްތަކުގެ މިސްކިތްތައް ހުޅުވާލަން ސަރުކާރުން ނިންމައިފިއެވެ.\nގައުމާ މުހާތަބު ކުރައްވައި ރައީސް އިބްރާހިމް މުހައްމަދު ސޯލިހް ދެއްވި ހިތޯބުގައި ވިދާޅުވީ “އެންމެ ފުރަތަމަ ކަމަކަށް އަޅުގަނޑުމެން މިހާރު ވިސްނާފައި މިއޮތީ، ކޯވިޑް-19 ފެތުރިފައި ނެތް ރަށްރަށް، ވީ އެންމެ އަވަހަކަށް އާންމު ހާލަތަކަށް ގެންނަން. އަދި އެފަދަ ރަށްރަށުގައި، އާންމު އުސޫލުން މިސްކިތްތަކުގައި ޖަމާއަތުގައި ނަމާދު ކުރެވޭނެ ގޮތް ހަމަޖެއްސުމާއި ވިޔަފާރިތައް ހުޅުވުމުގެ ހުއްދަ ދެވޭނެ،”ކަމަށެވެ.\nކޮވިޑް19 ނެތް ރަށްރަށުގައި މިސްކިތުގައި ޖަމާޢަތުގެ ނަމާދު ނުކުރެވޭންވީ ކީއްވެތޯ ގިނަ ބަޔަކު ސުވާލުކުރަމުންދާ ދަނޑިވަޅެއްގައި ސަރުކާރުން މިވަނީ މިސްކިތުގައި ނަމާދު ކުރުމުގެ ކަންކަން ކުރިއަށް ގެންދިއުމަށް ނިންމާފައިވާ ގޮތް ހާމަކޮށްފައެވެ.\nމިސްކިތްތަށް ކުރިއެކޭ އެއްގޮތަށް ހުޅުވާލި ނަމަވެސް ސަރުކާރުން ވަނީ އެކަން ކުރާނީ ވަކި އިންތިޒާމެއްގެ ދަށުން ކަމަށެވެ. ރޭ ގައުމާއި މުހާތަބު ކުރެއްވިއިރު ރައީސް ވިދާޅު “”މިސްކިތްތައް ހުޅުވާލައި، ހޮޓާތަކާއި ކެފޭތައް ހުޅުވުމަށާއި ސްކޫލްތަކުގެ ކިޔަވައިދިނުން ފެށުމަށް ވެސް، ވަކި އިންތިޒާމުތަކެއްގެ ދަށުން ހުއްދަ ދެވޭނެ. ހަމައެއާ އެކު” ކަމަށެވެ.


Neydhemey Vakivumeh Haadhahaa Loabivey - 37 | Vaahaka\nމަރިޔަމް ހުސައިން July 30, 2018\t10 Comments\nViews: 7900\t129\nއަފީފު އާ ދާދި އެއްކޮން ކަހަލަ ގޮތަކަށް ނިޒާރުވެސް އައީ ނަސީރުމެންގެއަށް ވަންނާށެވެ. ދެމީހުންވެސް ދިމާވީ އެގޭ ދޮރާށިކައިރިން މަގުމަތިންނެވެ. ދެމީހުންވެސް ފެނުމުން ސަލާންކޮށް ހާލު އަހުވާލު އޮޅުން ފިލުވިއެވެ. އެދެމީހުނަށް ނޭގެނީ އެދެމީހުންވެސް ނަސީރާ ބައްދަލުކުރަން މިއައީ އެއް ބޭނުމެއްގައި ކަމެވެ. ދެމީހުންވެސް މިއައީ އައްފާން ކައިވެނީގެ ވާހަކަ ދައްކާށެވެ. އެހެނަސް ދެމީހަކާއެވެ. އަފީފު އެއައީ އާޝާ އާއި އައްފާން ކައިވެނިކުރަން ނަސީރުގެ ހިޔާލުހުރި ގޮތެއް ބަލާށެވެ. ނިޒާރު އެއައީ ޒީނިޔާ އާއި އައްފާން ކައިވެނި ކުރަން ނަސީރު ދެކޭ ގޮތެއް ބަލާށެވެ.\n" އައްސަލާމް އަލައިކުމް......." އަފީފު ސިޓިންގރޫމް ދޮރުމައްޗަށް ހުއްޓެމުން އިސްލާމީ ރީތި ސަލާމުން ސަލާން ގޮވާލިއެވެ.\n" ވައަލަޔަކުމުއް ސަލާމް...." ސަލާމްގެ ޖަވާބުދިނީ އާދިލާއެވެ. އަތުގައި ތަބަކެއް ހުއްޓެވެ. ނަސީރަށް ސައިތައްޔާރުކޮށްގެން އާދިލާއަށް ނިކުމެވުނީ އަފީފު ސަލާން ގޮވާލި އަޑަށެވެ. އަފީފު އާއެކު ނިޒާރުވެސް ހުއްޓި ދޮރުމަތީގައި ހުއްޓެވެ.\n" ކޮބާ ނަސީރު" އާދިލާ ފެނުމުން ނިކަން ފުޅާ ހިނިތުންވުމަކާއި އެކު އަފީފު އަހާލިއެވެ.\n" ރަނގަޅު ގަޑިއަކުއޭ މިއާދެވުނީ............." އާދިލާ އަތުގައި ހުރި ތަބަކަށް ބަލާލަމުން އަފީފު ލާނެތް ހިނިތުންވުމަކާއި އެކު ނިޒާރުގެ ކޮނޑުގައި ޖަހާލިއެވެ.\n" ނަސީރު ބަގީޗާގަ........ގަސްތައް ކައިރީ ......." އާދިލާވެސް ހިނިތުންވެލަމުން ބުނެލިއެވެ.\n"ދުރުވޭ ދުރުވޭ..........." ސިޓިންގރޫމް އެއްފަރާތުގައި ބަގީޗާއަށް ނިކުންނަން ދޮރެއް އިނދެއެވެ. އާދިލާގެ ފަހަތުން އަފީފާއި ނިޒާރު ގޮސް ނިކުތީ ނަސީރުމެންގޭ ބަގީޗާއަށެވެ. އެތަނުގެ މެދުގައި ވަށްމޭޒެއް ބަހައްޓާފައި ހުރި އިރު ފަންގެލައިފައިވާ އަވިކުޑައަކުން މޭޒަށް ހިޔާވާނޭހެން ނަގާފައިވެއެވެ. މޭޒުގެ ދެފަރާތުގައި އިށިއިނދެވޭނޭހެން ވަރުނީސްލައި އޮފްއަރުވާފައި ލަކުޑިގޮނޑިއެއް ބަހައްޓާފައި ހުއްޓެވެ. ވަށައިގެން އެކިކަހަލަ ކަހަލަ މާގަސްތައް ހައްދާފައިވާއިރު އެތަނުގައި ކޮންމެ މީހަކުވެސް މަޑުކޮށްލާ ހިތް ވާފަދަ ހިތްގައިމު ކަމެއްވެއެވެ. ނަސީރު އިނީ ފޮތެއް ކިޔަން މޭޒުދޮށުގައެވެ. އާދިލާގެ އިންތިޒާރުގައި އޭނާ އިނީ ސައިހިފައިގެން އަންނަދެންނެވެ.\n" ނަސީރު .........." އަފީފުގެ އަޑުޖެހުމުން ސިހިފައި ނަސީރު ކިޔަން އިން ފޮތްދުރުކޮށްލެވުނެވެ. ގިނަދުވަސްތަކަކަށްފަހު އަފީފު ފެނުމުން ނަސީރުގެ މޫނުމަތިން ފެނުނީ އިންތިހާ އުފާވެރިކަމެވެ. އަފީފާއި ނަސީރު ދެމީހުން ސަލާން ކޮށްލިއިރު ދެމީހުންގެ މޫނުމަތިންވެސް ފެންނަނީ އެއްކަހަލަ އަސަރުތަކެކެވެ.\n" ބޭބެވެސް ގޮވައިގެން މިއައީ........" ސަމާސާ ރާގެއްގައި އަފީފު ބުނެލިއެވެ. ނަސީރުގެ ސަމާލުކަން ނިޒާރަށް ހުއްޓުނީ އެހެން އަފީފު ބުނުމުންނެވެ.\nނިޒާރު ހިނިއައިސްހުރެގެން ގަސްތަކަށް ބަލަމުން ދިޔައެވެ. ގަސްމުށިތަކުގައި ހައްދާފައިވާ ގަސްތައް ރީތިކަމުން އާޝޯޙްކުރާވާހާ ވެއެވެ. ބައެއް ގަސްތައް ހެދިލާފައިވާލެއް ރީތިކަމުން ނިޒާރަށްވެސް އަތްޖައްސާނުލާ ނުހުރެވެއެވެ. ބައެއް ގަސްތައް ހީވަނީ ޕުލާސްޓިކްހެންނެވެ. ގަސްތަށް ބަލަހައްޓާ ހަދަނީ އާދިލާއެވެ. އެކަމަށް ނަސީރުގެ ވަރަށް ބޮޑު އެއްބާރުލުމެއް އާދިލާއަށް ލިބެއެވެ. ނަސީރު ގިނަވަގުތު ހޭދަކުރަނީ އެ ބަގީޗާގައެވެ. ފޮތްކިޔުމުގައެވެ. އެއީ އޭނާއަށް އެތަށްހާސް ހިތްހަމަޖެހުމެއް ލިބޭތަނަކަށް ވަނީ ވެފައެވެ.\nއާދިލާ އަތުގައި ހުރި ތަބަކުގައި ހުރި ތެތްލި ބަނބުކެޔޮތައްޓާއި ކުޅިކާޖާތަށި އަދި ނަސީރަށް ގެނައި ސައިޖޯޑު މޭޒުމަތީ ބެހެއްޓިއެވެ. އަދި ހުސްތަބަށް ހިފައިގެން އާދިލާ އެއްފަރާތަކަށް ޖެހިލިއެވެ.\n" އާދިލާ........! އަފީފަށާއި ބޮޑުބެއަށްވެސް ސައިގެނޭ........." އާދިލާ ހިނިތުންވެލާފައި ބޯޖަހާލިއެވެ. އަދި އެތެރެއަށް ވަދެގެން ދިޔައީ ނިކަން ހަލުއިކޮށެވެ.\nނަސީރުވެސް ސައިބޯންފެށީ އެދެމީހުނަށް ސައިގެނައުމުންނެވެ. އެމީހުން ކައިރީ މަޑުނުކޮށް އާދިލާވެސް ވަނީ އެތެރެއަށެވެ. ކަމެއް ބޭނުން ވެއްޖެއްޔާ ގޮވާލަން ބުނެފައެވެ. ހީވަނީ އެތިން މީހުން ދައްކާ ވާޙަކައެއް އާދިލާ ހުރުމުން ދައްކަން އުނދަގުވެދާނެތީ ދުރަށްޖެހިލިހެންނެވެ.\n" ހާދަ ދުވަހެއް ވެއްޖޭދޯ މިހެން އެއްސުފުރާމަތިން އެއްޗެއް ކާލަން އަނގަތަޅާލަން ދިމާނުވާތާ............" ތެތްލި ބަނބުކެޔޮ ފޮއްޗެއް ތަށިން ނަގަމުން ނަސީރު ވާހަކަދެއްކިއެވެ.\n" އާން........ނަސީރު ނުގުޅާތީ އަހަރެން ނާންނަނީ.............އެއްޗެއް ކާން ވިއްޔާ އަބަދުވެސް އަހަރެން ހުންނާނީ ތައްޔާރަށް........" ވަރުގަދަ ހިނިގަނޑެއް ޖަހާލަމުން އަފީފު ބުނެލިއެވެ. ނިޒާރުވެސް އަފީފާއި ބައިވެރިވެލުމުގެ ގޮތުން ހިނިގަނޑެއް ޖަހާލިއެވެ. އަފީފަކީ އޭނާގެ ގާތް ރައްޓެހިންނާ ވަރަށް ސަމާސާކުރާ މީހެކެވެ.\n" މާލެގަ ހުރެވިގެންދޯ އާދެވޭނީ ތިއައީ ސިންގަޕޫރުގަ މަހެއްހާ ދުވަހު އުޅިފަ...............މަހީކުރީ ދިރިއުޅުން ބަދަލުކުރިއްޔޭ އެކޮޅަށް............." ނަސީރުވެސް އިނީ ހުރިހާ ދަތެއް ފެންނަވަރަށް ހިނިއައިސްފައެވެ.\n" އާން.......އެކޮޅަށް އެއްކޮން ހިޖްރަކުރަން ބޭނުމީ.........އެކަމަކު އާޝާ........" އަފީފު ސައިޖޯޑު ތުނބުގައި ޖައްސާލިއެވެ. ތަސައްރަފު ފުރިފައި ހުރި އަންހެންދަރިއަކު ދިރިއުޅުމެއް ނުފަށަނީސް އަފީފަށް ރާއްޖެދޫކޮށް ދާން ލާހިކެއް ނޫނެވެ. ކިތަންމެ މޮޅަށް ކިޔަވައިގެން ހުއްޓަސް މަގުން ކަސިޔާރުވެދާނެތީ އަފީފު ޖެހިލުންވެއެވެ.\n" އާޝާ ކިހިނެތްވީ............؟ އާޝާ އެހެރީ ކިޔަވައި ނިމިފަ.......މީހުން ގަދަރުކުރާ ކަހަލަ ޖޮބެއްގަ އެއުޅެނީ....."\n" ދެން......." ނަސީރަށް އަފީފު ބުނަން އެއުޅެނީ ކިހާވަރެއްގެ ވާހަކައެއް ކަމެއް ނޭގުނެވެ. ވިސްނާލާކަށް އޭނާ މަސައްކަތެއްވެސް ނުކުރެއެވެ.\n" އާޝާ މީހަކާ އިނީމައެއްނު އަހަންނަށް ހަމަ ޖެހިލެވޭނީ................" ދެމީހުންގެ މޫނަށް ވަކިވަކިން ބަލާލަމުން އަފީފު ބުނެލިއެވެ. ނިޒާރުވެސް ބޯޖަހާލީ އަފީފާއި އެއްބައިވުމުގެ ގޮތުންނެވެ.\n" ތީ ރަނގަޅު ވާހަކައެއް............އާޝާ ނޫޅޭތަ ދިރިއުޅުމެއް ފަށާކަށް.......؟ " ނަސީރު އެސުވާލުކުރުންވީ އަފީފަށް ލިބުނު ހިތްވަރަކަށެވެ. ވާހަކައިގެ ސީދާ މައުލޫއަށް އަނބުރާލަން ލިބުނު ބާރަކަށެވެ.\n" އާން....... އާޝާއަށް މީހަކު ހޯދައިދޭން މިއުޅެނީ އަހަރެން.......އުމުރު ހުސްވާއިރުވެސް އެމީހުންނަކަށް އެކަމެއް ނުވާނެ.........." އަފީފުގެ ވާހަކަ އިވިފައި އެކަމާ އެންމެ ބޮޑަށް ގަޔާވީ ނަސީރެވެ. އޭނާގެ ހުރި ދަރިއަކީވެސް ހަމަ އެކަހަލަ ދަރިއެކެވެ. ދިރިއުޅުމެއް ފަށަން އުޅޭކަމުގެ ކުޑަވެސް އިޝާރާތެއް އޭނާއަކަށް ނުކުރެއެވެ. ޒުވާން އުމުރު ފަހަނައަޅާ ދަނީއެވެ.\n" ތިބުނީ ހަމަ ތެދެއް........އަހަރެންގެ އައްފާނެކޭ ހަމަ އެއްގޮތްދޯ އޭނަވެސް އެކަހަލަ ހިޔާލެއް ފިކުރެއްނެތް........." ނަސީރުގެ ވާހަކަ އިވިފައި ނިޒާރު ކޮށިއަރާގޮތްވިއެވެ. ތުންފަތުން ނައްޓާލި ސައިޖޯޑު މޭޒުމަތީގައި ބެހެއްޓުނީވެސް ތަންކޮޅެއް ބާރަށެވެ. ކަރުކެހިލައި ހަމައަކަށް އެޅޭތޯ މަސައްކަތް ކުރި ނަމަވެސް އަޑުވެސް ހުރީ ކުރެހިފައެވެ. އަފީފަށް ނިޒާރާއި ދިމާއަށް ބަލާލެވުނެވެ. އެހެނަސް އޭނަގެ އަމާޒަކަށްވީ ދައްކަމުންދާ ވާހަކައިގެ މިސްރާބު އަނބުރައިނުލާ ވާހަކަދެއްކުމެވެ.\n" މިވީ މާރަނގަޅަކަށް ނު އަހަރެން މިއައީ ތިވާހަކަދައްކާށޭ.........." އަފީފު މޫނުމަތިން ކުރިން ނުފެންނަ އުޖާލާކަން ފެންނަން ފެށިއެވެ.\n" އެދެކުދިން ކައިވެނިކުރުވަންވީނު .................ކީކޭ ނަސީރު މިކަމަށް ބުނާނީ.............މީ ރަނގަޅު ހިޔާލެއްތަ؟" ނަސީރު ދޭނެ ޖަވާބަކަށް އަފީފު އިނީ ކެތްމަދުވެފައެވެ. ސުވާލުތައް ފަތިފައްޗަށް ދޫކުރަމުން ދިޔައީ އެކަމަށް އެދިއެދި އިންވަރުންނެވެ.\n" އާން ތީ ވަރަށް ރަނގަޅު ނިންމުމެއް............." މާބޮޑު ވިސްނުމެއްނެތި ނަސީރު އެއްބަސްވިއެވެ. ނަސީރު ވާހަކަ ދެއްކީ ނިޒާރުގެ މޫނަށް ބަލަން އިނދެއެވެ. ނިޒާރު ތުންފަތްމައްޗަށް ގަދަކަމުން ހިނިތުންވުމެއް ގެނައެވެ. އެހެނަސް އޭނާގެ ހިތް ތެޅިފޮޅެނީއެވެ. މީގެ ކުޑައިރުކޮޅެއް ކުރިން އައްފާނާއި ޒީނިޔާ އުޅުނު އުފާވެރި ލޭފަވެތި މަންޒަރު ނިޒާރުގެ ހިތުގައިވަނީ ބިންވަޅުނެގިފައެވެ.\nމިފަދަ ވަގުތެއްގައި އައްފާނާއި ޒީނިޔާގެ ގުޅުމުގެ ވާހަކަ ބުނުމަކީ ރީތި ގޮތަކަށް ނުވާނެތީ ދޫހިމޭނުން ލައިގެން ނިޒާރު އިނީއެވެ.\nނަސީރާއި އަފީފު ދައްކަމުން ދިޔަ ވާހަކަ ކަނުލާ އަޑުއަހަން ނިޒާރު އިނެވެ. އެހެނަސް ނިޒާރު އެމީހުން ދައްކާ ވާހަކަޔާ ގަޔާނުވާތާގައި އެއްޗެއް ބުނެވެސް ނުލައެވެ. އަދި އެދެމީހުންވެސް ނިޒާރުގެ ލަފަޔަކަށް ނާހައެވެ. އެދެމީހުންނަށް ފެންނަ ގޮތަށް އާޝާ އާއި އައްފާންގެ ކައިވެނީގެ ރޭވުންތައް ރާވަމުން ދިޔައީ ވަރަށް ފޮނި އުއްމީދާއެކުއެވެ.\nތެމިފޯވެފައި ހުރި އައްފާން ހުޝިޔާރުކަމާއެކު ޒީނިޔާގެ އަތުގައި އޮތް ފެން ހޮޅި އޭނާގެ އަތުން އަތުލައި ޒީނިޔާ ތެންމާލިއެވެ. ޒީނިޔާ ލައިގެން ހުރީ މަޑު ރީނދޫކުލައިގެ ކޮޓަން ފޮތީގެ ކުރުތާއެކެވެ. ހެދުން ގައިގާ ތަތްލުމުން ޒީނިޔާގެ ދެއަތް މެއާ ދިމާލުން ހުރަސްކޮށްލިއެވެ. އަޅާފައި ހުރި ކުޑަބުރުގާއިން މޭމަތި ނިވަލެއް ނުވެއެވެ. ލަދުން އައްފާނަށް ޒީނިޔާ ފުރަގަސްދިނެވެ. އައްފާން ހީކުރީ ޒީނިޔާ ހީކަރުވައިގަތީ ކަމަށެވެ.\nއަތަށް ނަގައިގެން ހުރި ހޮޅި ބިންމައްޗަށް އެއްލާލާފައި ޒީނިޔާ ގައިގާ އައްފާން ފުރަގަހުން ބައްދާލިއެވެ. ޒީނިޔާއަށް ލިބުނީ ސިހުމެވެ. އެފަދަ ހަރަކާތެއް އައްފާން ގެނެސްދާނެ ކަމަކަށް ފަހަރެއްގައިވެސް ޒީނިޔާ ހީކޮށްފައެއް ނުވެއެވެ. ޒީނިޔާ ދުރަށްޖެހެން މަސައްކަތްކުރިއެވެ. އެހެނަސް އައްފާންގެ ދެއަތް ހައްޔަރުކޮށްލާފައިވަނީ ޒީނިޔާއަށްވެސް ގަދަ ހަދާލާފައި ދެވޭ ވަރަށްވުރެން ބާރަށެވެ.\n" އަފޫ........." ޒީނިޔާ އައްފާނަށް ގޮވާލީ ނިކަން މަޑުންނެވެ.\n" ކީކޭ........؟" ލުއިހިނިތުންވުމަކާއި އެކު އައްފާން އަހާލީ ނިކަން ލޯބިންނެވެ.\n" ތިހާ ގާތްވެފަ އަހަންނާ ދުރުނުވާތި.........." ޒިނިޔާ ދެލޯމަރާލިއެވެ. ދަމާބާރަކުން ޒީނިޔާގެ ހިތުގެ ކޮންޓުރޯލް އަތުލާފައިވާ ކަހަލައެވެ. އެހާ ގާތްވެފައި އައްފާން ފަޅި ސިކުންތަކަށްވެސް ޒީނިޔާ އާ ދުރަށް ދިއުމަކީ އޭނާގެ ހިތަށް ކުޅަދާނަވާނެ ކަމެއްނޫނެވެ. އައްފާންގެ އެންމެ ބަލާލުމެއް އެންމެ ބީހިލުމެއް އެންމެ ލަފުޒަކުން ޒީނިޔާގެ ހިތް އައްފާނަށް ހިބަކޮށްދޭހާވެއެވެ.\n" ޔަގީންތާ............މީ ހަމައެކަނި ބިއުޓިފުލްގެ މީހެއް............" އައްފާން ޒީނިޔާގެ އަތްތިލާގައި ހިފާ އަތަށް ފިތާލިއެވެ. އައްފާންގެ ކޮންމެ ޖުމްލައެއްގައިވީ ޔަގީންކަމެވެ. އައްފާނާއި މެދު ޒީނިޔާވެސް ޝައްކެއް ނުކުރެއެވެ. އެޔަގީންކަމާއި އިތުބާރު އައްފާނަށް އޭނާ އެބައޮތެވެ.\n" ކޮންކަމަކާތަ ބިރުގަންނަނީ............" ޒީނިޔާ އަތުގައި ހުރި ތުރުތުރުލުން އައްފާނަށް ފާހަގަވިއެވެ. ޒީނިޔާ އަވަސްވެފައިވާ ނޭވާއިން އައްފާނަށް ހެކިދެނީ އޭނާ ކަންބޮޑުވެފައިވާކަމެވެ.\n" މިހާ ހިސާބަށް މިގުޅުން ގެންގޮސް ދެމީހުން ވަކިވާން ޖެހިދާނެތީ..............." ޒީނިޔާ ހިތަށް އަރަމުންދިޔަ ކޮންމެކަމެއް މިހާރު އެއްވެސް ޖެހިލުމެއްނެތި އައްފާން ކުރިމަތީ ހާމަކޮށްލަން ކެރެއެވެ.\n" ނުޖެހޭނެ ވަކިވާކަށް............ އެކަހަލަ ކަމެއް ﷲ އިރާދަކުރެއްވިއްޔާ ދިމަލެއް ނުވާނެ..........."\nސަތޭކަ ސަބަބު މެދުވެރިވިޔަސް އަހަރެން އަހަރެންގެ ބިއުޓިފުލްއަކާ ވައްކެއް ނުވާނަން............އެއަށްވުރެން އަހަރެން މާ ލޯބިވޭ......." ޒީނިޔާ އައްފާނާއި ދިމާލަށް އަނބުރާލިއެވެ.\n" އަހަންނަށް އިތުބާރުކުރޭ........ " އައްފާންގެ ދެއަތުން ޒީނިޔާގެ މޫނުގައި ހިފަހައްޓާލަމުން ބުނެލިއެވެ. އިތުރަށް އެކަން ޔަގީންކޮށް ދިނުމުގެ ގޮތުން ޒީނިޔާގެ ނިތްކުރީ އައްފާން ބޮސްދިނެވެ.\n" އައި ލަވް ޔޫ ސޯމަޗް........." ޒީނިޔާ އައްފާންގެ މެދުހަށީގައި ނިކަން ބާރަށް ބައްދައިގަތެވެ. އެދެލޮލުން މީރާލި ކަރުނަތައް އައްފާންގެ މޭގެތެރޭ ފޮރުވާލިއެވެ.\nބޭރުން އައިސް ގެއަށް ވަންނަން ނަވީނާއި ޖޫލީ އައީ ވާހަކައެއްގައި ތިބެއެވެ. ނަވީންގެ އަތު މަލައްދަނޑީގައި ޖޫލީ އޮޅުލައިގަނެގެން ހުރިއިރު އެދެމީހުން މީހުންވެސް ހީހީފައި ކޮންމެވެސް ވާހަކައެއް ދައްކަމުން ދިޔައެވެ. ނަވީންގެ ފިޔަވަޅަށް ހުއްޓުމެއް އައީ ގޭ ބަގީޗާތެރޭގައި އައްފާނާއި ޒީނިޔާ އެކަކު އަނެއްކަކު ގައިގާ ބައްދާލައިގެން ތިބިތަން ފެނުމުންނެވެ. ނަވީން ހުއްޓުމުން ޖޫލީއަށްވެސް ނަވީންގެ ލޯ އަމާޒުވެފައިވާ ދިމާއަށް ބަލާލެވުނެވެ. އެމީހުންނަށް ނަވީންމެން ތިބިކަން އަންގާލުމުގެ ގޮތުން ނަވީން ކަރުކެހިލިއެވެ.\nދެމީހުންވެސް ސިހިފައި ދުރަށްޖެހިލިއެވެ. ހީވީ ބިރުވެރި ހުވަފެނަކުން ހޭލެވުނު ހެންނެވެ. ޒީނިޔާ ފަސްއެނބުރި ބަލާލިއިރު ނަވީނާއި ޖޫލީ ތިބިތަން ފެނިފައި މޫނުމަތި ރަތްވެގެން ދިޔައެވެ. ލަދުން ޒީނިޔާގެ ހަތަރެސްފައި ރޫރޫ އަޅާލިއެވެ. އެމީހުންނާއި ކުރިމަތި ލާނެ ހިތްވަރު ނެތުމުން އަވަސް އަވަހަށް ގޮސް އެތެރެއަށްވަނެވެ. އައްފާނަށްވެސްވީ އެވަރެވެ. އޭނާއަކަށް ފިލާއިގެން ދެވޭކަށްނެތެވެ. އިސްޖަހާލައިގެން ހުއްޓާ ނަވީން އައިސް އައްފާނާއި ދާދި ކައިރީ ހުއްޓުނެވެ.\n" ތިޔޯ............" އައްފާން ނަވީންގެ އަޑަށް ބަލާލިއެވެ.\n" ބުރޯ ކިހިނެތްވީ ތެމިފަ.................." އެއްފަހަރު ނަވީނަށް އަނެއްފަހަރު ޖޫލީއަށް ބަލާލިއިރު އެއިން ކޮންމެ މީހެއްގެ މޫނުމަތިންވެސް ފެންނަނީ ލާނެތް ހިނިތުންވުމެވެ.\n" މީ.....މީ.....ދެންމެ ވާރެވެހުނީ......." އައްފާން އެހެން ބުނުމުން ނަވީނާއި ޖޫލީއަށް ޖަހާލެވުނީ ހިނިގަނޑެކެވެ. ރަކިވެފައި ހުރެ އައްފާން އަވަސްއަވަހަށް އެގެއިން ނިކުތްއިރުވެސް އެދެމީހުން ހެނީއެވެ.\n" މީ އެވާރެއަކީ.............." ބިންމަތީގައި އޮތް ފެންހޮޅި ނަގަމުން ނަވީން ބުނެލިއެވެ. އިސްކުރު ބަންދުކުރީވެސް އޭނާއެވެ. ޖޫލީ ހެމުން ގޭތެރެއަށް ވަންއިރު ޒީނިޔާ ފެންނާކަށްނެތެވެ. މިވަގުތު ޖޫލީއާ ފިލުނަސް ޖޫލީގެ ދިމާކުރުމަކުންދެން ޒީނިޔާއަށް ސަލާމަތް ނުވެވޭނެއެވެ.\nނިދިފައި އޮތް ސަޖާއަށް ލޯހުޅުވާލެވުނީ މާހިލް ނިކުމެގެން ދިޔަތަނާހެންނެވެ. ސަޖާ ކައިރީގައި އިން ގޮނޑީގައި އިށިއިނދެގެން އިނީ ސަރުމީލާއެވެ. މާހިލް ފެންނަން ނެތުމުން ސަޖާއަށް އިޙްސާސްކުރެވުނީ ފަޅުކަމެވެ.\n" މަންމާ.........ކޮބާ މާޙިލް.........." ފޯނުގެ ސްކުރީނަށް ބަލަންއިން ސަރުމީލާ ސަޖާގެ އަޑަށް ބަލާލިއެވެ.\n" މާހިލް ދިޔައީ ގެއަށް ............މިހާރު ވަރަށް އިރުވެއްޖޭނުން މާޙިލް އިންނަތާ......"\n"ނިދާލަން ދާށޭ ބުނީމަ އެދިޔައީ ..........ހެނދުނު އަންނާނެ މާޙިލް.............." ސަރުމީލާ އޮޅުންފިލުވައިދިނެވެ.\n" ގަޑިން ކިހާއިރެއްތަ މަންމާ..........." މާޙިލް ފެންނާނެ އިރަކަށް ސަޖާ އިންތިޒާރުކުރަން ފެށިއެވެ.\n" އެގާރަގަޑި ބައި އެވީ................" ސަރުމީލާގެ ޖަވާބު އިވިފައި ސަޖާއަށް ދޫކޮށްލެވުނީ ފުން ނޭވާއެކެވެ. އަދި ހާދަ ވަގުތެއް އެބައޮތެވެ. އިންތިޒާރުގައި ހުންނަ މީހަކަށް އެންމެ މިނެއްޓެއްވެސް އެހާ ދިގެވެ.\nފެރީން ފައިބައިގެން ގެއާއި ދިމާލަށް މާޙިލް މިސްރާބުޖެހިއެވެ. ބޮލަށް ބަރުވެފައި ހުރުމުން ހިނގުން ބާރުކޮށްލީ އަވަހަށް ގެއަށްގޮސް ނިދާލުމަށެވެ. ގޭދޮރު ހުޅުވާލުމުން މާޙިލަށް ލިބުނީ އިންތިޙާ ހައިރާންކަމެވެ.\nޕިސް ޕިސް.. ހާދަ ކުރޭ! ސިފަކުރުން ތަންކޮޅެއް ގިނަހެން ހީވޭ..\n2 ހަފްތާ ކޮށްފައި ވާހަކަ ގެނެސްދިންއިރުވެސް ކުރުކޮށް ދިގެނެސްދިނީ\nވަަރަށް ރީތި ވާހަކަ. އެކަމަކު މާ ލަހުން ގެނެެސްދެނީ\nމާ ބޮޑަށްވެސް ލަހުން ގެެނެސްދޭތީ ފޫހި\nކިހިނެތްތަ ތިހަދަނީ….2ހަފްތާ ކޮށްފައައިސް ލިޔުނު ފުރަތަމަ ސީންގެ ފުރަތަމަ 14 ޕެރެގްރާފްގަ ހުސް ހާސަރު… ދެން ލަވް ސީނަކަށްފަހު މާހިލް ގެއަށް ދިޔަކަމަށާ ފަހު ސީންގަ މާހިލްގެއަށް ވަންނަ މަންޒަރު… މިވެސް ބައެއް އަޕްކުރީމޭ ބުނަން ކޮށްފައޮތް ކަމެއް ދޯވް….ތީ އަސްލު ވަރަށް ހިޔާލު ތަނަވަސް ލިޔުންތެރިއެއް، އެކަމަކު ކިޔުންތެރިން ވަރަށް ޑިސަޕޮއިންޓްވާ ގޮތަކަށް ކަންތައް ތިހުންނަނީ\nމިހާރު މި ވާހަގައިގެ މިސްރާބު ބަދަލު ވީތަ އައްފާނަށް..؟؟\nއަންނަ އާދީއްތަ ދުވަހު އަނެއް ޕާރޓް ނެރެދިނުން އެދެން…\nމިވާހަކަ ކިތަންމެ ރީއްޗަސް މިހާރު ފޫހިވެއްޖެ ކިޔަން. ޢެހާ ދުވަސްކޮށްފަ ގެނެސއދޭއިރުވެސް ދެފޮޅުވަތް.އަޕްކުރަން ބުނާ ދުވަހަކަށް އަޕްކުރެވެނީއެއްވެސް ނޫނޭ. މަހަކު އެއްފަހަރު ގެނެސްދެވޭއިރުވެސް މިއަށްވުރެ ގިނައިން ގެނެސްދޭކަށް ނުކެރޭ


Bridge in Male sarahahdhashaai igthisoadha bodu kurierumeh libeyne: MDP\nބްރިޖުން މާލެ ސަރަހައްދަށާއި އިގްތިސޯދަށް ބޮޑު ކުރިއެރުން އަންނާނެ: އެމްޑީޕީ\nއެމްޑީޕީ ކަންބޮޑުވާ ކަންކަން ރައީސަށް ހުށަހަޅައިފި\nހިޔާނާތް ނުހިމެނޭ ގޮތަށް ގެންދަން އެމްޑީޕީން އެދުނު\nމާލެ އާއި ހުޅުލެ ގުޅުވައިދޭ ބްރިޖަކީ މުޅި މާލެ ސަރަޙައްދުގައި ދިރިއުޅޭ ރައްޔިތުންނަށް އެއިން ބޮޑު ލުޔެއް ލިބި، އިގްތިސޯދަށް ނުހަނު ބޮޑު ކުރިއެރުންތަކެއް ލިބިގެންދާނެ ބިޔަ މަޝްރޫއެއް ކަމަށް އެމްޑީޕީން ބުނެފި އެވެ. އަދި ބްރިޖް މަޝްރޫއުގެ މުހިންމު ކަމަށް އިޝާރާތް ކޮށް، ބްރިޖްގެ މަޝްރޫއާ ގުޅިގެން އެ ޕާޓީން ކަންބޮޑުވާ ކަންކަން ފާހަގަކޮށް ރައީސް އަބްދުﷲ ޔާމީނަށް ހުށަހަޅައިފި އެވެ.\nއެމްޑީޕީގެ ވެބްސައިޓްގައި ބުނެފައި ވަނީ ބްރިޖް މަޝްރޫއާ ގުޅިގެން އެޕާޓީނ ކަން ބޮޑުވާ ކަންކަން ފާހަގަކޮށް ރައީސް ޔާމީނަށް ސިޓީއެއް ފޮނުވާފައިވާނެ ކަމަށާއި އެ ސިޓީގައި ކަންބޮޑުވުން ފާޅުކޮށްފައިވާނީ ބްރިޖްގެ މަސައްކަތް ހަވާލު ކުރި ޗައިނާގެ ސީސީސީސީ އިން 2009 އަހަރު ފިލިޕީންސްގެ ނޭޝަނަލް ރޯޑްސް އިމްޕްރޫވްމެންޓް އެންޑް މެނޭޖްމަންޓް ޕްރޮޖެކްޓުގެ ފުރަތަމަ ފޭސްގައި މަކަރާ ހީލަތް ހެދުމުގެ މައްސަލައެއްގައި ވޯލްޑް ބޭންކުން 2017 ވަނަ އަހަރާ ހަމައަށް ބްލެކްލިސްޓް ކޮށްފައިވާ ކުންފުންޏެއްކަމަށް ވޯލްޑް ބޭންކުގެ ސައިޓުގައި ފާހަގަކޮށްފައިވާ މައްސަލައަށާއި މި މަޝްރޫގައި ކޮރަޕްޝަންގެ އަމަލެއް ހިނގައިފައި ހުރެދާނެތީ ކަމަށެވެ.\nއެމްޑީޕީން ބުނެފައި ވަނީ މާލެއާއި ހުޅުމާލެ ގުޅުވައިދޭ ބްރިޖަކީ މުޅި މާލެ ސަރަޙައްދުގައި ދިރިއުޅޭ ރައްޔިތުންނަށް އެއިން ބޮޑު ލުޔެއް ލިބި، އިގްތިސޯދަށް ނުހަނު ބޮޑު ކުރިއެރުންތަކެއް ލިބިގެންދާނެ ބިޔަ މަޝްރޫއެއް ކަމަށެވެ.\nއަދި ބުނެފައި ވަނީ ރާއްޖޭގެ ދުރުރާސްތާގެ ތަރައްގީ ގުޅިފައިހުންނަ މަޝްރޫއުތަކަކީ ދެފުށް ފެންނަ ވީހާވެސް ހާމަކަން ބޮޑު ބައިނަލްއަގުވާމީ މިންގަނޑުތަކަށް ފެތޭ އުސޫލުން ހިންގޭ ކަންކަމަށް ވާންޖެހޭނެ ކަމަށް އެމްޑީޕީން ދެކޭ ކަމަށާއި ވޯރލްޑް ބޭންކް ފަދަ ރާއްޖޭގެ ތަރައްގީގެ މަޝްރޫއުތަކުގައި އަގުނުކުރެވޭ މިންވަރަށް އެހީތެރިކަން ފޯރުކޮށްދޭ ޖަމްޢިއްޔާތަކުން ގައުމުތަކުގައި ހިންގާ ތަރައްޤީގެ މަޝްރޫޢުތަކުގައި ކޮރަޕްޝަންގެ ޢަމަލުތައް ހިންގާކަމަށް ތުހުމަތުކުރެވި ބްލެކް ލިސްޓްކުރެވިފައިވާ ކުންފުންޏަކާއި ބްރިޖު މަޝްރޫޢު ހަވާލުކުރުމުން ރައްޔިތުންނަށާއި ރާއްޖެއަށް އެކަމުގެ ނޭދެވޭ އަސަރު ކުރާނެ ކަމަށާއި ބޭރުގެ އިންވެސްޓަރުންގެ ކުރިމަތީގައި އިތުބާރު އިތުރަށް ގެއްލިގެންދާނެ ކަމެއްކަމަށް ދެކޭ ކަމަށެވެ.\nސިނަ މާލެ ބްރިޖް އެމްޑީޕީ


Resort thakuge kuli6mahah fas kohdheyn nimmaifi | Mihaaru\nރައީސް އިބްރާހިމް މުހައްމަދު ސޯލިހު ލިޔުމެއްގައި ސޮއި ކުރަނީ-- ފޮޓޯ: ރައީސް އޮފީސް\nރިސޯޓުތަކުގެ ކުލި ހަ މަހަށް ފަސްކޮށްދޭން ނިންމައިފި\n20 މެއި 2020 - 21:19 14 comments\nކޮވިޑް-19 އަށް ފަހު، ރާއްޖޭގެ ޓޫރިޒަމް އަލުން ފަށާ އިރު، ރިސޯޓުތަކަށް ލުއިފަސޭހަ ގޮތްތަކެއް ހޯދައިދިނުމުގެ ގޮތުން މި އަހަރުގެ ފަހު ހަ މަސް ދުވަހު ބިމު ކުލި ދައްކަން ޖެހޭ މުއްދަތު ފަސްކޮށްދޭން ނިންމަވާފައިވާ ކަމަށް ރައީސް އިބްރާހިމް މުހައްމަދު ސޯލިހު މިރޭ ވިދާޅުވެއްޖެ އެވެ.\nމީގެ އިރުކޮޅެއް ކުރިން ގައުމާ މުޚާތަބު ކުރައްވަމުން ރައީސް ވިދާޅުވީ، އިގްތިސާދީ ހަރަކާތްތައް ފެށުމަށްޓަކައި އެކިއެކި ދާއިރާތަކަށް ވެސް ބޮޑެތި ލުއިތަކެއް ދެއްވާނެ ކަމަށެވެ. އެގޮތުން ދަނޑުވެރިކަމުގެ ދާއިރާ އަށް ދޫކޮށްފައިވާ ބިމުގެ ކުލިން ވެސް ލުއިތަކެއް ދެއްވާނެ ކަމަށް އެ މަނިކުފާނު ވިދާޅުވި އެވެ.\n"ދަނޑުވެރިކަމަށް ދޫކޮށްފައި ހުރި ރަށްތަކުގެ ވެސް ކުރިއަށް އޮތް ހަ މަހުގެ ބިމު ކުލި ދައްކަންޖެހޭ މުއްދަތު ފަސްކޮށްދިނުމަށް ސަރުކާރުން މިހާރު ވަނީ ނިންމާފައި،" ރައީސް ވިދާޅުވި އެވެ.\nރިސޯޓުތަކުގެ ކުއްޔާއި ދަނޑުވެރި ކަމަށް ދޫކޮށްފައިވާ ބިންތަކުގެ ކުލީގެ އިތުރުން ފިނޭންސް މިނިސްޓްރީން ކުއްޔަށް ދީފައިވާ އެހެން ހުރިހާ ބިންތަކުގެ ކުލި ވެސް ހަ މަސް ދުވަހަށް ފަސްކޮށްދިނުމަށް ރައީސް ވަނީ ނިންމަވައިފަ އެވެ.\nއިގްތިސާދީ އަލުން ފަށައިގަތުމުގައި އާ ވިސްނުންތަކެއްގައި މަސައްކަތްތަކެއް ކުރަންޖެހޭ ކަން ފާހަގަކުރައްވައި ރައީސް ވިދާޅުވީ، މިއީ ތިމާވެއްޓާ ރަހުމަތްތެރި ގޮތަކަށް ދިރިއުޅުން ބައްޓަން ކުރުމާއި ބިދޭސީ މަސައްކަތްތެރިންގެ ދިރިއުޅުމުގެ ހާލަތު ރަނގަޅު ކުރުމަށް އިސްނަގަން މުހިއްމު ވަގުތެއް ކަމަށެވެ. މީގެ އިތުރުން އާންމު ސިއްހަތަށް ފަރުވާތެރިވެ، މުޅި އިގްތިސާދު އާރާސްތުކުރުމަށާއި ފަހަށް ރައްކާކުރުމުގެ އާދައަށް އަހުލުވެރިވުމަށް ލިބޭ މުހިއްމު ވަގުތެއްގެ ގޮތުގައި މިހާލަތު އެ މަނިފާނު ސިފަ ކުރެއްވި އެވެ.\n"ދަނޑުވެރިކަމަށް ދޫކޮށްފައި ހުރި ރަށްތަކުގެ ވެސް ކުރިއަށް އޮތް ހަ މަހުގެ ބިމު ކުލި ދައްކަންޖެހޭ މުއްދަތު ފަސްކޮށްދިނުމަށް ސަރުކާރުން މިހާރު ވަނީ ނިންމާފައި،" ރައީސް\nސަރުކާރުން އިއުލާނުކޮށްފައިވާ ރިލީފް ފަންޑުގެ ދަށުން އެސްއެމްއީ ބޭންކާއި ބީއެމްއެލް މެދުވެރިކޮށް އަންނަނީ މާލީ އެހީތެރިކަން ފޯރުކޮށްދެމުންނެވެ.\nއެގޮތުން ބީއެމްއެލް މެދުވެރިކޮށް 98 ވިޔަފާރިއަކަށް ލޯނު ދޫކޮށްފައިވާ އިރު ކުދި އަދި މެދުފަންތީގެ 134 ވިޔަފާރިއަކަށް ލޯނު ދޫކުރަން ވަނީ ނިންމައިފަ އެވެ. ރިިލީފް ފަންޑުގެ ދަށުން ވިޔަފާރިތަކަށް 2.5 ބިލިއަން ރުފިޔާގެ އެހީވުމަށް ނިންމާފައިވާ އިރު އޭގެ ތެރެއިން 400 މިލިއަން ރުފިޔާ ހާއްސަކުރުމަށް ހަމަޖެހިފައިވަނީ ކުދި އަދި މެދު ފަންތީގެ ވިޔަފާރިއަށެވެ.\nރައީސް ވިދާޅުވީ، ލޯނުތައް އަނބުރާ ފަސްކޮށްދިނުމަށް ކަނޑައެޅި އުސޫލުގެ ދަށުން އަށް ބޭންކެއް މެދުވެރިކޮށް 15،000 އަށް ވުރެ ގިނަ ލޯނުގެ މުއްދަތު ވަނީ ފަސްކޮށްދީފަ އެވެ. މި ލޯނުތަކުގެ ތެރެއިން 83 ޕަސެންޓް ނިސްބަތްވަނީ ބީއެމްއެލަށެވެ.\nއިތުރު ލިޔުންތައް ރިސޯޓްތައް ރައީސް އިބްރާހިމް މުހައްމަދު ސޯލިހް ޓޫރިސްޓުން ޓޫރިޒަމް


އަލްފާޟިލް މުޙައްމަދު ނަޞީރު އަބޫބަކުރު - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nއެޑްމިނިސްޓްރޭޓިވް އޮފިސަރ، ބ.ދަރަވަންދޫ މެޖިސްޓްރޭޓް ކޯޓު\nއަލްފާޟިލް މުޙައްމަދު ނަޞީރު އަބޫބަކުރު\nމަންފާ ބ. ދަރަވަންދޫ\nމުޙައްމަދު ނަޞީރު އަބޫބަކުރަކީ، ބ.ދަރަވަންދޫ ރަށު ކޯޓުގައްޔާއި، ބ.ދަރަވަންދޫ މެޖިސްޓްރޭޓް ކޯޓުގެ އެކި މަގާމުތައް ފުރުއްވައިފައިވާ އަދި މިހާރު އެޑްމިނިސްޓްރޭޓިވް އޮފިސަރުގެ މަގާމު ފުރުއްވަމުން ގެންދަވާ ބޭފުޅެކެވެ. ޢަދުލު އިންސާފުގެ ދާއިރާގައި، ދައުލަތަށް ޚިދުމަތް ކުރައްވަން ފެށްޓެވީ،6މޭ 1981 ގައެވެ.\nމުޙައްމަދު ނަޞީރު އަބޫބަކުރު، ދަރަވަންދޫ ކޯޓުގައި ޚިދުމަތް ކުރައްވަން ފެށްޓެވީއްސުރެން ފެށިގެން މިއަދާ ހަމަޔަށް ކޯޓުގެ ކުރިއެރުމަށާއި ތަރައްޤީއަށް ކޮށްފައިވާ ހުރިހާ މަސައްކަތްތަކެއްގައި މަގާމުގެ ހައިސިއްޔަތުން ބައިވެރިވެވަޑައިގެންނެވެން އޮތް އެންމެ މަތީ މިންވަރަކަށް ވަނީ ބައިވެރިވެވަޑައިގެންފައެވެ. މިގޮތުން، ކޯޓުގައި ކުރެވޭ މަސައްކަތްތައް ހަލުވިކުރުމަށްޓަކައި ކުރަންޖެހޭ ކަންކަން ކުރެއްވުމާއި، ކޯޓުގެ އިމާރާތަށް ބަދަލުތައް ގެންނެވުމާއި، ކޯޓު ހިންގާނެ ޒަމާނީ ފެންވަރުގެ އިމާރާތެއް ބިނާކުރުމަށްޓަކައި ކަމާބެހޭ މުއައްސަސާތަކާ ގުޅިގެން ވަނީ މަސައްކަތް ކުރައްވައިފައެވެ. އަދި އެ އިމާރާތް ބިނާކުރާނެ ބިމެއް ހަމަޖެއްސުމަށްޓަކައި ރަށުއޮފީހާއި އަތޮޅުއޮފީހާއި، ރަށު ކައުންސިލާ ކުރަންޖެހުނު ގިނަ މުޢާމަލާތްތައް ކުރެއްވުމާއި، ކޯޓުގެ އާ އިމާރާތުގެ މަސައްކަތް ކުރަމުންދިޔައިރު، ސުޕަވައިޒަރެއްގެ ދައުރު އަދާކުރައްވައިފައި ވެއެވެ.\nދަރަވަންދޫ ކޯޓުގައި ކޯޓު އޮފިސަރެއްގެ މަގާމު އުފައްދައި، ކޯޓު އޮފިސަރެއް ހަމަޖެހުމާ ހަމަޔަށް ކޯޓުގައި ކުރަންޖެހޭ ގިނަ މަސައްކަތްތަކެއް މުޙައްމަދު ނަޞީރު އަބޫބަކުރު ކުރައްވަމުން ގެންދަވައިފައި ވެއެވެ.\nމުޙައްމަދު ނަޞީރު އަބޫބަކުރު އަދާކުރައްވައިފައިވާ ވަޒީފާތަކުގެ ތެރޭގައި، މަސައްކަތު މީހެއްގެ ވަޒީފާގެ އިތުރުން، ކާތިބުކަމާއި، ސީނިއަރ ކްލާކް ކަމާއި، އެސިސްޓެންޓް ސެކްރެޓަރީ ކަމާއި، ސެކްރެޓަރީކަން ހިމެނެއެވެ.\nމުޙައްމަދު ނަޞީރު އަބޫބަކުރު ވަނީ ދަރަވަންދޫ ރަށްކުރިއަރުވާ ކޮމިޓީގެ މެންބަރުކަމާއި، ކޮމިޓީގެ ސެކްރެޓަރީކަން ކުރެއްވުމުގެ އިތުރުން، ބ. އަތޮޅު އަތޮޅު ކޮމިޓީގެ މެންބަރުކަން ކުރައްވައި، ރަށުގެ ތަރައްޤީގައްޔާއި، އަތޮޅުގެ ތަރައްޤީގައިވެސް މުހިންމު ދައުރެއް އަދާކުރައްވައިފައެވެ. މުޙައްމަދު ނަޞީރު އަބޫބަކުރު، ދައުލަތަށް ޚިދުމަތް ކުރައްވާތާ މިހާރު 40 އަހަރަށްވުރެ ދިގު މުއްދަތެއް ވެއްޖެއެވެ.


އެންމެބޮޑު އަމާޒަކީ އިންޓަނެޓް ޚިދުމަތް މާލެއެކޭ އެއްފެންވަރެއްގައި ހުރިހާ ރަށަކަށްދިނުން: ދިރާގު\n7 ޖުލައި 2012\nއިންޓަރވިއު, ވިޔަފާރި, ޚަބަރު\nދިރާގުގެ ސީއީއޯ އިސްމާއިލް ރަޝީދު ކަނާތްފަރާތުން ދެވަނާގައި. ސީއީއޯވަނީ އީޓީ އަށް ހާއްސަ އިންޓަވިއުއެއް ދެއްވާފައި\nމިހާރު ދިރާގުގެ އެންމެބޮޑު އަމާޒަކީ ބްރޯޑް ބޭންޑްގެ އިންޓަނެޓްގެ ޚިދުމަތް އެދެވޭ ފެންވަރެއްގައި ރާއްޖޭގެ ހުރިހާ ރަށަކަށްދިނުންކަމަށް ދިރާގުގެ ސީއީއޯ އިސްމާއިލް ރަޝީދު ވިދާޅުވެއްޖެ އެވެ.މިދިޔަ ހުކުރު ދުވަހުގެރޭ އޭދަފުށީ ކޮރަލް ޕާކް ރެސްޓޯރަންޓްގައި “އީޓީ” އަށް ދެއްވި ޚާއްސަ އިންޓަވިއުއެއްގައި އިސްމާއިލް ރަޝީދު ވިދާޅުވީ ދިރާގުގެ އަމާޒަކީ މާލެއެކޭ އެއްފެންވަރެއްގައި ރާއްޖޭގެ ހުރިހާ ސަރަހައްދަކަށް ބްރޯޑް ބޭންޑް ހައި ސްޕީޑް އިންޓަނެޓްގެ ޚިދުމަތް ދިނުން ކަމަށެވެ. އެހެންނަމަވެސް ރާއްޖެ ތެރޭގައި އެކަން ކުރެވޭނީ ތަފާތު ޓެކްނޮލޮޖީސް ބޭނުންކޮށްގެން ކަމަށް އިސްމާއިލް ރަޝީދު ވިދާޅުވި އެވެ.\n“ދިރާގުން ބޭނުންވަނީ އެކި ރަށްތަކުގެ ތަފާތު ކުޑަކޮށްލަން. ހުރިހާ އެންމެންނަށްވެސް ނެޓަށް މިއަދު ވަދެވެން އެބަޖެހޭ. އަޅުގަނޑުމެންގެ އެންމެ ބޮޑު މަގުސަދަކީ އިންޓަނެޓްގެ ހިދުމަތް އެދެވޭ ގޮތަކަށް ހުރިހާ ރައްޔިތުންނަށް ފޯރުކޮށްދިނުން،” އިސްމާއިލް ރަޝީދު ވިދާޅުވި އެވެ.\nއިސްމާއިލް ރަޝީދު އިތުރަށް ވިދާޅުވީ 70 މިލިއަން ޑޮލަރު (899 މިލިއަން ރުފިޔާ) ގެ ސަބްމެރިން ކޭބަލް ޕްރޮޖެކްޓަކީ މުޅި ރާއްޖެއަށް ބްރޯޑްބޭންޑް އިންޓަނެޓްގެ ޚިދުމަތް ފުޅާކުރުމަށް ފެއްޓި ޕްރޮޖެކްޓެއް ކަމަށެވެ. އެގޮތުން މިހާރު ކޭބަލް އިންސްޓޯލް ކުރުމަށްފަހު އެއަށް ޓެސްޓްކޮށް ހިދުމަތްދެމުންދާ ކަމަށް އިސްމާއިލް ރަޝީދު ވިދާޅުވި އެވެ.\n“އިތުރު ރަށްރަށަށް ތްރީޖީ ދެމުން ގެންދެވެނީ އޭގެ (ސަބްމެރިން ކޭބަލް) ސަބަބުން. އެކަމަކު އޭދަފުއްޓަށް ސީދާ ކޭބަލް ޓާމިނޭޓްވެފަ އޮންނާތީ، އޭދަފުއްޓަށް އައީ ކޮން ބަދަލެއްތޯ ބަލާއިރު މިހާރު ކޮންމެވެސް ބަދަލުތަކެއް ފެންނާނެ. އެއީ ކޮލިޓީގެ ބަދަލުތައް. އޭދަފުއްޓަށް ލިބިފަހުރި އިންޓަނެޓްގެ ކެޕޭސިޓީ މެދުކެނޑުމުގެ ކަންތަކާއި، ކުރިން ދިމާވާ ދަތިތަކުގެ ވަރަށް ގިނަ ކަންތައްތައް ވަރަށް ބޮޑަށް މިހާރު ކުޑަވެގެންދާނެ.” ދިރާގު ބައެއް އިސްވެރިންނާއެކު އީޓީއަށް ދެއްވި އިންޓަވިއުގައި އިސްމާއިލް ރަޝީދު ވިދާޅުވި އެވެ.\nރާއްޖޭގައި އޭ ލެވެލް އިމްތިހާނު ބާއްވަން ނިންމައިފި\n18 އަހަރުން މަތީ މީހުންނަށް މާދަމާ ވެކްސިން ޖަހަން ފަށަނީ


hama ekani Sharia kiyevi meehun ge huhdha baathil kurun rangalheh noon: Shaheem\nހަމައެކަނި ޝަރީއާ ކިޔެވި މީހުންގެ ހުއްދަ ބާތިލްކުރުން ރަނގަޅެއް ނޫން: ޝަހީމް\nޑރ. ޝަހީމް --\nހަމައެކަނި ޝަރީއާ ކިޔެވި މީހުންގެ ގާނޫނީ ވަކީލް ކަމުގެ ހުއްދަ ބާތިލްވާ ގޮތަށް ގާނޫނީ ހިދުމަތުގެ ބިލްގައި ހިމެނުމަކީ ގަބޫލު ކުރެވޭ ކަމެއް ނޫން ކަމަށް އިސްލާމިކް ޔުނިވާސިޓީގެ ކުރީގެ ޗާންސެލާ ޑރ. މުހައްމަދު ޝަހީމް އަލީ ސައީދު ވިދާޅުވެއްޖެ އެވެ.\nއެކަމާ ގުޅިގެން ޝަހީމް މިއަދު ވިދާޅުވީ، ހަމައެކަނި ޝަރީއާ ހަދާފައިވާ މީހުންނަށް ވަކާލާތު ނުކުރެވޭ ގޮތަށް ގާނޫނެއް ހެދުމަކީ ހަމަޖެހޭ ކަމެއް ނޫން ކަމަށެވެ. އެގޮތަށް ކަން ކޮށްފިނަމަ އިސްލާމީ ޔުނިވާސިޓީތަކުން ކިޔަވާފައި ތިބި ވަރަށް ގިނަ ބަޔަކު މަހްރޫމް ވެގެން ދާނެ ކަމަށެވެ.\n"ހާއްސަކޮށް މަދީނާގެ އިސްލާމިކް ޔުނިވާސިޓީގެ އެންމެހާ ދަރިވަރުން އެކަމުން މަހްރޫމް ވާނެ، އަދި އަލް އަޒްހަރު ޔުނިވާސިޓީއިން ވެސް ޝަރީއާ އެކަނި ހަދާފައި ތިބި ކުދިން މަހުރޫމް ވާނެ، މަދީނާ ޔުނިވާސިޓީގެ ދަރިވަރުންގެ ތެރޭގައި ނިކަމެތި އަޅުގަނޑު ވެސް ހިމެނޭ، އަޅުގަނޑުގެ ވަކާލާތުގެ ކުރުމުގެ ހުއްދަ ވެސް ބިލްގަވާ ގޮތުން ބާތިލް ވާނެ،" ޝަހީމް ވިދާޅުވި އެވެ.\nޝަހީމް ވިދާޅުވި ގޮތުގައި ޝަރީއާ ކިޔަވާއިރު ވެސް ފަނޑިޔާރުކަން ނުވަތަ ވަކާލާތުކަން ކުރެވޭ ވަރަށް ޝަރުއީ ނިޒާމާ ބެހޭ މާއްދާތައް ކިޔަވާދެ އެވެ. ޖިނާއީ އިޖުރާތްތަކާ ގުޅޭ ކަންކަން ވެސް ކިޔަވާދެ އެވެ. ޝަރީއާ މީހުންނަށް ފުރުސަތު ނޯންނާނެ ގޮތަށް ޝަރުއީ ނިޒާމް ބައްޓަން ކުރަން މަސައްކަތް ކުރުމަކީ ވަރަށް ގިނަ އިލްމީ ބޭފުޅުންނަށް ފުރުސަތު ގެއްލިގެން ދާނެ ކަމެއް ކަމަށާއި އެއީ ވަރަށް ނުރައްކާތެރި ވެސް ކަމެއް ކަމަށް ޝަހީމް ވިދާޅުވި އެވެ.\n"މޮޅެތި ވަކީލުންނަށް ވެގެން މީހުން އެކި ކަރަކަރައިން ކިޔަވައިގެން ރާއްޖެ އަންނަދެން ވެސް އަދި އެފަދަ ވަކީލުން ރާއްޖޭގެ އުފެދެންދެން ވެސް އެންމެ ބޮޑު ދައުރެއް އަދާކުރީ ޝަރީއާ ކިޔަވައިގެން ތިބި އުސްތާޒުންނާއި ޝައިހުން،" ޝަހީމް ވިދާޅުވި އެވެ.\nޝަހީމް ވިދާޅުވި ގޮތުގައި ޒަމާނާއި އުސޫލުތައް ދަސްކުރުމަށް ޝަރީއާ އެކަނި ހަދާފައިވާ މީހުންނަށް ޕޯސްޓް ޑިޕްލޮމާ އިން ލޯ ފަދަ ޕްރޮގްރާމެއް ކުރިއަށް ގެންދިޔުން މާ ރަނގަޅެވެ. ހަމަ އެގޮތަށް ހަމަ އެކަނި ލޯ ހަދާފައިވާ މީހުންނަށް ވެސް ޕޯސްޓް ޑިޕްލޮމާ އިން ޝަރީއާ ފަދަ ޕްރޮގްރާމެއް ހެދޭ ގޮތަށް އޮންނަން ޖެހޭ ކަމަށެވެ.\n"އިންސާފަކީ އެއީ، ސަބަބަކީ ރާއްޖޭގެ ޝަރުއީ ނިޒާމްގަ އިސްލާމީ ޝަރީއާ ގުޅޭ ކަންކަން ގިނަ، މަދަނީ މައްސަލަތަކާއި ތަރިކަ، ކައިވެނި، ވަރި، މިހެން ގޮސް ޖިނާއީ މައްސަލަތަކާ މި ބާވަތުގެ ކަންކަމުގައި ރާއްޖޭގެ ޝަރުއީ ނިޒާމްގައި ކަންކަން ބިނާ ވަނީ އިސްލާމީ ޝަރީއާގެ މައްޗަށް، ލޯ އެކަނި ހަދައިގެން ވަޑައިގަންނަވާ ބޭފުޅުންނަށް ފަނޑިޔާރުންކަން ނުވަތަ ވަކާލާތުކުރާ މީހުންނަށް ޝަރީއާ ނޭނގުމަކީ ވަރަށް ބޮޑެތި ދަތިތަކާ ކުރިމަތިވާ ކަމެއް،" ޝަހީމް ވިދާޅުވި އެވެ.\nޝަހީމް ވިދާޅުވި ގޮތުގައި، ކަމެއް ތަރައްގީ ކުރުމަކީ އެންމެން އެކަމާ އުފާވާނެ ކަމެއް ނަމަވެސް ވަކި ބަޔަކު ނިޒާމުން ގެއްލުވާލަން މަސައްކަތް ކުރުމަކީ އެންމެ އިންސާފުވެރި ގޮތެއް ނޫނެވެ. އެހެންވެ، މެންބަރުން އެކަމާމެދު ވިސްނުމަށް ޝަހީމް އެދިވަޑައިގެންނެވި އެވެ.\nރައްޔިތުންގެ މަޖިލިސް ޑރ. މުހައްމަދު ޝަހީމް އަލީ ސައީދު ގާނޫނީ ވަކީލުން


SunOnline: Gahdhoo mas dhoangnakun diving ah feybi zuvaanaku maruvefai ovva fenijje\nގައްދޫ މަސް ދޯންޏަކުން ޑައިވިންއަށް ފޭބި ޒުވާނަކު މަރުވެފައި އޮއްވާ ފެނިއްޖެ\nނަޖާހު މަސްއޫދު 25 May 2020, 16:17\nގދ. ގައްދޫ މަސް ދޯންޏަކުން އެން ހިފަން ޑައިވިންއަށް ފޭބި މަސްވެރިއަކު މަރުވެފައި އޮއްވާ ފެނިއްޖެ އެވެ.\nއެކަން ގައްދޫ ކައުންސިލުގެ އޮފިޝަލަކު "ސަން"އަށް ވަނީ ކަށަވަރުކޮށްދެއްވައިފައެވެ. މަރުވި ޒުވާނާގެ ހަށިގަނޑު ލޯންޗެއްގައި ގައްދޫއަށް ވަނީ ގެނެސްފައެވެ. ހަށިގަނޑު މިހާރު އޮތީ ގައްދޫ ސިއްހީ މަރުކަޒުގައެވެ.\nމަރުވީ އެ ރަށު ވެނަބުލީގޭ އަބްދުލްބާއިސް އަބްދުﷲ (21 އަހަރު)އެވެ.\nގައްދޫ ސިއްހީ މަރުކަޒުގެ މެނޭޖަރު އިބްރާހިމް ރިޔާޒު "ސަން"އަށް ވިދާޅުވީ، އެ ހާދިސާ ހިނގީ އެން ހިފަން ކުރި ޑައިވެއްގެ ތެރެއިން ކަމަށެވެ. އެ ޑައިވުގައި ހަތް މީހަކު ފޭބި ކަމަށް އޭނާ ވިދާޅުވިއެވެ.\nރިޔާޒު ވިދާޅުވި ގޮތުގައި ޒުވާނާ ހަރަކާތް ހުއްޓިފައި އޮއްވާ ފެނުނީ ކަނޑުގެ 49 މީޓަރު އަޑިންނެވެ.\nއަދި އެ ޒުވާނާ ލޯންޗުގައި ރަށަށް ގެނައި އިރުވެސް ދިރިހުރިކަމުގެ އަލާމާތެއް ނުފެންނަ ކަމަށް ވިދާޅުވިއެވެ.\nގައްދޫ އަކީ ޑީކޯވުމާއި އެހެނިހެން ޑައިވިން އެކްސިޑެންޓު ދިމާވެފައި ތިބި މީހުން ގިނަ އަދަަކަށް ތިބި ރަށެކެވެ. "ސަން"އިން މި އަހަރު ގައްދުއަށް ކުރި ދަތުރުގައި އެ ރަށުގެ މަސްވެރިން ބުނީ، އެ ރަށުގައި މިހާރުވެސް ޑީކޯވެފައި ތިބި ވިއްސަކަށް މީހުން ތިބޭނެ ކަމަށެވެ. އަދި ފާއިތުވި ވިއްސަކަށް އަހަރު ތެރޭގައި ޑައިވިން އެކްސިޑެންޓުތަކުގައި ހަ ވަރަކަށް މީހުން މަރުވެފައިވާ ކަމަށެވެ.\nމަސްދޯނިތަކުގައި ޑައިވް ކުރާ މީހުންނަކީ އާންމުކޮށް ޑައިވިން ތަމްރީނުތައް ފުރިހަމަކޮށްފައި ތިބޭ މީހުންނެއް ނޫނެވެ. ޑައިވިން ދާއިރާގެ ތަޖުރިބާކާރުން ބުނާ ގޮތުން އެފަދަ ހާދިސާތައް ހުވަދު އަތޮޅުގައި އަދި ހާއްސަކޮށް ގައްދޫގައި ގިނައި އެހެންވެއެވެ.\nމަސް ދޯނިތަކުގައި ޑައިވް ކުރަނީ 30 މީޓަރު ފުނަށް ޑައިވް ކުރަން ބޭނުން ކުރާ ފުޅި ހިފަައިގެންނެވެ. ނަމަވެސް އެ ފުޅި ބޭނުންކޮށްގެން 40 މީޓަރަށް އަދި 50 މީޓަރު އަޑިއަށްވެސް މަސްވެރިން އެން ހިފަން ޑައިވް ކުރެއެވެ.\nވަތަށް ވެއްޓުނު މަސްވެރިޔަކަށް އައިސީޔޫގައި ފަރުވާދެނީ


Brazil ge tharin ge landu thakun Real 1 vana ah\nބްރެޒިލްގެ ތަރިން ރެއާލް އެއް ވަނައަށް ގެންގޮސްދީފި\nރެއާލްގެ ދެ ވަނަ ލަނޑު ކާމިޔާބު ކުރީ ބްރެޒިލްގެ ޒުވާން ފޯވަޑް ރޮޑްރީގޯ\nބްރެޒިލްގެ ޒުވާން ދެ ފޯވަޑުން ކާމިޔާބު ކުރި ލަނޑުތަކުން 2-0 ން އޮސަސޫނާ ބަލިކޮށް ރެއާލް މެޑްރިޑް ތާވަލުގެ އެއް ވަނަ އަށް ޖެހިލައިފި އެވެ.\nރެއާލް އެއްވަނައިގައި އޮތީ ވާދަވެރި އެތުލެޓިކޯ މެޑްރިޑަށް ވުރެ އިތުރަށް އެއް ޕޮއިންޓް ހޯދައިގެނެވެ. އެތުލެޓިކޯ ވަނީ ރޭ މަޔޯރުކާ އާ ދެކޮޅަށް ކުޅުނު މެޗުން 2-0 މޮޅުވެފަ އެވެ.\nއަމިއްލަ ދަނޑުގައި އޮސަސޫނާ އާ ދެކޮޅަށް ރޭ ރެއާލް މެޑްރިޑް ކުޅުނު މެޗުގައި އެ ޓީމަށް ލަނޑު ކާމިޔާބު ކޮށްދިނީ ބުރެޒިލްގެ ވިނީސިއުސް ޖޫނިއާ އާއި ރެއާލް މެޑްރިޑް ޖޯޒީގައި މުޅިން އަލަށް ކުޅެން ނުކުތް ރޮޑްރީގޯ ގޮއިސް އެވެ.\nމެޗުގެ ފުރަތަމަ ހާފުގައި ވިނީސިއުސް ލަނޑު ޖެހީ، ޓޮނީ ކްރޫޒް ދިން ބޯޅަ އޭރިއާގެ ބޭރުގައި ހުރެފައި ގޯލްގެ ތެރެއަށް ފޮނުވާލައިގެނެވެ. މިދިޔަ ސީޒަންގައި އުނދަގޫ ހާލަތެއްގައި އޮތް ރެއާލްގެ ޓީމުގައި މޮޅު ކުޅުމެއް ދެއްކި ވިނިސިއުސް މި ސީޒަންގައި ޖެހި ފުރަތަމަ ލަނޑަކީ ރޭގެ ލަނޑެވެ. އެ ލަނޑަށް ފަހު އޭނާ ވަނީ ވަރަށް ބޮޑަށް ސެލެބެރޭޓް ކޮށްފަ އެވެ. ލަނޑު ޖެހުމާއެކު އުފަލުން އޭނާގެ ލޮލުން އޮހުރުނީ ކަރުނަ އެވެ.\nލަނޑު ޖެހުމަށް ފަހު ވިނީސިއުސް (ކ) އުފާފާޅު ކުރަނީ\nރެއާލް ލީޑް ނެގުމުގެ ކުރިން، ލޫކަ ޔޯވިޗަށްވެސް ވަނީ ލަނޑު ޖަހާނެ ރަނގަޅު ފުރުސަތެއް ލިބިފަ އެވެ. އޭނާ ރެއާލްއަށް ބަދަލުވި ފަހުން އަދި ލަނޑެއް ކާމިޔާބު ކުރެވޭ ގޮތެއް ނުވެ އެވެ. ރޭގެ މެޗުގެ ދެ ވަނަ ހާފުގައި އޭނާ ވަނީ ލަނޑެއް ކާމިޔާބުކޮށްފަ އެވެ. އެހެން ނަމަވެސް ވީއޭރު ޓެކްނޮލަޖީން ދެއްކީ ލަނޑު ޖެހުމުގެ ކުރިން އޭނާ އޮފްސައިޑްގައި ހުރި ކަމަށެވެ.\nރޮޑްރީގޯ ކުޅެން ނުކުތީ ވިނިސިއުސްގެ ބަދަލުގައި މެޗުގެ 71 ވަނަ މިނެޓްގަ އެވެ. ކުޅެން ނުކުތްތާ 90 ސިކުންތު ތެރޭގައި އޭނާ ވަނީ ރެއާލް އަށް މެޗުގެ ދެ ވަނަ ލަނޑު ކާމިޔާބު ކޮށްދިފަ އެވެ. ކެސެމީރޯ ތަނަވަސް ކޮށްދިން ފުރުސަތަކުންނެވެ. ކެެސެމީރޯ ދިން ބޯޅަ ހިފައިގެން އޭރިއާ ތެރެއަށް ވަދެ އޭނާ ގޯލް ތެރެއަށް ވައްދާލީ އޮސަސޫނާގެ ޑިފެންޑަރު ކަޓުވާލުމަށް ފަހު އެވެ.\nމަޔޯރުކާ އާ ދެކޮޅަށް އެތުލެޓިކޯގެ ލަނޑުތައް ކާމިޔާބު ކުރީ ޑިއޭގޯ ކޮސްޓާ އާއި ޒުވާން ފޯވަޑް ޔޯއަ ފެލިކްސް އެވެ. މެޗުގައި އެތލެޓިކޯގެ އަލްވާރޯ މޮރާޓާއަށް ވަނީ ރަތް ކާޑު ދައްކައި ދަނޑުން ފޮނުވާލަފަ އެވެ. ހޮނިހިރު ދުވަހުގެ ރޭ މެޑްރިޑް ޑާބީގައި މޮރާާ އަށް ނުކުޅެވޭނެ އެވެ.


Riyaz ge mahchah kuri terrorism ge dhauvaa anburaa gengosfi | Mihaaru\nއަބްދުﷲ ރިޔާޒު:.-- ފޮޓޯ: ނިޝާން އަލީ/ މިހާރު\nރިޔާޒުގެ މައްޗަށް ކުރި ޓެރަރިޒަމްގެ ދައުވާ އަނބުރާ ގެންގޮސްފި\n27 ޖެނުއަރީ 2019 - 15:002comments\nޕްރޮސެކިއުޓާ ޖެނެރަލް އައިޝަތު ބިޝާމް، ރިޔާޒަށް މިދިޔަ ބުރާސްފަތި ދުވަހު ފޮނުއްވި ސިޓީގައި ވިދާޅުވީ ގާނޫނީ ގޮތުން އުފެދިފައިވާ ސަރުކާރު، އިތުރު ބަޔަކާ ގުޅިގެން ވައްޓާލުމަށް މަޖިލީހުގެ މެމްބަރުންނަށާއި އެންމެ މަތީ ކޯޓުގެ ފަނޑިޔާރުންނަށް ރިޝްވަތު ދީފައިވާ ކަމަށް ތުހުމަކުރެވުނު މައްސަލާގައިއުފުލި ޓެރަރިޒަމްގެ ދައުވާ އިތުރަށް ކުރިއަށް ނުގެންދަން ނިންމާފައިވާ ކަމަށެވެ. އެހެންވެ ކްރިމިނަލް ކޯޓަށް ހުށަހަޅާފައިވާ މައްސަލަ އަނބުރާ ފުލުހަށް ފޮނުވާލާފައިވާ ކަމަށް ވިދާޅުވި އެވެ.\nރިޔާޒުގެ އިތުރުން، ދިއްގަރު ދާއިރާގެ މެންބަރު އަހުމަދު ފާރިސް މައުމޫންގެ މައްޗަށް އުފުލާފައިވާ ރިޝްވަތު ދިނުމުގެ މައްސަލަ ވެސް ޕީޖީން ވަނީ ގެންގޮސްފަ އެވެ.\nއެ ދެ ބޭފުޅުންނަށް ވެސް ދައުވާ އުފުލީ، އޭރުގެ ރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތްކަމަށް ފާސްކުރަން މެންބަރުންގެ ސޮއި ހޯދުމާއި ސުޕްރީމް ކޯޓުން ނެރުނު މިދިޔަ އަހަރުގެ ފެބްރުއަރީ 1 ގައި ނެރުނު ބޮޑު އަމުރުގެ މައްސަލައިގަ އެވެ.\nއިތުރު ލިޔުންތައް ޕޮލިސް ޓެރަރިޒަމް ޕްރޮސެކިއުޓާ ޖެނެރަލް މެމްބަރު އަބްދުﷲ ރިޔާޒް (ތިމަރަފުށި)


Farudhaage Furagahugai Foruvigen Thibe, Technologyge Naajaaiz Faidhaa Nagamun Dhey - Maariya - Vaguthu\nމުޅި ދުނިޔެއަށް ބޮޑު ރޯގާއެއް ފެތުރިދާނެ ކަމުގެ އިންޒާރު -2ގަޑިއިރު ކުރިން\nފަރުދާގެ ފުރަގަހުގައި ފޮރުވިގެން ތިބެ، ޓެކްނޮލޮޖީގެ ނާޖާއިޒު ފައިދާ ނަގަމުންދޭ - މާރިޔާ\n4 މަސް ކުރިން ( އޮކްޓޯބަރ 10, 2019 )\nސަލާމަތީގޮތުން ތަފާތު ގޮންޖެހުންތައް ކުރިމަތިވެފައިވާ މި ޒަމާނުގައި، ފަރުދާގެ ފުރަގަހުގައި ފޮރުވިގެން ތިބެ، ޓެކްނޮލޮޖީގެ ނާޖާއިޒު ފައިދާ ނަގަމުންދާ މަދު ބަޔަކު އުޅެމުން ދާ ކަމަށް ޑިފެންސް މިނިސްޓަރ މާރިޔާ އަޙްމަދު ދީދީ ވިދާޅުވެއްޖެއެވެ.\nމިިނިސްޓަރ މިހެން ވިދާޅުވީ، މެދުއިރުމަތީގައި ބާއްވާ އެންމެ ބޮޑު އެއް ޓެކްނޮލޮޖީ އެގްޒިބިޝަން ކަމަށްވާ "ގަލްފް އިންފޮމޭޝަން ޓެކްނޮލޮޖީ އެގްޒިބިޝަން – ޖައިޓެކްސް" ގައި ތަޤްރީރު ކުރެއްވުމަށް ލިބިވަޑައިގެންނެވި ދަޢުވަތަށް ޔޫއޭއީއަށް ކުރެއްވި ދަތުރުފުޅުގައެވެ.\nދުބާއީގެ ވަރލްޑް ޓްރޭޑް ސެންޓަރުގެ "މޮޑަރން އެޑިޔުކޭޝަން ސްޓޭޖް" ގައި އިއްޔެ މިނިސްޓަރ މާރިޔާ ތަޤްރީރުކުރައްވާފައިވަނީ 21 ވަނަ ޤަރުނުގައި ސަލާމަތީ ނިޒާމާއި، ތަޢުލީމާއި ޓެކްނޮލޮޖީއާ ދެމެދު އޮތް ގުޅުމުގެ މައްޗަށެވެ.\nމިނިސްޓަރގެ ތަގްރީރުގައި،އޭނާ ވަނީ، ދިވެހިރާއްޖޭގެ ޖަޒީރާވަންތަކަން ނުގެއްލޭނެހެން، ޒަމާނީ ޓެކްނޮލޮޖީއާއި ތަޢުލީމުގެ އެހީގައި، މިހާރަށްވުރެ ޢިލްމީ، ޤާބިލް، ޞިއްޙީގޮތުން ދުޅަހެޔޮ އަދި ބަދަހި މުޖްތަމަޢެއް ބިނާކުރުމަށް ރައީސުލްޖުމްހޫރިއްޔާ އިބްރާޙިމް މުޙައްމަދު ޞާލިޙު ގެންގުޅުއްވާ ތަޞައްވުރުގެ މައްޗަށް އަލިއަޅުއްވާލައްވާފައެވެ.\nއަދި މިނިސްޓަރ ވަނީ އީ ގަވަރމަންޓް ނުވަތަ އިންޓަރނެޓް މެދުވެރިކޮށް، ރައްޔިތުންނާ ވީހާވެސް ގާތުން، އިންސާފުވެރިކަމާއެކީ އަދި ދެފުށް ފެންނަގޮތަށް، ދަޢުލަތުން ޚިދުމަތް ފޯރުވައިދިނުމަށް، ޔޫ.އޭ.އީގެ ސަރުކާރުން ފަރުމާކުރައްވާފައިވާ ޓެކްނޮލޮޖީތައް ފާހަގަކުރައްވައި، ތަޢުރީފުކުރައްވާފައެވެ.\nއަދި، ޓެކްނޮލޮޖީގެ ޒަރިއްޔާއިން ރައްޔިތުންނަށް ޚިދުމަތް ފޯރުވައިދިނުމަކީ، ރައީސް ޞާލިޙުގެ ޒީރޯ ޓޮލެރަންސް އޮން ކޮރަޕްޝަންގެ ސިޔާސަތަށް ލިބޭނެ ކުރިއެރުމެއްކަން މިނިސްޓަރ މާެރިޔާ ވިދާޅުވިއެވެ.\nމި ދަތުރުފުޅުގައި، މިނިސްޓަރ މާރިޔާ ވަނީ، ޔޫ.އޭ.އީގެ މިނިސްޓަރ އޮފް އިންޓީރިއަރ އަދި ޑެޕިއުޓީ ޕްރައިމް މިނިސްޓަރ ހިސް ހައިނަސް ލެފްޓިނެންޓް ޖެނެރަލްޝެއިޚް ސައިފް ބިން ޒައިދު އަލް ނަހްޔާނާ ވެސް ބައްދަލުކުރައްވާފައެވެ.\nއޭސީސީ އަށް ހުށަހެޅި މާރިޔާގެ ކޮރަޕްޝަން މައްސަލަ އޮތީ އިވެލުއޭޝަންގައި\nސަލާމަތީ ވަސީލަތެއް ހަލާކުވެފައިވާކަން އާންމުކުރުން ރައްކާތެރިއެއް ނޫން - އާދަމް ޝަރީފް\nކޯސްޓުގާޑުގެ ގިނަ އުޅަނދުފަހަރު ހުރީ މަރާމާތުުރަން ޖެހިފައި - މާރިއާ\nއޮކްޓޯބަރ 10, 2019 15:13\nކޮނަމެ ތަނެއްގަ ކޮ ރެޕްސަނައް ޒީ ރޯ ޓޮލެ ރެންސް އޭކިޔާ ވާހަކަދައްކާއި ރު ޕާޓީމީހުން އިސްތިސްނާ ވާނެކަމުގަވެސް ބުނެލިނަމަތާ ތިތާތިބިބަޔަކައްވެސް ހަގީގަތް އެންގޭނީ\nއޮކްޓޯބަރ 10, 2019 16:12\nޓެކްނޮލޮޖީ ކިޔަން ނޭގުނަސް ހެވެއްނު.\nއޮކްޓޯބަރ 10, 2019 17:17\nމާރިޔާ ތީތަންކޮޅެއް ބޮޑުވަރު މިހާރު އެހެރީ ބޮލުގަ އިސްތަށި ހިއްޕައިގެން ގޮސް\nއޮކްޓޯބަރ 10, 2019 17:47\nޖަޒީރާ ވެގެން ޓެކްނޮލޮޖީ އާއި ރައްޓެއްސެއް ނުވެވޭނެ! ތިބެން ޖެހޭނީ ފަތްޖެހި އެދުގައި އޮށޯވެ ތިބެ ކުކުޅު ގުއި ގުނަން،


SunOnline: India out harakaathah haradhukuraa maigandu ekakee Mohamed Ismail: fuluhun\nއިންޑިއާ އައުޓް ހަރަކާތައް ހަރަދުކުރާ މައިގަނޑު އެކަކީ މުޙައްމަދު އިސްމާއީލް: ފުލުހުން\nމުއާވިޔަތު އަންވަރު 22 May 2022, 12:50\nމުޙައްމަދު އިސްމާއިލް ހައްޔަރު ކޮށްގެން ގެންދަނީ: އޭނާގެ މައްޗަށް ތުހުމަތުކޮށްފައިވަނީ އިންޑިއާ އައުޓް ހަރަކާތައް ހަރަދުކުރާ ކަމަށް --- ސަން ފޮޓޯ/ މުޙައްމަދު ޙައްޔާން\nއިންޑިއާ އައުޓް ހަރަކާތް ހިންގުމަށް ހަރަދުކުރާ މައިގަނޑު އެކަކީ ރައްޔިތުންގެ މަޖިލީހުގެ ހޯރަފުށީ ދާއިރާގެ ކުރީގެ މެންބަރު މުޙައްމަދު އިސްމާޢީލް ކަމަށް ފުލުހުން ބުނެފިއެވެ.\nފުލުހުން މުޙައްމަދު އިސްމާއީލަށް އެ ތުހުމަތުކޮށްފައި ވަނީ އެ މައްސަލައިގައި އޭނާ ދެވަނަ ފަހަރަށް ހައްޔަރުކޮށް މުއްދަތު އިތުރުކުރުމަށް އިއްޔެ ކޯޓަށް ހާޒިރުކުރުމަށްފަހުއެވެ.\nމުޙައްމަދު އިސްމާއީލްގެ މައްޗަށް ކުރާ ތުހުމަތުތަކާ ގުޅިގެން ހެކި ގަރީނާގެ ގޮތުގައި ހުށަހަޅާފައިވަނީ މައިގަނޑު ތިން ކަމެކެވެ. އެއީ އިންޓެލިޖެންސް ރިޕޯޓާއި ފޮޓޯ ރިޕޯޓުގެ އިތުރުން ކުށުގެ ރިކޯޑެވެ.\nއެގޮތުން އިންޑިއާ އައުޓް ހަރަކާތާ ގުޅިގެން އެކަމަށް ހަރަދުކުރާ މައިގަނޑު އެއްފަރާތަކީ މުޙައްމަދު އިސްމާއީލް ކަމަށް ފުލުހުން ވަނީ ޝަރީއަތުގައި ބުނެފައެވެ. ނަމަވެސް އެ ތުހުމަތައް ބާރުލިބޭނެ އެއްވެސް ހެއްކެއް ފުލުހުން ހުށަހަޅާފައި ނުވާ ކަމަށް އޭނާ ބަންދުން ދޫކޮށްލުމަށް ނެރިފައިވާ ކޯޓު އަމުރުގައި ވަނީ ބުނެފައެވެ.\nފުލުހުން މުޙައްމަދު އިސްމާއީލްގެ މައްޗަށް ކޮށްފައިވާ އިތުރު ތުހުމަތުތަކަކީ, އާއްމު މަސްލަހަތަށް ގެއްލުންހުރި އަމަލުހިންގައި ގައުމީ ސަލާމަތައް ނުރައްކާވާފަދަ އަމަލުކޮށް ގާނޫނު ހިންގުމަށް ހުރަސް އެޅުމާއި ދައުލަތުގެ އެހެނިހެން މަސައްކަތައް ހުރަސް އެޅިކަމުގެ ތުހުމަތެވެ. އަދި މީހެއްގެ ނަސްލާއި އުފަންވީ ގައުމާއި ސިޔާސީ ވިސްނުމާ ގުޅުވައިގެން ހިންގާ އަމަލާ ގުޅޭ ކުށް އަދި މުދަލައް ގެއްލުންދިންކަމުގެ ތުހުމަތު ހިމެނެވެ.\nނަމަވެސް އެއިން އެއްވެސް ކުށެއް މުޙައްމަދު އިސްމާއީލް ކޮށްފައިވާކަމަށް ތުހުމަތުކުރެވޭ ވަރަށް ހެކި ހުށަހަޅާފައި ނުވާ ކަމަށް އެ ކޯޓު އަމުރުގައި ވަނީ ބުނެފައެވެ.\nހަމައެކަނި އިންޓެލިޖެންސް ރިޕޯޓުގެ މައްޗަށް ބިނާކޮށް މީހެއްގެ ބަންދުގެ މުއްދަތު އިތުރުނުކުރެވޭނެކަމަށް ސުޕްރީމް ކޯޓުން ނިންމާފައިވާއިރު, ފުލުހުން ހުށަހަޅާފައިވާ ފޮޓޯ ރިޕޯޓުން އިންޓެލިޖެންސް ރިޕޯޓުގައި ތުހުމަތުކޮށްފައިވާ ކަންކަމަށް އެކަށީގެންވާ ގޮތެއްގައި ބާރުލިބިދޭކަމަށް ނުފެންނަ ކަމަށް މުޙައްމަދު އިސްމާއީލް ދޫކޮށްލަން ނެރުނު ކޯޓު އަމުރުގައި ވަނީ ބުނެފައެވެ.\nއެ އަމުރު އިއްޔެ ކްރިމިނަލް ކޯޓުން ނެރެފައިވަނީ އެ ކޯޓުގެ ގާޒީ އިސްމާއީލް ޝަފީއުއެވެ.\nއިންޑިއާ އައުޓް ހަރަކާތް ރާވައި ހިންގާ ކަމުގެ ތުހުމަތުގައި އެންމެ ފުރަތަމަ މުޙައްމަދު އިސްމާޢީލް ހައްޔަރުކޮށްފައިވަނީ މިދިޔަ ބުދަ ދުވަހުއެވެ. އަދި ދެވަނަ ފަހަރަށް އޭނާ ހައްޔަރުކޮށްފައިވަނީ ހުކުރު ދުވަހުގެ ރޭ 12 ޖަހަނިކޮށެވެ.\nދެ ފަހަރު ވެސް ފުލުހުން އެދުނީ އޭނާގެ ބަންދުގެ މުއްދަތު އިތުރުކޮށްދިނުމަށެވެ. ނަމަވެސް ކޯޓުން ވަނީ ބަންދުގެ މުއްދަތު އިތުރުކޮށްނުދީ ދޫކޮށްލައިފައެވެ.


ފެން މީޓަރުން ނަގާ 30 ރުފިޔާގެ ފީ ރައީސް މާފުކޮށްދެއްވައިފި - Voice of Meedhoo\nފެން މީޓަރުން ނަގާ 30 ރުފިޔާގެ ...\nފެނަކަ ކޯޕަރޭޝަނުން ގޭގެ އަށް ގުޅާފައިވާ ފެން މީޓަރަށް ނަގަމުން އައި 30 ރުފިޔާގެ ފީ ރައީސް އިބްރާހިމް މުހައްމަދު ސޯލިހު މާފުކޮށްދެއްވާފައިވާ ކަމަށް ފެނަކަ ކޯޕަރޭޝަންގެ މެނޭޖިން ޑިރެކްޓަރު އަހުމަދު ސައީދު ވިދާޅުވެއްޖެއެވެ.\nފެނަކަ ކޯޕަރޭޝަންގެ މެނޭޖިން ޑިރެކްޓަރު އަހުމަދު ސައީދު މިކަން ހާމަކުރެއްވީ އައްޑޫ ސިޓީގެ މަރަދޫފޭދޫ އާއި މަރަދޫ އަދި ފޭދޫގެ ނަރުދަމާ ނިޒާމުގެ މަސައްކަތް ނިންމާ އެމްޓީސީސީން ނަރުދަމާ ނިޒާމު ފެނަކައާ ހަވާލުކުރުމަށް މިއަދު ހަވީރު ބޭއްވި ރަސްމިއްޔާތުގައި ވާހަކަފުޅުދައްކަވަމުންނެވެ.\nމިރަސްމިއްޔާތުގައި ވާހަކަފުޅު ދައްކަވަމުން އެމްޑީ ސައީދު ވިދާޅުވީ ފެނަކައިގެ ކަސްޓަމަރުންގެ އަތުން ފެނުގެ ނިޒާމު ގުޅުމާއެކު ނަގަމުން އަންނަ 30 ރުފިޔާ ފެނަކައިގެ ހުރިހާ ކަސްޓަމަރުންގެ އަތުން ނެގުން ހުއްޓާލަން ހަމަޖެއްސިކަމުގެ ހަބަރު ރައްޔިތުންނާ ހިއްސާކޮށްދެއްވުމަށް ރައީސް ސޯލިހު އޭނާގެ ގާތުގައި ދަންނަވާފައިވާ ކަމަށެވެ.\nފެން މީޓަރަށް ނަގަމުން އައި 30 ރުފިޔާ ކަނޑާލަން ފެނަކައިގެ ބޯޑުން 2019 އަހަރުގެ ކުރީކޮޅު އޮތީ ނިންމާފައެވެ. ނަމަވެސް އެ ނިންމުމަށް އަމަލީ ސިފަ އައިސްފައި ނުވަނީ ކަމާބެހޭ އެހެން އިދާރާތަކުން އެކަމާ މެދު ގޮތެއް ނިންމާފައި ނުވުމުންނެވެ.


ދިވެހިރާއްޖޭގައި ޤާނޫނީ ވަކީލެއްގެ ހައިސިއްޔަތުން މަސައްކަތްކުރުމުގެ ހުއްދަދޭ ކޮމިޓީގެ ދެވަނަ ބައްދަލުވުން ބާއްވައިފި\nބުރާސްފަތި, 06 އޮކްޓޯބަރ 2016\nދިވެހިރާއްޖޭގައި ޤާނޫނީ ވަކީލެއްގެ ހައިސިއްޔަތުން މަސައްކަތްކުރުމުގެ ހުއްދައަށް އެދި ހުށަހަޅާފައިވާ ބައެއް އެޕްލިކޭޝަންތަކާމެދު ގޮތެއް ނިންމަވައި، އަދި ހުވާކުރުމުގެ ރަސްމިއްޔާތު ބާއްވާނެ ތާރީޚެއް ކަނޑައެޅުމަށްޓަކައި ދިވެހިރާއްޖޭގައި ޤާނޫނީ ވަކީލެއްގެ ހައިސިއްޔަތުން މަސައްކަތްކުރުމުގެ ޤަވާޢިދުގައި ބަޔާންކޮށްފައިވާ ހުއްދަދޭ ކޮމިޓީގެ ދެވަނަ ބައްދަލުވުން 05 އޮކްޓޫބަރު 2016 ވީ ބުދަދުވަހުގެ ރޭ 21:00 ގައި ދިވެހިރާއްޖޭގެ ސުޕްރީމް ކޯޓުގައި ބާއްވައިފިއެވެ.\nމި ބައްދަލުވުމުގައި ދިވެހިރާއްޖޭގައި ޤާނޫނީ ވަކީލެއްގެ ހައިސިއްޔަތުން މަސައްކަތްކުރުމުގެ ހުއްދައަށް އެދި ހުށަހަޅާފައިވާ އެޕްލިކޭޝަންތަކުގެތެރޭގައި ހިމެނޭ އިތުރު މަޢުލޫމާތު ބޭނުންވާ އެޕްލިކޭޝަންތަކުގެ ތެރެއިން، އެ މަޢުލޫމާތު ހުށަހަޅާފައިވާ ފަރާތްތަކުގެ އެޕްލިކޭޝަންތަކަށް ހުއްދަދޭން ފެންނަކަމަށް ކޮމިޓީގެ ދެވަނަ ބައްދަލުވުމުގައި ވަނީ ނިންމަވާފައެވެ. އަދި 16 ފަރާތެއްގެ އެޕްލިކޭޝަންއާމެދު ގޮތެއް ނިންމުމަށްޓަކައި އިތުރަށް މަޢުލޫމާތު ހޯދައި ދިރާސާކުރުމަށް އެދިވަޑައިގަތެވެ.\nދިވެހިރާއްޖޭގައި ޤާނޫނީ ވަކީލެއްގެ ހައިސިއްޔަތުން މަސައްކަތްކުރުމުގެ ހުއްދައަށް އެދި 160 ފަރާތަކުން އެޕްލިކޭޝަން ހުށަހަޅާފައިވެއެވެ. އަދި ލިޔެކިޔުންތައް ފުރިހަމަ ނުވާތީ ބަލައިގަނެވެން ނެތް 03 އެޕްލިކޭޝަން ފިޔަވައި، 23 ފަރާތެއްގެ އެޕްލިކޭޝަން އިތުރަށް ދިރާސާކުރައްވަން ފެނިވަޑައިގަންނަވާކަމަށް ކޮމިޓީގެ ފުރަތަމަ ބައްދަލުވުމުގައި ވަނީ ނިންމަވާފައެވެ.\nދިވެހިރާއްޖޭގައި ޤާނޫނީ ވަކީލެއްގެ ހައިސިއްޔަތުން މަސައްކަތްކުރުމުގެ ހުއްދަދިނުމަށްޓަކައި ބާއްވާ ރަސްމިއްޔާތު، 2016 އޮކްޓޫބަރު 17 ވާ ހޯމަ ދުވަހު ބާއްވާގޮތަށް ކޮމިޓީން ވަނީ ފާސްކުރައްވާފައެވެ.\nދިވެހިރާއްޖޭގެ އުއްތަމަ ފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު ރިޔާސަތު ބެލެހެއްޓެވި މި ބައްދަލުވުމުގައި ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު އޮނަރަބަލް އަލްއުސްތާޛު ޢަބްދުﷲ ޢަރީފް އާއި، ފަނޑިޔާރު އޮނަރަބަލް އަލްއުސްތާޛު އާދަމް މުޙައްމަދު ޢަބްދުﷲ އާއި، ފަނޑިޔާރު އޮނަރަބަލް ޑރ. އަޙްމަދު ޢަބްދުﷲ ދީދީ ގެ އިތުރުން ދިވެހިރާއްޖޭގެ ބަންޑާރަ ނައިބު އޮނަރަބަލް އަލްއުސްތާޛު މުޙައްމަދު އަނިލް ބައިވެރިވެވަޑައިގެންނެވިއެވެ.


America Gai Aadhi'tha Dhuvahu Car Ge Viyafaari Kurumaky Gaanoonee Kusheh - Vaguthu\nކޮވިޑް-19: އަތޮޅުތައް ނުރައްކަލުގައި! - 23 ގަޑިއިރު ކުރިން\nއެމެރިކާގައި އާދިއްތަ ދުވަހު ކާރުގެ ވިޔަފާރި ކުރުމަކީ ގާނޫނީ ކުށެއް!\nއެމެރިކާ ދިދަ ޖަހާފައިވާ ކާެެރެއް\nދުނިޔޭގެ އެކި ކަންކޮޅު ތަކުގައި ވަރަށް އާދަޔާ ހިލާފް ގާނުނުތައް ހަދާފައި ހުރެއެވެ. ބައެއް ގާނޫނުތައް އެއްވެސް ވަރަކަށް ހަމަނުޖެހޭ އިރު، މިފަދަ އިން އެންމެ ގިނައިން ގާނޫނުތައް ހަދާފައިވާ ގައުމަކީ އެމެރިކާ އެވެ.\nއެ ޤައުމުގެ ގިނަ ސްޓޭޓް ތަކެއްގެ ގާނޫނު ބުނާ ގޮތުން، އާދިއްތަ ދުވަހު ކާރާއި، ސައިކަލާއި އެނޫންވެސް އިންޖީނުލީ އުޅަނދު ތައް ގަނެ ވިއްކައި، އޭގެ ވިޔަފާރި ކުރުމަކީ ގާނޫނީ ގޮތުން ކުށެކެވެ. އަދި މި ކުށުގެ އަދަބެއްގެ ގޮތުން 1000 ޑޮލަރު ނުވަތަ 15،420 ރުފިޔާ އިން ޖޫރި މަނާ ކުރެވޭނެއެވެ.\nއެމެރިކާގައި ކާރު ވިއްކާ ކުންފުންޏެއް ކާރުތައް އަތުރާފައި\nމިއީ އެ ގައުމުގެ ޕެންސިލްވޭނިއާ އާއި މިޗިގަންގެ އިތުރުން އެހެން 15 ސްޓޭޓެއް ގައިވެސް ގާނޫނު އޮންނަ ގޮތެވެ. ނަމަވެސް، ކުރީ ޒަމާނުގައި ހަދާފައިވާ މި ގާނޫނު މިހާރު އަންނަނީ ގިނަ ސްޓޭޓް ތަކަކުން އުވާލަމުންކަން ފާހަގަކޮށްލެވެއެވެ.\nމި ގާނޫނު ހެދި ފަރާތްތަކުން މިކަން ކޮށްފައި ވަނީ އާދިއްތަ ދުވަހަކީ އެމެރިކާގައި ހަފްތާ ބަންދަށް ޗުއްޓީ ލިބޭ ދުވަސް ކަމުން އެ ދުވަހަކީ އެންމެން އަރާމު ކުރުމަށް ދޭ ދުވަހެއްގެ ގޮތުންނެވެ. ނަމަވެސް، ބައެއް ސްޓޭޓް ތަކުގައި މި ގާނޫނޫ އުވާލާފައި ވުމުން ވިޔަފާވެރިން އަންނަނީ އެ މީހުންގެ ސްޓޭޓުންވެސް އެ ގާނޫނު އުވާލުމަށް ގޮވައިލަމުންނެވެ.\nމިކަމުގެ އިތުރުންވެސް، ގަބޫލު ކުރަން ދަތި އެތައް ގާނޫނެއް އެމެރިކާގައި ހަދާފައި ވެއެވެ.\nވައިޓްހައުސް އަށް ބުޅަލެއް ގެންނަން ބައިޑެން ނިންމަވައިފި\nރާއްޖޭގައި ކޮވިޑްގެ ހާލަތު އޮތް ގޮތުން ދަތުރު ކުރަން ރައްކާތެރިއެއް ނޫން: އެމެރިކާ\nކޮވިޑް-19: އެމެރިކާ އިން އިތުރު 2،730 މަރު


Asia Ge Court Thakuge Association Ge Membarakah Supreme Court Vejje - Vaguthu\nއޭޝިއާގެ ކޯޓުތަކުގެ އެސޯސިއޭޝަންގެ މެންބަރަކަށް ސުޕްރީމް ކޯޓު ވެއްޖެ\n8 މަސް ކުރިން ( ނޮވެމްބަރު 5, 2019 )\nފަނޑިޔާރު ޑރ. އަޒްމިރާލްދާ ޒާހިރާއި ފަނޑިޔާރު އަލްއުސްތާޛާ ޢާއިޝާ ޝުޖޫން މުޙައްމަދު\nއެސޯސިއޭޝަން އޮފް އޭޝިއަން ކޮންސްޓިޓިއުޝަނަލް ކޯޓްސް އެންޑް އީކުއިވެލަންޓް އިންސްޓިޓިއުޝަންސް (އޭއޭސީސީއީއައި) ގެ ދަޢުވަތު ޤަބޫލުކޮށް، ދިވެހިރާއްޖޭގެ ސުޕްރީމް ކޯޓުން އެ އެސޯޝިއޭޝަންގައި ބައިވެރިވެއްޖެއެވެ.\nއޭއޭސީސީއީއައިގެ މެންބަރުކަން އެ އެސޯސިއޭޝަންގެ ފަރާތުން ބަލައިގެންފައިވަނީ މި ނޮވެންބަރ މަހުގެ3އިން 8 އާހަމައަށް ކުރިއަށްދާ "ދަ ތާރޑް އިންޑޮނީޝިއަން ކޮންސްޓިޓިއުޝަނަލް ކޯޓު އިންޓަނޭޝަނަލް ސިންޕޯޒިއަމް 2019 (އައި.ސީ.ސީ.އައި.އެސް. 2019) ޝޯޓް ކޯސް އެންޑް ކޯލް ފޮރ ޕޭޕަރ" ގެ ތެރެއިން، 03 ނޮވެންބަރު 2019 ވަނަ ދުވަހު ކުރިއަށް އޭއޭސީސީއީއައިގެ ބޯޑް މެންބަރުންގެ ބައްދަލުވުމުގައި، އެ އެސޯސިއޭޝަންގެ މެންބަރު ހުރިހާ ޤައުމެއްގެ ތާއީދާއެކުއެވެ.\nދިވެހިރާއްޖޭގެ ސުޕްރީމް ކޯޓުގެ ފަރާތުން މި ބައްދަލުވުމަށް ހުށަހަޅަން ޖެހޭ ރިމާކްސް ހުށަހެޅުއްވީ ދިވެހިރާއްޖޭގެ އުއްތަމަ ފަނޑިޔާރު އޮނަރަބަލް ޑރ.އަޙްމަދު ޢަބްދުﷲ ދީދީގެ ބަދަލުގައި ހެޑް އޮފް ޑެލިގޭޝަން، ސުޕްރީމް ކޯޓުގެ ފަނޑިޔާރު ޑރ. އަޒްމިރާލްދާ ޒާހިރުއެވެ.\nމި ބައްދަލުވުމުގައި ފަނޑިޔާރު ޑރ. އަޒްމިރާލްދާ ޒާހިރު ދެއްކެވި ވާހަކަފުޅުގައި، ދިވެހިރާއްޖޭގައި ދުސްތޫރީ މައްސަލަތައް ބެލުމުގައާއި، ވަކިން ޚާއްޞަކޮށް އަސާސީ ޙައްޤުތަކާއި މިނިވަންކަން ކަށަވަރުކޮށްދިނުމުގައާއި ނެގެހެއްޓުމުގައި އޭ.އޭ.ސީ.ސީ.އީ.އައި.ގެ މެންބަރު ޤައުމުތަކުގެ ތަޖުރިބާތަކަކީ ދިވެހިރާއްޖެއިން ފިލާވަޅު ލިބިގަނެވޭނެ އަދި ރާއްޖެއަށް ފައިދާކުރާނެ ތަޖުރިބާތަކެއްކަމުގައި ފާހަގަކުރެއްވި ކަމަށް ސުޕްރީމް ކޯޓުން ވިދާޅުވިއެވެ.\nމީގެ އިތުރުން، 04 ނޮވެންބަރު 2019 ވަނަ ދުވަހު ކުރިއަށްދިޔަ އޭއޭސީސީއީއައި 2019 ގައިވެސް ފަނޑިޔާރު ޑރ. އަޒްމިރާލްދާ ޒާހިރު ވާހަކަފުޅު ދެއްކެވިއެވެ. މިގޮތުން، ކޮންފަރެންސްގެ މައުޟޫޢު "ކޮންސްޓިޓިއުޝަނަލް ކޯޓް އެންޑް ދަ ޕްރޮޓެކްޝަން އޮފް ސޯޝަލް އެންޑް އިކޮނޮމިކް ރައިޓްސް" އާ ގުޅިގެން، ދިވެހިރާއްޖޭގެ ދުސްތޫރުގައި އިޖްތިމާޢީ އަދި އިޤްތިޞާދީ ޙައްޤުތައް ތަރުތީބުވެގެންވާ ގޮތާއި، އެޙައްޤުތައް މާނަކުރުމުގެ އުޞޫލުތަކުގެ މައްޗަށް ފަނޑިޔާރު ޑރ. އަޒްމިރާލްދާ ޒާހިރު އަލިއަޅުވާލެއްވި ކަމަށް ސުޕްރީމް ކޯޓުން މައުލޫމާތު ދެއްވައެވެ.\nއިންޑޮނީޝިޔާގެ ބާލީގައި ކުރިއަށްދާ މިބައްދަލުވުންތަކުގައި، ދިވެހިރާއްޖޭގެ ސުޕްރީމް ކޯޓުގެ ފަރާތުން ފަނޑިޔާރު ޑރ. އަޒްމިރާލްދާ ޒާހިރުގެ އިތުރުން ފަނޑިޔާރު އަލްއުސްތާޛާ ޢާއިޝާ ޝުޖޫން މުޙައްމަދު އާއި އެސިސްޓެންޓް ލީގަލް އޮފިސަރ މަރްޔަމް ރައުޙާ އާއި އެސިސްޓެންޓް ލީގަލް އޮފިސަރ ޙައްވާ މުޙައްމަދު ވަޙީދު އަދި ކޯޓު މާސްޓަރ އަޙްމަދު އަސްލަމް ބައިވެރިވެވަޑައިގެންނެވިކަމަށް ސުޕްރީމް ކޯޓުން ވިދާޅުވިއެވެ.\nދަރިފުޅު ހޯދުމަށް މަންމަ ކުރި ދައުވާ ކާމިޔާބުވީ 11 އަހަރު ފަހުން\nނޮވެމްބަރު 5, 2019 13:01\nތިޔަ ފޮޓޯގަ އެތިބީ ރާއްޖޭގެ ޖުޑީޝިއަރީ އަދި ޖަސްޓިސްގެ ހަލާކު. ހައިލުވެތިބެ މިވެރީން ހުކުމް ކޮއް ނިންމާއިރު އިސްލާމީ ޝަރީއަތުގަ އެއޮތީ ކޮޅުފައިން ޖަހާފަ. ދެން ގައުމަށާއި ދީނައް ކޮން ނަސްރެއް ދެ ދުނިޔޭން ކުރެ ދުނިޔެއަކުން ލިބޭނަކަމުގެ އުންމީދެއްތަ ކުރަންވީ. ރާއްޖެ ސަލާމަތްވާނީ މިތިބަ ލާދީނީ މުނާފިގު ވެރީން ފޮހެލެވިގެން.\nނޮވެމްބަރު 5, 2019 14:12\nވ ރަގަޅު ވާހަކައެއް..\nނޮވެމްބަރު 11, 2019 18:56\nރާއްޖެ ތަމްސީލުކުރަން ތީނި ހަޑިގިއްލާއެއް ފޮނުވައިފަ. ތީ އެމްޑީއެންގެ މީހެއް. މުޅިގައުމަށް އިސްލާމް ދީނަށް ހުރި ނުރައްކަލެއްގެ ގޮތުގަ އަހަންނަށް އޭނަ ސިފަކުރެވެނި.